title: విక్రమ్ సారాభాయ్ అంతరిక్ష కేంద్రం

text: విఎస్‌ఎస్‌సి రోహిణి సౌండింగు రాకెట్లు అనే పేరుతో సౌండింగు రాకెట్ కుటుంబాన్ని అభివృద్ధి చేసింది.  వీటితో అనేక శాస్త్ర సాంకేతిక ప్రయోగాలు చేసారు. ప్రస్తుతం ఆపరేషనులో ఉన్న రోహిణి రాకెట్లు RH-200, RH-300, RH-560 మొదలైనవి. వీటి సాయంతో 500 కి.మీ. ఎత్తువరకు వాతావరణంపై పరిశోధనలు చేస్తారు.


title: విక్రమ్ సారాభాయ్ అంతరిక్ష కేంద్రం

text: తుంబా ఈక్వటోరియల్ కేంద్రాన్ని 1968 ఫిబ్రవరి 2 న ప్రధాన మంత్రి ఇందిరా గాంధీ లాంఛనంగా ఐక్యరాజ్యసమితికి అంకితం చేసారు. ఐక్యరాజ్యసమితి నుండి నేరుగా నిధులేమీ రానప్పటికీ, అమెరికా, రష్యా, ఫ్రాన్స్, జపాను, జర్మనీ, ఇంగ్లండు వంటి వివిధ దేశాలకు చెందిన అనేక మంది శాస్త్రవేత్తలు తమ రాకెట్ పరిశోధనల కోసం ఈ కేంద్రాన్ని వినియోగిస్తూనే ఉన్నారు. సోవియట్ యూనియన్‌కు చెందిన M-100 అనే సౌండింగు రాకెట్‌ను 1970, 1993 మధ్య 1161 సార్లు ప్రయోగించారు.


title: విక్రమ్ సారాభాయ్ అంతరిక్ష కేంద్రం

text: 1980 ల్లో ఎస్‌ఎల్‌వి-3 అభివృద్ధిలో విఎస్‌ఎస్‌సిది ప్రధాన పాత్ర. దీని తరువాత, 1980 ల చివర్లో సంవర్ధిత ఉపగ్రహ వాహక నౌక (ఏఎస్సెల్వీ), అభివృద్ధి జరిగింది. భూనిమ్న కక్ష్యల్లోకి 150 కిలోల ఉపగ్రహాలను ప్రవేశపెట్టడం దీని లక్ష్యం. 1990 ల్లో పిఎస్‌ఎల్‌వి అభివృద్ధిలో కూడా విఎస్‌ఎస్‌సి పాలుపంచుకుంది.


title: విక్రమ్ సారాభాయ్ అంతరిక్ష కేంద్రం

text: తుంబా, వేళి ల్లో ఉన్న ప్రధాన కేంద్రాలతో పాటు, విఎస్‌ఎస్‌సి కి వళియమాలలో ఇంటెగ్రేషన్, చెకౌట్ కేంద్రాలు కూడా ఉన్నాయి. రీఇన్‌ఫోర్స్‌డ్ ప్లాస్టిక్, కాంపోసైట్ల అభివృద్ధి కోసం తిరువనంతపురం లోని వట్టియూర్కావులో వసతు లున్నాయి. ఘన ఇంధన మోటార్ల కోసం వాడే అమ్మోనియం పెర్క్లోరేట్ను అలువాలో తయారుచేస్తారు.  స్పేస్ ఫిజిక్స్ లాబొరేటరీ కూడా విఎస్‌ఎస్‌సిలో ఉంది. విఎస్‌ఎస్‌సిలో 4500 మంది ఉద్యోగులు పనిచేస్తున్నారు. వారిలో ఎక్కువ మంది కీలకమైన శాస్త్ర విభాగాల్లో నిపుణులే.


title: విక్రమ్ సారాభాయ్ అంతరిక్ష కేంద్రం

text: గత నాలుగు దశాబ్దాలుగా వాహకనౌకల సంకేతికతలో విఎస్‌ఎస్‌సి  అగ్రగామి సంస్థగా అవిర్భవించింది. విఎస్‌ఎస్‌సి కార్యక్రమాల్లో ముఖ్యమైనవి: పిఎస్‌ఎల్‌విMajor programmes of VSSC include the పిఎస్‌ఎల్‌వి, జిఎస్‌ఎల్‌వి, రోహిణి సౌండింగు రాకెట్లు, స్పేస్ క్యాప్స్యూల్ రికవరీ ప్రయోగం, పునర్వినియోగ వాహక నౌకలు, ఎయిర్ బ్రీతింగ్ ప్రొపల్షన్.


title: విక్రమ్ సారాభాయ్ అంతరిక్ష కేంద్రం

text: విఎస్‌ఎస్‌సి  ప్రస్తుతం జిఎస్‌ఎల్‌వి మార్క్ 3, పునర్వినియోగ వాహనం సాంకేతికత ప్రదర్శకంల అభివృద్ధిలో నిమగ్నమై ఉంది.


title: విక్రమ్ సారాభాయ్ అంతరిక్ష కేంద్రం

text: 2007 జనవరిలో స్పేస్ క్యాప్స్యూల్ రికవరీ ఎక్స్‌పెరిమెంట్ మాడ్యూల్ (SRE-1) 10 రోజులు అంతరిక్షంలో గడిపిన తరువాత భూమికి తీసుకువచ్చారు. విఎస్‌ఎస్‌సి అభివృద్ధి చేసిన అనేక సాంకేతికతలను ఈ ప్రయోగంలో వాడారు. రీఎంట్రీ సమయంలో ఉత్పత్తయ్యే విపరీతమైన ఉష్ణం నుండి వాహనాన్ని కాపాడే ఉష్ణ కవచ వ్యవస్థ వీటిలో ఒకటి. చంద్రయాన్-1 ప్రయోగంలో విఎస్‌ఎస్‌సి కీలకపాత్ర పోషించింది. ఘన ఇంధనాలను తయారుచెయ్యడం విఎస్‌ఎస్‌సి కార్యక్రమాల్లో ఒకటి. నేవిగేషన్ వ్యవస్థల అభివృద్ధి కోసం ఇస్రో ఇనర్షియల్ సిస్టమ్స్ యూనిట్‌ను వట్టియూర్కావులో నెలకొల్పారు. విఎస్‌ఎస్‌సి పునర్వినియోగ వాహనాల రూపకల్పనలో కూడా పాలుపంచుకుంటోంది.


title: విక్రమ్ సారాభాయ్ అంతరిక్ష కేంద్రం

text: విఎస్‌ఎస్‌సి అంతరిక్ష విజ్ఞానాన్ని జనజీవనంలో వినియోగించే దిశలో పనిచేస్తోంది. గ్రామాల్లోను, టెలిమెడిసిన్, టెలి ఎడ్యుకేషన్, విపత్తు సంసిద్ధత, డైరెక్ట్ టు హోమ్ టీవీ ప్రసారాల వంటి అంశాల్లో విఎస్‌ఎస్‌సి కృషి చేస్తోంది.


title: సింధు లోయ నాగరికతకు చెందిన స్థలాల జాబితా

text: ఇది సింధు లోయ నాగరికతకు చెందిన కనుగోళ్ళ జాబితా


title: జ్ఞానశ్రీమిత్ర

text: జ్ఞానశ్రీమిత్ర క్రీ.శ. 10, 11 శతాబ్దాలకు చెందిన ప్రసిద్ధ భారతీయ బౌద్ధ తత్వవేత్త మరియు తార్కికుడు. దిజ్ఞాగ-ధర్మకీర్తి లచే నెలకొల్పబడిన జ్ఞానమీమాంస (ప్రమాణం) సంప్రదాయానికి చెందిన తర్కవేత్త. ఇతను విక్రమశిల బౌద్ధ విశ్వవిద్యాలయానికి ద్వారపండితుడు, ఆచార్యుడు. రత్నకీర్తికి గురువు. క్రీ.శ. (975-1025) మధ్య కాలంలో జీవించిన జ్ఞానశ్రీమిత్ర తన కాలంలో బౌద్ధ వర్గాలనుండే కాక హిందూ, జైన మత వర్గాల నుండి కూడా ప్రముఖ తాత్వికుడుగా గుర్తింపు పొందాడు.


title: జ్ఞానశ్రీమిత్ర

text:
జ్ఞానశ్రీమిత్ర జ్ఞానమీమాంస (epistemology) సాధనాల (ప్రమాణం) పై ప్రత్యేక కృషి చేసాడు. అందులోను దిజ్ఞాగునిచే వివరించబడిన అపోహ (exclusion) సిద్ధాంతం గురించి, అది తత్వశాస్త్రానికి ఏ విధంగా సంబందిస్తుందన్న విషయాలపై దృష్టి సారించాడు.
తన 'అపోహప్రకరణ' ("Monograph on Exclusion") గ్రంథంలో అపోహ సిద్ధాంతానికి జ్ఞానమీమాంసకు మధ్య గల సంబందాన్ని విశిదీకరించడంతో పాటు బౌద్ధ న్యాయంపై హిందూ న్యాయ విమర్శకుల దాడిని తిప్పికొడుతూ తన సిద్ధాంతాన్ని సమర్ధించుకొన్నాడు.
అదేవిధంగా జ్ఞానశ్రీమిత్ర యోగాచార సిద్ధాంతాన్ని సమర్ధించాడు. అతని దృష్టిలో ఈ సర్వ జగత్తు విజ్ఞానం (consciousness) తోనే నిండి ఉంది. విజ్ఞానం లేదా చిత్తం ఒక్కటే సత్యం.


title: జ్ఞానశ్రీమిత్ర

text: వ్యాప్తికారిక అనే గ్రంథంలో పొగ మరియు అగ్ని వంటి విభిన్నమైన రెండు ఆస్తిత్వాల మధ్య గల తార్కిక సంబంధాలను ఇతను విశిదీకరించాడు. ఈ అంశంలో జ్ఞానశ్రీమిత్ర వైఖిరిని రచయిత హోస్ట్ లాసిక్ (Horst Lasic) వివరిస్తూ “జ్ఞానశ్రీమిత్రకు సంబంధించినంత వరకు, విభిన్న ఆస్తిత్వాల మధ్య గల అనుమాన-నిశ్చయ సంబందం 'కార్యాకారణ సంబందం' (effect-cause relation) అయివుండాలి మరియు అటువంటి సంబంధాలను కేవలం ఒక నిర్దిష్ట క్రమలో వచ్చే ప్రత్యక్షం (perception), అనుపలబ్ది (Non apprehension) ల ద్వారానే గుర్తించడం సాధ్యమవుతుంది." అని పేర్కొంటాడు."


title: జ్ఞానశ్రీమిత్ర

text: బౌద్ధంలోని యోగాచార సంప్రదాయంలోని 'నిరాకార' శాఖకు చెందిన 'రత్నాకర శాంతి' ఇతని ప్రత్యర్థి. ఈ 'నిరాకార' శాఖను ఖండిస్తూ, జ్ఞానశ్రీమిత్ర యోగాచార సంప్రదాయంలోని 'సాకార' శాఖకు ప్రధాన సమర్ధకుడిగా నిలిచాడు. అతను దేవునికి వ్యతిరేకంగా 'ఈశ్వరదూషణ' అనే గ్రంథాన్ని సైతం రచించాడు.


title: మెక్‌మహాన్ రేఖ

text: ఈశాన్య భారతదేశానికి, టిబెట్‌కూ మధ్యన సరిహద్దు మెక్‌మహాన్ రేఖ. దీన్ని 1914 లో జరిగిన సిమ్లా సమావేశంలో హెన్రీ మెక్‌మహాన్ ప్రతిపాదించాడు. చైనా ప్రభుత్వం ఇది చెల్లదంటోంది. చైనా దీన్ని చట్టబద్ధతను వివాదాస్పదం చేసినప్పటికీ ఈ రేఖయే రెండు దేశాల మధ్య సరిహద్దుగా వ్యవహారంలో ఉంది.


title: మెక్‌మహాన్ రేఖ

text: బ్రిటిషు ప్రభుత్వానికి విదేశాంగ మంత్రిగాను, సిమ్లా సమావేశంలో ప్రధాన వ్యవహర్తగానూ ఉన్న హెన్రీ మెక్‌మహాన్ పేరిట ఈ రేఖను పిలుస్తున్నారు. ఆ ఒప్పందంపై మెక్‌మహాన్, టిబెట్ ప్రభుత్వం తరపున లాంచెన్ సాత్రా సంతకాలు చేసారు. ఈ రేఖ పశ్చిమాన భూటాన్ నుండి 890 కి.మీ., తూర్పున బ్రహ్మపుత్రా నది మలుపు నుండి 260 కి.మీ. వరకు విస్తరించి ఉంది. ఎక్కువగా ఈ రేఖ హిమాలయ శిఖరాల మీదుగా సాగుతుంది. సిమ్లా ఒప్పందాన్ని (మెక్‌మహాన్ రేఖతో సహా) భారత ప్రభుత్వం తొలుత తిరస్కరించింది. 1907 ఆంగ్లో రష్యన్ ఒప్పందానికి ఇది వ్యతిరేకంగా ఉండడం ఇందుకు కారణం. ఈ ఒప్పందం 1921 లో రద్దైంది. అయినా, మెక్‌మహాన్ రేఖను 1935 వరకూ ఎవరూ పట్టించుకోలేదు. 1935 లో ఒలాఫ్ కారో అనే బ్రిటిషు సివిల్ సర్వీసు అధికారి, మెక్‌మహాన్ రేఖను అధికారిక మ్యాపులపై ముద్రించేలా బ్రిటిషు ప్రభుత్వాన్ని ఒప్పించాడు.


title: మెక్‌మహాన్ రేఖ

text: మెక్‌మహాన్ రేఖను భారత్ చట్టబద్ధమైన సరిహద్దుగా గుర్తించగా, చైనా మాత్రం సిమ్లా ఒప్పందాన్ని, ఈ రేఖనూ కూడా గుర్తించేందుకు నిరాకరించింది. టిబెట్ సార్వభౌమిక దేశం కాదనీ, దానికి ఒప్పందాలు కుదుర్చుకునే అధికారం లేదనీ చైనా వాదన. ఈ రేఖకు దక్షిణాన 65,000 చ.కి.మీ. ప్రాంతాన్ని టిబెట్ స్వాధికార ప్రాంతంలో భాగంగా చైనా మ్యాపులు చూపిస్తాయి. దీన్నిదక్షిణ టిబెట్ అనీ చైనా అంటోంది. 1962 చైనా భారత యుద్ధంలో చైనా దళాలు ఈ ప్రాంతాన్ని కొన్ని రోజుల పాటు ఆక్రమించుకున్నాయి. చైనా గుర్తించిన వాస్తవాధీన రేఖ ఇరుదేశాల సరిహద్దు తూర్పు భాగాన ""మెక్‌మహాన్ రేఖ అని చెప్పబడే రేఖ""తో దాదాపుగా కలుస్తుందని 1959 లో దౌత్య పత్రంలో జౌ ఎన్‌లై తెలిపాడు.


title: మెక్‌మహాన్ రేఖ

text: 1959 కి ముందు, 14 వ దలైలామా "తవాంగ్‌తో సహా,  "దక్షిణ టిబెట్" భారతదేశ సర్వభౌమాధికారాన్ని గుర్తించలేదు" అన్నాడు. 2003 లో "వాస్తవానికి అరుణాచల్ ప్రదేశ్ టిబెట్‌లో భాగమ"ని ఆయన చెప్పాడు. అయితే 2007 జనవరిలో 1914లో బ్రిటిషు ప్రభుత్వము, టిబెట్ ప్రభుత్వమూ రెండూ కూడా మెక్‌మహాన్ రేఖను గుర్తించాయని ఆయన చెప్పాడు. 2008 లో "బ్రిటిషు, టిబెట్ ప్రభుత్వాల ప్రతినిధులు సంతకాలు పెట్టిన ఒప్పందం ప్రకారం, అరుణాచల్ ప్రదేశ్, భారత్‌లో అంతర్భాగమ"ని ఆయన చెప్పాడు.


title: మెక్‌మహాన్ రేఖ

text: 19 వ శతాబ్ది మధ్యలో తవాంగ్ టిబెట్ రాజ్యంలో భాగమని బ్రిటిషు వారు కనుగొనడంతో సరిహద్దు రేఖను గీయాలనే ఆలోచన వారికి కలిగింది. 1873 లో, బ్రిటిషు వారి భారత ప్రభుత్వం అంతర్జాతీయ సరిహద్దుగా భావిస్తూ ఒక బాహ్య రేఖను గీసారు. ఈ రేఖ హిమాలయ పర్వత పాదాలను స్పృశిస్తూ, ప్రస్తుత అరుణాచల్ ప్రదేశ్ దక్షిణ సరిహద్దు గుండా సాగుతుంది. బర్మా సిక్కింలతో. టిబెట్ సరిహద్దులకు సంబంధించి బ్రిటిషు ప్రభుత్వం చైనాతో ఒప్పందం కుదుర్చుకుంది. అయితే, ఈ ఒప్పందాల ద్వారా గుర్తించిన సరిహద్దులను గుర్తించడానికి టిబెట్ ప్రభుత్వం నిరాకరించింది. సర్ ఫ్రాన్సిస్ యంగ్‌హస్బండ్ నాయకత్వంలో బ్రిటిషు సేనలు టిబెట్‌ను ఆక్రమించి టిబెటన్లచే ఒప్పందాన్ని ఒప్పించాయి. 1907 లో బ్రిటను, రష్యాలు  టిబెట్‌పై చైనా సార్వభౌమత్వాన్ని గుర్తించి, "చైనా ప్రభుత్వపు మధ్యవర్తిత్వంలో తప్ప టిబెట్‌తో నేరుగా సంప్రదింపులు జరపరాద"ని నిర్ణయించాయి.


title: మెక్‌మహాన్ రేఖ

text: 1910–12 లో క్కింగ్ ప్రభుత్వం టిబెట్‌లో చైనా పాలనను విధించేందుకు సేనలను పంపినపుడు సరిహద్ద్దులపై బ్రిటిషు ప్రభుత్వం తిరిగి దృష్టి సారించింది. ఇప్పటి అరుణాచల్  ప్రదేశ్ భూభాగంలోకి తమ సేనలను పంపి ఈశాన్య సరిహద్దు ప్రదేశం అనే సంస్థను ఏర్పాటు చేసి పరిపాలనను మొదలుపెట్టింది (1912). ఈ సంస్థ 1912–13 లో ఆ ప్రాంతాన్ని పాలిస్తున్న గిరిజన ప్రభువులతో ఒప్పందాలను కుదుర్చుకుంది. బాహ్య రేఖను ఉత్తరానికి జరిపారు. కానీ తవాంగ మాత్రం టిబెట్‌లో భాగంగానే ఉంచేసారు. చైనాలో క్కింగ్ వంశం పతనమయ్యాక, టిబెట్ చైనా అధికారులు, సైనికులు అందరినీ బహిష్కరించి, స్వాతంత్ర్యాన్ని ప్రకటించుకుంది. (1913).


title: మెక్‌మహాన్ రేఖ

text: 1913 లో టిబెట్ స్థితిని చర్చించేందుకు సిమ్లాలో బ్రిటిషు అధికారులు సమావేశమయ్యారు. భ్రితన్, చైనా, టిబెట్ ప్రతినిధులు ఈ సమావేశానికి హాజరయ్యారు. సుమారుగా ప్రస్తుత స్వాధికార టిబెట్ ప్రాంతమంతా "బాహ్య టిబెట్," దలైలామా పాలనలో చైనా యొక్క అధిసత్తాక దేశంగా ఉంటుంది. అధిసత్తాక అంటే తనపై ఆధారపడిన దేశంపై ఒక దేశానికి ఉండే పరిమితమైన ఆధిపత్యం. 1914 జూలై 3 నాటి అంతిమ ఒప్పందంలో సరిహద్దు యొక్క వివరణ ఏమీ లేదు. పెద్దగా విపులంగా లేని ఒక చిన్న మ్యాపును మాత్రం చూపించారు. అందులో చైనాను అంతర టిబెట్‌ను, అంతర టిబెట్‌ను బాహ్య టిబెట్‌నూ వేరు చేసే రేఖలు మాత్రమే అందులో ఉన్నాయి. ఈ మ్యాపుపై చైనా రాయబారి ఇవాన్ చెన్ యొక్క సంతకం లేదు. అయితే గతంలో చెన్ ఇలాంటిదే 1914 ఏప్రిల్ 27 నాటి ఒక చిత్తు ప్రతిపై సంతకం పెట్టి ఉన్నాడు.


title: మెక్‌మహాన్ రేఖ

text: అ రెండు చిత్తు ప్రతులు కూడా చైనాకు అంతర టిబెట్‌కూ మధ్యన ఉన్న ఎర్రటి రేఖను వాయవ్యంగా, దాదాపు మెక్‌మహాన్ రేఖ పొడవునా విస్తరించి, తవాంగ్ వద్ద ఉన్న భూటాన్ త్రిబిందువు వద్ద కలుస్తుంది. అయితే ఈ రెండు రేఖల్లోనూ ఇప్పటి అరుణాచల్ ప్రదేశ్ భూభాగాన్ని బ్రిటిష్ ఇండియాగా సూచించలేదు.


title: మెక్‌మహాన్ రేఖ

text: వాటి కంటే ఎంతీ ఎక్కువ వివరంగా ఉన్న 194 మార్చి 24-25 నాటి మెక్‌మహాన్ రేఖ మ్యాపుపై బ్రిటిషు, టిబెట్ ప్రతినిధులు సంతకం చేసారు. ఈ మ్యాపు తయారీ, మెక్‌మహాన్ రేఖపై చర్చలు రెండూ కూడా చైనా ప్రతినిధులు లేకుండానే జరిగాయి. సిమ్లా సమావేశంలో పాల్గినేందుకు నిరాకరించాక, బ్రిటిషు టిబెట్ ప్రతినిధులు ఆ ఒప్పందం ప్రకారం చైనాకు ఏ అధికారమూ దక్కకుండా ఉండేలా ఒక నోట్‌ను చేర్చి, దాన్ని ఒక ద్వైపాక్షిక ఒప్పందంగా సంతకం చేసారు. టిబెట్ ప్రభుత్వం కొత్త సరిహద్దును ఆమోదించాలంటే సిమ్లా ఒప్పందాన్ని చైనా అంగీకరించాలనేది టిబెట్ షరతు అని బ్రిటిషు రికార్డులు తెలియజేస్తున్నాయి. బ్రిటను చైనా ఆమోదాన్ని పొందలేకపోయింది కాబట్టి, మెక్‌మహాన్ రేఖ చెల్లదని టిబెట్ భావించింది.


title: మెక్‌మహాన్ రేఖ

text: భారత ప్రభుత్వం తొలుత సిమ్లా ఒప్పందాన్ని తిరస్కరించింది. అది 1907 నాటి ఆంగ్లో రష్యన్ ఒప్పందాన్ని అతిక్రమిస్తోంది.సి.యు.ఐచిసన్ రాఅసిన ఎ కలెక్షన్ ఆఫ్ ట్రీటీస్ లో సిమ్లాలో ఎటువంటి ఒప్పందమూ జరగలేదని రాసాడు. 1921 లో ఆంగ్లో సష్యన్ ఒప్పందాన్ని రెండు దేశాలూ కూడా రద్దు చేసుకున్నాయి. కానీ మెక్‌మహన్ రేఖను 1935 లో ఓలాఫ్ కారో అనే సివిల్ సర్వీసు అధికారి దానిపై దృష్టి సారించే దాకా అందరూ మర్చిపోయారు. మెక్‌మహాన్ రేఖను అధికారిక సరిహద్దుగా గుర్తిస్తూ 1937 లో సర్వే ఆఫ్ ఇండియాఅ ఒక మ్యాపును ప్రచురించింది. 1938 లో బ్రిటిషు వారు ఐచిసన్స్ ట్రీటీస్‌లో సిమ్లా ఒప్పందాన్ని ప్రచురించారు. గతంలో ప్రచురించిన పుస్తకాన్ని గ్రంథాలయాల నుండి తీసేసి, ఈ కొత్త ప్రచురణను ఆ స్థానంలో చేర్చారు. ఈ ప్రచురణలో సిమ్లా ఒప్పందాన్ని బ్రిటను, టిబెట్‌లు ఈ ఒప్పందాన్ని శిరసావహించాయని, చైనా ఆ ఒప్పందంలో భాగం కాదనీ పేర్కొన్నారు. దీని ప్రచురణ తేదీని 1929 అని తప్పుగా పేర్కొన్నారు.


title: మెక్‌మహాన్ రేఖ

text: 1938 ఏప్రిల్‌లో కెప్టెన్ జి.ఎస్. లైట్‌ఫుట్ నేతృత్వంలో ఒక చిన్న బ్రిటిషు దళం తవాంగ్ చేరుకుని, జిల్లాఅంతా భారతదేశంలో భాగమని అక్కడొ మొనాస్టరీకి తెలియజేసారు. టిబెట్ ప్రభుత్వం దీన్ని ఖండించింది. లైట్‌ఫుట్ వెళ్ళిపోగానే తన అధికారాన్ని తిరిగి స్థాపించుకుంది. 1951 వరకూ జిల్లా టిబెట్ చేతులోనే ఉండిపోయింది. అయితే, మ్మెక్‌మహాన రేఖ్ యొక్క ఇతర ప్రాంతాల్లో బ్రిటిషు వారి కార్యకలాపాలకు లాసా ఎటువంటి అభ్యంతరమూ తెలుపలేదు. 1944 లో NEFT తనకు కేట్యించిన మొత్తం భూభాగమంతటిపై నియంత్రణ ఏర్పరచుకుంది - తవాంగ్‌పై టిబెట్ తిరిగి తన పెత్తనాన్ని ఏర్పరచుకుంది. 1947 లో టిబెట్, మెక్‌మహాన్ రేఖకు దక్షిణాన ఉన్న ప్రాంతాలపై తన దావాను ప్రకటిస్తూ భారత ప్రభుత్వానికి లేఖ రాసింది. . 1949 లో చైనాలో కమ్యూనిస్టు పార్టీ అధికారంలోకి వచ్చాక, టిబెట్‌ను విముక్తి చెయ్యాలనే తన ఉద్దేశాన్ని ప్రకటించింది. 1947 లో స్వాతంత్ర్యం పొందిన భారత్ దీనికి స్పందిస్తూ, మెక్‌మహాన్ రేఖను సరిహద్దుగా ప్రకటిస్తూ, తవాంగ్‌పై తన నియంత్రణను నిర్ణయాత్మకంగా ప్రకటించింది (1950–51).


title: మెక్‌మహాన్ రేఖ

text: 1950 ల్లో భారత చైనా సంబంధాలు సహృద్భావంతోను, సరిహద్దు వివాదం అణగిమణగీ నెహ్రూ నేతృత్వంలోని భారత ప్రభుత్వం హిందీ చీనీ భాయి భాయి అనే నినాదాన్ని ప్రచారంలో పెట్టింది. చైనా సరిహద్దు వివాదాన్ని లేవదీస్తే తాను చర్చలు చెయ్యనని నెహ్రూ 1950 లో చేసిన తన ప్రకటనకు కట్టుబడి ఉన్నాడు. చైనా దాన్ని చారిత్రిక వాస్తవంగా, ముగిసిన అధ్యాయంగా అంగీకరిస్తుందని ఆయన భావించాడు. 1954 లో ఈ వివాదాస్పద ప్రాంతానికి నార్త్ ఈస్టర్న్ ఫ్రాంటియర్ ఏజెన్సీ (నేఫా) అని పేరు పెట్టాడు.


title: మెక్‌మహాన్ రేఖ

text: 1954 లో చేసుకున్న ఒక ఒప్పందం ద్వారా టిబెట్ చైనాలో అంతర్భాగమని భారత్ గుర్తించి బ్రిటిషు వారి ద్వారా టిబెట్‌పై తమకు సంక్రమించిన హక్కులను వదులుకుంది. 1954 లో సరిహద్దు సమస్యపై జరిగిన సమావేశంలో చైనా ఈ విషయాన్ని లేవనెత్తలేదు కాబట్టి ఈ సమస్య ముగిసిపోయిందని నెహ్రూ అన్నాడు. కానీ ఆ సమావేశానికి ముందు భారత్ లిఖించిన సరిహద్దు మెక్‌మహాన్ రేఖ ఒక్కటే. ఆ సమావేశం జరిగిన చాలా నెలల తరువాత భారత్ తనవిగా భావిస్తున్న అక్సాయ్ చిన్ వంటి అనేక ప్రాంతాలను చూపిస్తూ భారతదేశ మ్యాపులను ప్రచురించవలసినదిగా నెహ్రూ ఆదేశించాడు. ఈ కొత్త మ్యాపుల్లో NEFA ప్రాంతంలోని శిఖరాలను సరిహద్దుగా సూచించారు. ఈ సరిహద్దు మెక్‌మహాన్ రేఖకు ఉత్తరంగా ఉన్నప్పటికీ అలాగే చూపించారు.


title: మెక్‌మహాన్ రేఖ

text: 1959 లో టిబెట్ తిరుగుబాటు విఫలమవడం, 14 వ దలైలామా భారత్‌లో తలదాచుకోవడం మొదలైన వాటితో చైనా చేత మెక్‌మహాన్ రేఖను గుర్తింపజేయడంలో వైఫల్యంపై భారత పార్లమెంటు సభ్యులు నెహ్రూను ఆక్షేపించారు. దానికితోడు, భారత పత్రికలు టిబెట్‌కు స్వాతంత్ర్యం ఇవ్వాలని బహిరంగంగా సమర్ధించాయి. దీనికి సత్వర స్పందనగా,  తన అధికారుల సలహాలకు విరుద్ధంగా "సరిహద్దు వెంట వీలైనన్ని సైనిక స్థావరాలను" ఏర్పాటు చేయించాడు. భారత పత్రికల్లో వస్తున్న రాతల నేపథ్యంలో ఈ స్థావరాలను కూడా గమనించిన చైనా నేతలు, ఈ ప్రాంతంపై నెహ్రూకు ఆశలున్నయని భావించారు. 1959 ఆగస్టులో చైనా దళాలు త్సారి చు నదిపై ఉన్న లాంగ్‌జు వద్ద ఉన్న ఓ కొత్త భారత స్థావరాన్ని ఆక్రమించాయి. మాక్స్‌వెల్ పుస్తకంలోని మ్యాపు ప్రకారం, లాంగ్‌జు మెక్‌మహాన్ రేఖకు కొద్దిగా ఉత్తరంగా ఉంది. భారత పర్వతారోహకుడైన హరీష్ కపాడియా కూడా ఈ సంగతిని నిర్ధారించాడు. అతడి మ్యాపు ప్రకారం లాంగ్‌జు మెక్‌మహాఅన్ రేఖకు ఒకటి రెండు కిలోమీటర్లు చైనా వైపున "చైనాఅ సైనిక శిబిరం ఉన్న మిగ్యిటున్ పట్టణానికి చేరువలో ఉంది.1959 అక్టోబరు 24 న నెహ్రూకు రాసిన ఉత్తరంలో జౌ ఎన్‌లై వాస్తవాధీన రేఖ నుండి ఇరు దేశాలూ తమ బలగాలను 20 కిలోమీటర్లు వెనక్కు మళ్ళించాలని ప్రతిపాదించాడు. ఆ తరువాత కొన్నాళ్ళకే జౌ ఆ రేఖను "తూర్పున మెక్‌మహాన్ రేఖ అని చెప్పబడే రేఖ, పశ్చిమాన ఇరుదేశాలూ వాస్తవంగా నియంత్రిస్తూ ఉన్న రేఖ" అని నిర్వచించాడు.


title: మెక్‌మహాన్ రేఖ

text: 1961 నవంబరులో నెహ్రూ వివాదాస్పద ప్రాంతాల్లో సైనిక శిబిరాలను నెలకొల్పే "ఫార్వర్డు పాలసీ"ని లాంఛనంగా ప్రారంభించాడు. జౌ చెప్పిన వాస్తవాధీన రేఖకు ఉత్తరాన కూడా 43 శిబిరాలున్నాయి ఈ ప్రణాళికలో. 1962 సెప్టెంబరు 8 న నమ్‌కా చూ లోయలో ధోలా వద్ద చైనా దళాలు భారత శిబిరంపై దాడి చేసాయి. మాక్స్‌వెల్‌లో 360 వ పేజీలోని మ్యాపు ప్రకారం, ఇది మెక్‌మహాన్ రేఖకు 7 కిలోమీటర్లు ఉత్తరంగా థాగ్ లా శిఖరానికి దక్షిణాన ఉంది. అక్టోబరు 20 న చైనా మెక్‌మహాన్ రేఖ మీదుగాఅ ఒక దాడి, దానికి ఉత్తరంగా మరొక దాడీ చేసింది. దీనికి కొనసాగింపే  చైనా భారత యుద్ధం. ఈ యుద్ధంలో చైనా భారత్‌లోకి వేగంగా చొచ్చుకు వచ్చింది. నేఫాకు తూర్పున రూపా వరకు 90 కిలోమీటర్లు, పశ్చిమాన తవాంగ్ కు ఆగ్నేయంగా 65 కిలోమీటర్ల దూరంలో ఉన్న చాకు వరకూ వచ్చింది. నేఫాకు తూర్పు కొసన రేఖ నుండి 30 కి.మీ. దూరంలో ఉన్న వాలాంగ్ వరకూ చొచ్చుకు వచ్చింది. సోవియట్ యూనియన్, అమెరికా, బ్రిటన్లు భారత్‌కు సైనిక సహాయం చేసేందుకు ముందుకొచ్చాయి. అప్పుడు చైనా మెక్‌మహాన్ రేఖ వెనక్కి వెళ్ళి, భారతీయ యుద్ధ ఖైదీలను విడుదల చేసింది (1963). ప్రభుత్వం ఈ ఓటమికి కారణం ఊహించని మెరుపుదాడిగా చెబుతూ వచ్చింది.


title: మెక్‌మహాన్ రేఖ

text: 1972 లో నేఫాను అరుణాచల్ ప్రదేశ్‌గా పేరు మార్చారు — చైనా మ్యాపుల్లో ఈ ప్రాంతాన్ని దక్షిణ టిబెట్‌గా చూపించారు. 1981 లో చైనా నేత డెంగ్ జియావోపింగ్ సరిహద్దు వివాదానికి ఒక ప్యాకేజీ పరిష్కారం సూచించాడు. ఈ విషయమై 8 సార్లు సమావేశాలు జరిగినప్పటికీ పరిష్కారం కుదరలేదు.


title: మెక్‌మహాన్ రేఖ

text: 1984 లో తవాంగ్ ప్రాంతంలోని భారత ఇంటిలిజెన్స్ బ్యూరో అధికారులు సుమ్‌దొరాంగ్ చు లోయలో ఒక పరిశీలక శిబిరాన్ని స్థాపించారు. ఇది అక్కడి అత్యంత ఎత్తైన శిఖరానికి దక్షిణంగా ఉంది. కానీ మెక్‌మహాన్ రేఖకు 3 కి.మీ. ఉత్తరంగా ఉంది. శీతాకాలానికి ముందు వాళ్ళు ఆ శిబిరాన్ని విడిచి వెళ్ళారు. 1986 లో భారత బృందం వెళ్ళడానికి ముందే చైనా దళాలు ఆ ప్రాంతంలో తిష్ఠ వేసాయి. ఈ సంగతి భారత ప్రజలకు తెలియగానే పెద్ద దుమారం చెలరేగింది. 1986 అక్టోబరులో భారత్‌కు పాఠం నేర్పుతానని బెదిరించాడు. భారత సైన్యం లోయలోకి ఒక టాస్క్ ఫోర్సును విమానంలో తరలించింది. 1987 మేలో ఘర్షణ నివారించినప్పటికీ, గూగుల్ ఎర్త్ ప్రకారం, రెండు స్సైన్యాలు అక్కడే ఉండిపోయాయని ఇటీవలే అక్కడ రోడ్లు, ఇతర వసతులూ నిర్మించారనీ కూడా తెలుస్తోంది.


title: మెక్‌మహాన్ రేఖ

text: 1988 లో భారత ప్రధాని రాజీవ్ గాంధీ చైనా సందర్శించినపుడు సరిహద్దు సమస్యపై ఒక సంయుక్త బృందాన్ని ఏర్పాటు చేసారు. అది పెద్దగా పురోగతి సాధించలేదు. 1993 నాటి చైనా-భారత ఒప్పందం ప్రకారం వాస్తవాధీన రేఖను నిర్వచించేందుకు ఒక బృందాన్ని ఏర్పాటు చేసారు; ఈ బృందం కూడా సాధించిందేమీ లేదు. 1996 నాటి చైనా భారత ఒప్పందం సరిహద్దు గొడవలను నివారించేందుకు "విశ్వాసం నెలకొల్పే చర్యలు" తీసుకుంది. 1998 లో భారత అణు పరీక్షల తరువాత, సరిహద్ద్దు వెంటా తరచూ అనేక సంఘటనలు జరుగుతూనే ఉన్నప్పటికీ, రెండు పక్షాలూ కూడా వీటికి కారణం వాస్త్వాధీన రేఖ వెంబడి ఒక కిలోమీటరులోపే ప్రాంతంగురించేనని చెబుతున్నాయి.


title: గుండిమెడ వేంకట సుబ్బారావు

text: గుండిమెడ వేంకట సుబ్బారావు (జూలై 25, 1901 - మార్చి 30, 1970) ప్రముఖ రంగస్థల నటుడు, నాటకకర్త, చిత్రకారుడు మరియు కవి. "హిందూ థియేట్రికల్ క్లబ్" కార్యదర్శిగా పనిచేశాడు.


title: గుండిమెడ వేంకట సుబ్బారావు

text: ఈయన 1901, జూలై 25న విజయనగరం జిల్లా, గంజాం లోని ఛత్రపురం లో జన్మించాడు.


title: గుండిమెడ వేంకట సుబ్బారావు

text:
ఛత్రపతి ఉన్నత పాఠశాలలో ఉపాధ్యాయుడిగా పనిచేస్తున్న సమయంలో నాటకాలు రాసి, ప్రదర్శించేవాడు. ఈయన నాటకాలు ఎక్కువగా దేశభక్తి కి సంబంధించినవి ఉంటాయి. ఈయన నాటకాలలో ఖిల్లీ రాజ్యపతనం చాలా ప్రసిద్ధి పొందింది. దీని గురించి 1934లో కృష్ణాపత్రికలో విమర్శనా వ్యాసాలు వచ్చాయి. 1961, ఆగష్టు 20న ఛత్రపురంలో వేంకట సుబ్బారావు షష్టిపూర్తి మహోత్సవ సందర్భంగా ఆయన చిత్రించిన చిత్రపటాల ప్రదర్శన జరిగింది.సువర్ణ దుర్గము: ఇది అనువాద నవల. నాటకకర్తగా ప్రాముఖ్యత పొందిన గుండిమెడ రచించిన తొలి నవల ఇది.
ఆంగ్లవాజ్మయంలో పేరొందిన ఈస్ల్టిన్ నవలకు ఇది తెలుగు రూపం. కేవలం కథా, కథనాన్ని స్వీకరించి పాత్రలు, వాతావరణం మార్చాడు.


title: గుండిమెడ వేంకట సుబ్బారావు

text: ఈయన 1970, మార్చి 30 న మరణించాడు.


title: ఆవులవారిపాలెం (గుడ్లూరు)

text: ఆవులపాలెం (గుడ్లూరు), ప్రకాశం జిల్లా, గుడ్లూరు మండలానికి చెందిన గ్రామము. పిన్ కోడ్ నం. 523 281., ఎస్.టి.డి.కోడ్ = 08598.


title: ఆవులవారిపాలెం (గుడ్లూరు)

text: ఇది సముద్రతీర గ్రామం. ఇక్కడి సముద్రతీరం ప్రశాంతతకూ ఆహ్లాదకర వాతావరణానికీ పేరొందినది. ఇక్కడి సముద్రతీరం నిత్యం మత్స్యకారులతో సందడిగా ఉంటుంది. ఇక్కడికి వచ్చిన పర్యాటకులు మత్స్యకారుల వద్ద నేరుగా చేపలను కొనుగోలు చేయుటకు వీలుగా ఉంటుంది. ఈ గ్రామంలో సముద్రతీరానికి దగ్గరలోనే మంచినీటి బావులున్నవి. ఇవి పర్యాటకులకు ఎంతగానో ఉపయోగపడుతవి. ఇక్కడ కొద్దిపాటి వసతులు కలిగించినచో పర్యాటకులు అధికంగా విచ్చేయుటకు అవకాశం ఉన్నది. []


title: ఆవులవారిపాలెం (గుడ్లూరు)

text: [1] ఈనాడు ప్రకాశం; 2017,ఆగష్టు-14; 8వపేజీ.


title: కర్లపాలెం (గుడ్లూరు)

text: ఇదే పేరుగల గ్రామం మరియు మండలం గుంటూరు జిల్లాలో ఉన్నది. చూడండి:- కర్లపాలెం


title: కర్లపాలెం (గుడ్లూరు)

text: కర్లపాలెం (గుడ్లూరు), ప్రకాశం జిల్లా, గుడ్లూరు మండలానికి చెందిన గ్రామము. పిన్ కోడ్ నం. 523 281., ఎస్.టి.డి.కోడ్ = 08598.


title: కర్లపాలెం (గుడ్లూరు)

text: కర్లపాలెం వద్ద విశాలమైన సముద్రతీరం ఉన్నది. ఇక్కడ సముద్రంలో, 20 మీటర్ల వరకు ఎటువంటి లోతు ఉండదు. పర్యాటకులు ఎలాంటి ఆటంకాలు లేకుండా సముద్రస్నానాలు చేయవచ్చునని మత్స్యకారుల కథనం. ఇక్కడి సముద్రతీరం ప్రశాంతతకూ ఆహ్లాదకర వాతావరణానికీ పేరొందినది.ఈ గ్రామం రామాయపట్నానికి రెండు కి.మీ.దూరంలో ఉన్నది. రామాయపట్నంలో వలె ఇక్కడ పడవలు ఎక్కువగా ఉండకపోవడంతో, ఇక్కడ పర్యాటకులకు వీలుగా ఉంటుంది. ఇంకొక ప్రధానమైన అనుకూల విషయం ఏమనగా, సముద్రం గ్రామానికి దగ్గరగా ఉండటంతో, ఇక్కడ వాహనాలు నేరుగా సముద్రపు అలల దగ్గరకు వెళ్ళే అవకాశం ఉండటం. ఎటువంటి రద్దీ లేకపోవడంతో తీరంలో ప్రశాంతంగా సేదదీరడానికి అనుకూలంగా ఉంటుంది. ఈ గ్రామంలో సముద్రతీరానికి దగ్గరలోనే మంచినీటి బావులున్నవి. ఇవి పర్యాటకులకు ఎంతగానో ఉపయోగపడుతవి. ఇక్కడ కొద్దిపాటి వసతులు కలిగించినచో పర్యాటకులు అధికంగా విచ్చేయుటకు అవకాశం ఉన్నది. [1]


title: కర్లపాలెం (గుడ్లూరు)


title: మొండివారిపాలెం

text:
మొండివారిపాలెం, ప్రకాశం జిల్లా, గుడ్లూరు మండలానికి చెందిన గ్రామము. పిన్ కోడ్ నం. 523 281., ఎస్.టి.డి.కోడ్ = 08598.
ఈ గ్రామంలో సముద్రతీరానికి దగ్గరలోనే మంచినీటి బావులున్నవి. ఇవి పర్యాటకులకు ఎంతగానో ఉపయోగపడుతవి. ఇక్కడ కొద్దిపాటి వసతులు కలిగించినచో పర్యాటకులు అధికంగా విచ్చేయుటకు అవకాశం ఉన్నది. [1]


title: మొండివారిపాలెం


title: రాజా ది గ్రేట్

text:
రాజా ది గ్రేట్ 2017 అక్టొబరు 18న విడుదలైన తెలుగు సినిమా.
ప్ర‌కాష్ రాజ్ ఒక నిజాయితీ గ‌ల పోలీస్ ఆఫీస‌ర్, పెద్ద గూండా దేవ‌రాజ్(వివాన్ బాట్నే)కు ఎదురు తిరిగి క్ర‌మంలో అత‌ని త‌మ్ముణ్ని ఎన్‌కౌంట‌ర్‌లో చంపేస్తాడు. దాంతో ప్ర‌కాష్ రాజ్ బృందాన్ని ఆ గూండా చంపేస్తాడు. ప్ర‌కాష్ రాజ్ కుమార్తె ల‌క్కీ(మెహ‌రీన్)ను చంపాల‌ని చూస్తాడు. ల‌క్కీ త‌ప్పించుకుని డార్జిలింగ్కు వెళ్లిపోతుంది. ల‌క్కీకి స్పెష‌ల్ సెక్యూరిటీని అరెంజ్ చేయ‌డానికి ఐజీ(సంప‌త్) ఆలోచిస్తాడు. ఆ క్ర‌మంలో ముగ్గురు పోలీస్ అధికారులను నియమిస్తాడు. పోలీస్ హెడ్ కానిస్టేబుల్ అనంత ల‌క్ష్మి(రాధిక)కు త‌న కొడుకు రాజా ది గ్రేట్(ర‌వితేజ)ని పోలీస్ అధికారి చేయాల‌ని పెద్ద కోరిక ఉంటుంది. అయితే రాజా అంధుడు కావ‌డంతో పోలీసులు ఆమెకోరిక తిర‌స్క‌రిస్తుంటారు. రాజా అంధుడైన‌ప్ప‌టికీ ప్రత్యేక శిక్షణ తీసుకోవ‌డం వ‌ల్ల చాలా చురుకుగా ఉండ‌ట‌మే కాకుండా, చూపుండేవారు కూడా చేయ‌లేని ప‌నుల‌ను చేసేస్తుంటాడు. అనంత ల‌క్ష్మి పోరు ప‌డ‌లేక ఐజీ, రాజాను ల‌క్కీని కాపాడే టీంలో భాగం చేస్తాడు. ల‌క్కీ.., డార్జిలింగ్‌లో ఉంద‌ని తెలుసుకున్న దేవ‌రాజ్ అక్క‌డి త‌న మ‌నుషుల‌ను పంపుతాడు. కానీ రాజా ఆమెను కాపాడుతాడు. అంతే కాకుండా భ‌యంతో ప‌రుగుపెట్ట‌కుండా ఫైట్ చేద్దామ‌ని ల‌క్కీకి ధైర్య‌మిస్తాడు. రాజా ఇచ్చిన ధైర్యంతో ల‌క్కీ త‌న ఊరికి వ‌స్తుంది? అప్పుడు ఆమె ఎలాంటి ప‌రిస్థితుల‌ను ఎదుర్కొంటుంది? ల‌క్కీని చంప‌డానికి దేవ‌రాజ్ ఏం చేస్తాడు? అనేది మిగిలిన కథలో భాగం.


title: సైరా నరసింహారెడ్డి

text: సైరా నరసింహారెడ్డి చిరంజీవి 151వ చిత్రం. ఈ చిత్రానికి సురేందర్ రెడ్డి దర్శకత్వం వహిస్తున్నాడు. ప్రముఖ స్వాతంత్ర్య సమర యోధుడు, రేనాటి సూర్యుడుగా కొలవబడే ఉయ్యాలవాడ నరసింహారెడ్డి జీవితం ఆధారంగా ఈ సినిమా నిర్మించబడుతోంది. రాం చరణ్ ఈ సినిమాకు నిర్మాతగా వ్యవహరిస్తున్నాడు. ఆగస్టు 16, 2017 బుధవారం ఈ సినిమా కొణిదెల ప్రొడక్షన్స్ సంస్థ ఆధ్వర్యంలో ప్రారంభమైంది. ఈ సినిమా టీజర్ ఆగస్టు 21,2018 న విడుదల అయ్యింది.


title: సైరా నరసింహారెడ్డి

text: చిరంజీవి ఉయ్యాలవాడ నరసింహా రెడ్డిగా సినిమా తీయాలని చాలా కాలంగా చర్చలు నడిచాయి. అయితే వివిధ నిర్మాతలతో జరిపిన చర్చలు విఫలం కావటంతో విసిగిపోయి చివరికి ఈ సినిమాను తానే నిర్మిస్తున్నట్లుగా రాంచరణ్ జూలై 2017లో ప్రకటించాడు.


title: సైరా నరసింహారెడ్డి

text: "తెలుగు సినీ చరిత్రలోనే అతి పెద్ద సినిమాలలో ఇది కూడా ఒకటి అవుతుంది. దీనికి బడ్జెట్ ఇంత అని కేటాయించలేదు. నిర్మాణానికి ఎంత ఖర్చు అవుతుందో, అంతటినీ నేనే భరిస్తాను. ఎందుకంటే ఈ సినిమా, నాన్నగారి చిరకాల స్వప్నం" అని టీజర్ విడుదల తర్వాత ఒక ముఖాముఖిలో రాం చరణ్ తెలిపారు.


title: సైరా నరసింహారెడ్డి

text: "నీ రెండవ సినిమాలోనే నువ్వు యుద్ధవీరుని పాత్ర పోషించావు. 150 సినిమాలు చేసినా నాకు అలాంటి అవకాశం రాలేదు. " అని నాన్నగారు నా తో ఒక మారు అన్నారు. ఈ పాత్రపై ఆయనకు ఒకింత ఈర్ష్య కూడా కలిగింది. ఆ రోజు నుండే ఆయన కలను నిజం చేయటానికి ఇటువంటి చిత్రం నిర్మించాలని అనిపించేదని రాం చరణ్ తెలిపారు.


title: సైరా నరసింహారెడ్డి

text: సురేందర్ రెడ్డి వంటి యువ దర్శకుడు ఇంత భారీ ప్రాజెక్టుకు దర్శకత్వ బాధ్యతలు చేపట్టగలరా? అన్న ప్రశ్నకు జవాబిస్తూ "ప్రతిభకు మాకు కొదవ లేదు. అన్ని రకాల సినిమాలు చేయాలి. సినిమా కోసం తాను చేసిన పరిశోధన, అందించిన పకడ్బందీ స్క్రిప్టుతో మేము అనుకొన్న దానికంటే సురేందర్ చాలా ఎక్కువగానే కష్టపడ్డాడు." అని రాం చరణ్ తెలిపారు.


title: సైరా నరసింహారెడ్డి

text: సినిమా విజయవంతం అవుతుందా అనే ప్రశ్నకు "జయాపజయాల గురించి నేను పెద్దగా పట్టించుకోదలచుకోలేదు. ఫలితం ఏదయినా నేను సంతోషంగానే ఉంటాను ఎందుకంటే నాన్నగారి కలను నిజం చేయటానికి మేము శాయశక్తులుగా ప్రయత్నిస్తున్నాము. స్క్రిప్టుకు కావలసినవన్నీ సమకూరుస్తున్నాము. వ్యక్తిగతంగా మాత్రం అన్ని రికార్డులను ఈ సినిమా రికార్డు బద్దలు కొట్టాలని నేను కోరుకొంటున్నాను." అని తెలిపారు.


title: సైరా నరసింహారెడ్డి

text: ఇదే ముఖాముఖిలో సురేందర్ రెడ్డి, "మేము చాలా పరిశోధించాం. బ్రిటీషు ప్రభుత్వం నరసింహారెడ్డికి విధించిన మరణ శిక్షలో అతని గురించి క్షుణ్ణంగా తెలిపింది. 10,000 మంది సైన్యంతో నరసింహారెడ్డి బ్రిటీషు ప్రభుత్వం పై విరుచుకుపడ్డాడు. నేను చిన్నపిల్లాడిగా ఉన్నప్పుడు చిరంజీవిగారి సినిమాలను మొదటి వరుసలో కూర్చొని చూసేవాడిని. ఇప్పుడు ఆయన సినిమాకే దర్శకత్వం వహించటం, పైగా అమితాబ్ వంటి వారు ఈ సినిమాలో ఉండటం నాకు నమ్మశక్యం కాకుండా ఉంది. అమితాబ్ గారైతే కేవలం చిరంజీవిగారి కోసమే ఈ సినిమాకు ఒప్పుకున్నారు. తర్వాత నేను కథ చెప్పటంతో అది ఆయనను ఆకట్టుకొంది. వారు సంతోషంగా సినిమా చేయటానికి అంగీకరించారు." అని తెలిపారు.


title: సైరా నరసింహారెడ్డి

text:
చిరంజీవి గురువు గా కేవలం ఒక చిన్న పాత్ర పోషించటం, చిరంజీవి తో ఉన్న అనుబంధం తో అమితాబ్ తన పాత్రకు గాను పారితోషికం తీసుకోవటానికి నిరాకరించారు. పారితోషికం స్వీకరించమని చిరంజీవి ఒత్తిడి చేసిననూ అమితాబ్ సున్నితంగా తిరస్కరించారు. అయితే చిరంజీవి అమితాబ్ కు మూడు కోట్ల విలువ గల నగలను బహూకరించారని సినీ పరిశ్రమ చెప్పుకొంటున్నట్లు హన్స్ ఇండియా పేర్కొంది.
చిరంజీవి 62వ పుట్టినరోజున తన అభిమానులకు కానుకగా రాం చరణ్ తేజ, 22 ఆగష్టు 2017న ఈ చిత్రం మోషన్ పోస్టర్ విడుదల చేశారు. బ్రిటీషు దుష్పరిపాలనను ఎదురించిన తొట్టతొలి వీరుడు, ప్రపంచానికి తెలియని యోధుని చరిత్ర, బ్రిటీషు నియంతృత్వాన్ని నిరసించిన తపస్వి, రేనాటి సూర్యుని వీరగాథ అనే ఉపశీర్షికలతో ఈ మోషన్ పోస్టర్ ప్రారంభమవుతుంది. దూరంగా ఉన్న ఒక కోటపై తగలబడుతోన్న బ్రిటీషు జెండా, కోట గోడలపై బ్రిటీషు వ్యతిరేక నినాదాలు చేస్తున్న భారతీయులు, కోట గోడ క్రింద యుద్ధంలో ప్రాణాలు కోల్పోయిన సైనికుల శవాల కుప్పలు, వీటన్నింటినీ ఒక ఎత్తైన ప్రదేశం నుండి చూస్తోన్న నరసింహారెడ్డి ఈ మోషన్ పోస్టర్ లో కనబడటం జరుగుతుంది. 18వ శతాబ్దపు ఆహార్యంలో ఉన్న చిరంజీవి విల్లంబులు ధరించటమే కాక ఒక ఖడ్గాన్ని కూడా చేతబూని ఉంటాడు. చిట్టచివరన సై రా నరసింహారెడ్డి అనే కేక వినబడగా, దానికి వంత పాడుతూ మరి కొందరు సై సై రా అని అరవటంతో మోషన్ పోస్టర్ అంతమౌతుంది.


title: సైరా నరసింహారెడ్డి

text: విడుదలైన 24 గంటలలోనే ఒక మిలియను వ్యూ లను నమోదు చేసుకొని ఈ మోషన్ పోస్టర్, తెలుగు సినీ పరిశ్రమలోనే రికార్డు నెలకొల్పినది.


title: సైరా నరసింహారెడ్డి

text: ఈ చిత్ర కథానాయికగా నయనతారను ఎంచుకోవాలని చిత్ర బృందం పరిశీలించింది. మరో ముఖ్యమైన పాత్రలో బాలీవుడ్ నటుడు అమితాబ్ బచ్చన్ ను సంప్రదించారు. కన్నడ నటుడు ఉపేంద్ర ని ప్రత్యర్థిగా ఎంపిక చేయాలని భావించారు.


title: సైరా నరసింహారెడ్డి

text: ఐతే 22 ఆగష్టు 2017 న కొణిదెల ప్రొడక్షన్స్ అధికారికంగా విడుదల చేసిన ఒక వీడియోలో ముఖ్య తారగణం, సాంకేతిక నిపుణులు ప్రకటించబడ్డారు. ఈ వీడియో ప్రకారం అమితాబ్ బచ్చన్, జగపతిబాబు, సుదీప్, నయనతార, విజయ్ సేతుపతి లు ముఖ్య తారాగణం.


title: సైరా నరసింహారెడ్డి

text: బాలీవుడ్ చారిత్రక కల్పితాలైన రాం లీలా మరియు బాజీరావ్ మస్తానీ లకు పని చేసిన డిజైనర్ అంజు మోదీని ఈ చిత్రంలో దుస్తులను, ఆభరణాలను కూర్చటానికి ఎంపిక చేసుకొన్నారు. అదివరకే పలు చిత్రాలలో చిరంజీవికి దుస్తులను కూర్చిన అతని పెద్ద కుమార్తె సుస్మిత అంజుకు సహాయంగా ఉన్నారు.


title: సైరా నరసింహారెడ్డి

text: కాస్ట్యూములు ఖరారు చేయటానికే ఏడాది పట్టినట్లు సుష్మిత తెలిపారు. "అప్పటి తరం వాడే నూలు, వాటి రంగులు వేరు. వాటిని యథాతథంగా చూపటానికి చేనేత నిపుణులను సంప్రదించవలసి వచ్చింది." అని తెలిపారు.


title: సైరా నరసింహారెడ్డి

text: "ఇది కల్పిత కథ కాదు, ఒక చారిత్రక గాథ. ఆ తరం ఆహార్యాన్ని అర్థం చేసుకోవటానికి పలు పుస్తకాలను, ఇతర మూలాలను చదవవలసివచ్దింది. నరసింహా రెడ్డి ఛాయాచిత్రాలు లేవు. కేవలం ఒక చిత్రపటం మాత్రమే ఉంది. ఒకే ఒక చిత్రపటం చూసి ఒక సినిమానే చేసేయాలనుకోవటం కథకు అన్యాయం చేయటమే అవుతుంది. పాలెగాళ్ళ గురించి అప్పటి తరం ఇతర మనుషుల గురించి తెలుసుకోవలసి వచ్చింది. అప్పటి రవాణా, ఆయుధాలు, సరుకు-సరంజామా, ఇంటిలో వినియోగించబడే వస్తువులపై NIFT కు చెందిన విద్యార్థి బృందంతో కలిసి పరిశోధన చేయవలసి వచ్చింది. అంజు మోది నుండి వస్త్రాలు తెప్పించాం కానీ, మా సమిష్టి కృషి ఫలించలేదు. మా అవసరాలను తాను అర్థం చేసుకోలేకపోయేది. అందుకే నేను హైదరాబాదు మకాం మార్చా. కళ లో రాజీవన్, ఆహార్యం లో నేను పరిశోధనలు జరిపాం. మొదట కేవలం నాన్నగారి దుస్తులను మాత్రం డిజైన్ చేయాలనుకొన్నా. కానీ తర్వాత నయన్/తమన్నా ల దుస్తుల బాధ్యతలను కూడా తీసుకొన్నా. నాన్నగారికి ముదురు రంగుల దుస్తులను వాడాము. ఖద్దరు, ముల్ ములు, పట్టు వంటి వస్త్రాలను వాడాము. అప్పట్లో భారతదేశం లో చేనేతలకు లోటు లేదు." అని సుష్మిత తెలిపారు


title: సైరా నరసింహారెడ్డి

text: ఈ సినిమాకి కావలసిన సెట్టింగులను రాజస్థాన్, కేరళలోని పొల్లాచ్చిలలో వేసారు.


title: సైరా నరసింహారెడ్డి

text: సెప్టెంబరు 2017 లో షూటింగు ప్రారంభం కావలసింది. అయితే ముందు తెలుపబడినట్లుగా కాకుండా కెమెరామెన్ రవి వర్మన్ బదులుగా రత్నవేలును తీసుకొనవలసి వచ్చింది. కానీ రత్నవేలు అప్పటికే రాం చరణ్ తేజ నటిస్తున్న రంగస్థలం కు డైరెక్టర్ ఆఫ్ ఫోటోగ్రఫీగా వ్యవహరిస్తున్నారు. దీనితో ఈ చిత్రం యొక్క షూటింగు ప్రారంభం ఆలస్యంగా మొదలయినది.


title: సైరా నరసింహారెడ్డి

text: 06-డిసెంబరు-2017 న హాలీవుడ్ స్టంట్ మాస్టర్ లీ విట్టెకర్ దర్శకత్వంలో ఒక కీలక పోరాట సన్నివేశంతో చిత్రం షూటింగు మొదలైనది.


title: సైరా నరసింహారెడ్డి

text: అప్పటి తరం దుస్తులు భారీగా ఉండటం యుద్ధ పరికరాలు ఇతర సామాగ్రి చాలా సమయం మోయటం వలన చిరంజీవి కి సాయంత్రం కల్లా భుజం నెప్పి వేసేదని, తోలుతో చేసిన పాదరక్షలు చాలా సమయం వరకు వేసుకోవటం వలన అవి అతని పాదాలని కరిచేవని, అయినా చిరంజీవి ఎప్పుడూ ఫిర్యాదు చేయలేదని సుష్మిత తెలిపింది. వీలైనన్ని సౌకర్యాలను చిరంజీవికి కల్పిస్తున్నామని, తాను ఈ ప్రాజెక్టుకు పనిచేయటం అతనికి కూడా గర్వకారణమేనని చెప్పుకొచ్చింది.


title: సైరా నరసింహారెడ్డి

text: 20 ఆగష్టు 2018 న ఈ చిత్రం యొక్క టీజర్ విడుదలయ్యింది.


title: సైరా నరసింహారెడ్డి

text: భారతీయులను బానిసలుగా వాడుకొంటున్న సన్నివేశాల మధ్యలో, బ్రిటీషు రాజ్యాన్ని ఎదురించిన మొదటి సగటు భారతీయుడు, 18వ శతాబ్దానికి చెందిన, చరిత్ర మరచిన వీరుడి కథ అని ఉపశీర్షికలను చూపుతూ, సమ్మెట పోట్లకు గురవుతోన్న ఖడ్గాన్ని చూపించి, నల్లని దుస్తులలో పెద్ద కోటపై విప్లవ బావుటాను ఎగురవేస్తోన్న నరసింహారెడ్డిని పరిచయం చేస్తుంది ఈ టీజర్. "ఈ యుద్ధం ఎవరిది?" అని సామాన్య పౌరులను ప్రేరేపిస్తూ ప్రశ్నించిన నరసింహారెడ్డికి వారు, మనది అని సమాధానమివ్వటం టీజర్ లో చూడవచ్చు. ఆగ్రహంతో ఊగిపోతున్న ఒక తెల్లదొర, ఆంగ్ల యాసలో నా-ర-షి-మ్మా-రె-డ్డీ! అని అరవగా ఖడ్గాన్ని తిప్పుతూ గుర్రం పై పొదలమాటు నుండి ఆ పాత్రలో చిరంజీవి కెమెరా ముందుకు రావటం అభిమానులను ఉర్రూతలూగించింది. చివరగా "Happy Birthday to Mega Star Chiranjeeevi" అని 2019 లో విడుదల అనే ఉపశీర్షికలతో టీజర్ ముగుస్తుంది.


title: సైరా నరసింహారెడ్డి

text: నరసింహారెడ్డి గా చిరంజీవిలో తీవ్రత కనబడిందని, చిత్ర వర్గం చాలా పరిశోధన చేసినట్టు అనిపించిందని, ఇటువంటి టీజర్ గురించి తమ పాఠకులకు తెలియజేయగలగటం తమకు గర్వకారణమని వార్తా పత్రికలు ప్రచురించాయి. అమితాబ్ నరసింహారెడ్డికి గురువు పాత్ర అని, విజయ్ సేతుపతి నరసింహారెడ్డికి నమ్మిన బంటు అయిన ఓబయ్య పాత్ర అని, నయన తారకి నరసింహారెడ్డి భార్య అయిన రాజకుమారి నయనా దేవి పాత్ర అని, తమన్నా కి తమిళ్ అనే యువతి పాత్ర అనీ ఇతర పాత్రలలో సుదీప్, జగపతి బాబు, హుమా కురేషీ మరియు రవి కిషన్ లు ఉన్నారని తెలిపాయి.


title: సైరా నరసింహారెడ్డి

text: తమన్నా తన ట్వీటులో, "సాహసం, పట్టుదల మరియు స్వాతంత్రాల పురాణ గాథను ఆస్వాదించండి. జన్మదిన శుభాకాంక్షలు చిరంజీవిగారు, మీ ప్రతిభతో మమ్మల్ని ఎప్పటికీ ఇలానే రంజింపజేయాలని కోరుకొంటున్నాను!" అని పేర్కొన్నది.


title: సైరా నరసింహారెడ్డి

text: విడుదలైన 24 గంటలలోనే కోటి ఇరవై లక్షల వ్యూస్ సాధించినట్లు, తెలుగు సినీ చరిత్రలోనే ఇది రికార్డుగా చిత్ర యూనిట్ ప్రకటించారు .


title: సైరా నరసింహారెడ్డి

text: చిత్రం ముగింపు లో ఎనిమిది నిముషాల నిడివిగల పోరాట సన్నివేశం చిత్రీకరించటానికి 54 కోట్లు ఖర్చు అయ్యాయని ఇండియా టుడే ప్రచురించింది . మొత్తం చిత్రం నిర్మించటానికి 200 కోట్లు ఖర్చు అవ్వవచ్చని ఒక లెక్క వేసింది. తాను ముందుగానే చెప్పినట్లు రాం చరణ్ నిర్మాణ వ్యయం విషయంలో వెనుకడుగు వేయనట్లు పేర్కొంది.


title: సైరా నరసింహారెడ్డి

text:
ఈ పోరాట సన్నివేశం జార్జియాలో చిత్రీకరించబడింది. చిత్ర యూనిట్ 150 మందిని హైదరాబాద్ నుండి జార్జియా కు తీసుకెళ్ళింది. వీరితో బాటు 600 మంది స్థానికులను కూడా సన్నివేశం కోసం సమకూర్చుకొంది. ఒక బహిరంగ మైదానంలో ఐదు వారాలుగా ఈ పోరాట సన్నివేశం చిత్రీకరించబడింది.
అమెజాన్ ఇండియా, ఈ చిత్రం తాలూకు ప్రచారానికి సంబంధించిన హక్కులను సొంతం చేసుకొనటానికి ఆసక్తి చూపింది. 192 దేశాలలో చలామణి అయ్యే అమెజాన్ ప్రైం వీడియోస్ లో ఈ చిత్రం యొక్క ప్రచార దృశ్యాల చోటుకు 30 కోట్ల బేరాన్ని తెలిపింది.


title: సైరా నరసింహారెడ్డి

text: ఉయ్యాలవాడ నరసింహారెడ్డి కి బదులు గా సైరా నరసింహారెడ్డి అని పేరు మార్చటం ఉయ్యాలవాడ స్థానికులకు నచ్చలేదు. ఇది ఒక స్వాతంత్ర్య సమరయోధుని జీవితగాథ అని, అతని పేరు మార్చటం సమంజసం కాదని, చిత్ర బృందానికి తమ అభిప్రాయభేదం తెలుపుతామని వారు తెలిపారు.


title: సైరా నరసింహారెడ్డి

text: మోషన్ పోస్టర్లో వినబడే నేపథ్య సంగీతం రెహమాన్ కూర్చినది కాదని, ఎస్ ఎస్ థమన్ కూర్చినది అని థమన్ ట్వీట్ చేయటంతో దుమారం రేగినది. అయితే మొదట దీనిని కేవలం ప్రాంతీయ చిత్రంగా రూపొందించాలనే ఆలోచనతో థమన్ ను సంగీతదర్శకుడిగా ఎంపిక చేయటం జరిగినదని, చివరి నిముషంలో ఇది ఒక అంతర్జాతీయ స్థాయి చలనచిత్రంగా నమోదు కావాలనే ఉద్దేశ్యంతో రెహ్మాన్ ను ఎంపిక చేశామని సురేందర్ రెడ్డి తనతో చెప్పి తాను కూర్చిన సంగీతాన్నే మోషన్ పోస్టర్లో ఉపయోగిస్తామని తనకు ముందే తెలిపినట్లు కూడా థమన్ ట్వీట్లలో అంగీకరించాడు. కానీ మోషన్ పోస్టర్ లో ఎక్కడా తన పేరు కనబడకపోవటంతో నిరాశకు లోనయ్యాడని, అందుకే, తనకు తానే ఈ విషయాన్ని సాంఘిక మాధ్యమాల ద్వారా తెలుపదలచుకొన్నాడని థమన్ తెలిపారు.


title: సైరా నరసింహారెడ్డి

text: ఈ చిత్రంలో నటీనటులు/సాంకేతిక వర్గం సినిమా నుండి నిష్క్రమించారని పుకార్లు షికార్లు చేశాయి. అయితే చిత్ర సన్నిహిత వర్గాలు వీటిని ఖండించాయి.


title: అమలానందుడు

text: అమలానందుడు క్రీ.శ. 13 వ శతాబ్దానికి చెందిన దక్షిణ భారతదేశపు సంస్కృత పండితుడు. దేవగిరిని పాలించిన యాదవరాజు మహాదేవుని (1260-1271) కాలానికి చెందినవాడు. శంకరాచార్యుని అనంతరం వేదాంతాన్ని తమ రచనలతో పరిపుష్టం చేసిన వారిలో ప్రముఖుడు. ఇతను రాసిన గ్రంథాలలో 'వేదాంత కల్పతరు' ముఖ్యమైనది.


title: అమలానందుడు

text: శేతశ్వతారోపనిషత్‌లో పేర్కొన యాదృచ్ఛికవాదాన్ని శంకరుడు వివరించాడు. అమలానందుడు ఈ సిద్ధాంతాన్ని వివరిస్తూ యాదృచ్ఛిక ఘటనలు (accidental effects) అనేవి అనుకోకుండా, కారణరహితంగా, కాకతాళీయంగా సంభవించవని, అవి కొన్ని నియమిత కారణాలకు లోబడే ఏ క్షణంలోనైనా సంభవిస్తాయని తెలిపాడు. ఈ ఉపనిషత్‌లోనే స్వభావం (nature) ను జగత్తుకు (world) కారణంగా చెప్పబడింది. శంకరుడు దీనిని విభిన్న పదార్ధాలలో స్వాభావిక శక్తులుగా వివరించాడు. అమలానందుడు దీనిని విపులీకరిస్తూ పదార్ధం ఉన్నంతవరకూ స్వభావం కూడా ఉంటుందని తెలిపాడు. అతని ప్రకారం పదార్ధం తన ఉనికిని కోల్పోతే స్వభావం కూడా అంతరిస్తుంది. ఇవి రెండూ ఒకదానిపై ఒకటి అనివార్యంగా ఆధారపడిన అంశాలు. ఉదాహరణకు శ్వాస అనేది జీవించి వున్న శరీరం యొక్క స్వభావం. ఈ స్వభావం (శ్వాస) అనేది పదార్ధం వున్నంతకాలం (శరీరం జీవించినంతకాలం) ఉనికిలో వుంటుంది. శరీరం మరణించినపుడు అంటే పదార్ధం ఉనికిలో లేనపుడు, శ్వాస (స్వభావం) కూడా వుండదు.


title: అమలానందుడు

text: ఇతని రచనలలో భాష స్వచ్ఛంగా, భావం ఆలోచనలు రేకెత్తించేవిధంగా పదునుగా వుంటుంది.


title: 27 డౌన్

text: 27 డౌన్ 1973లో విడుదలైన హిందీ సినిమా. ఈ సినిమా ఉత్తమ హిందీ సినిమాగా జాతీయ చలనచిత్ర పురస్కారాన్ని పొందింది. రమేష్ బక్సీ వ్రాసిన "అఠారా సూరజ్ కే ఫౌదే" అనే హిందీ నవల ఆధారంగా ఈ సినిమా నిర్మించబడింది.సంజయ్ షిండేకు ఆ రైలు ప్రయాణం చాలా చికాగ్గా వుంది. ప్రశాంతతను అన్వేషిస్తూ బయలుదేరిన అతనికి ఆ మూడవ తరగతి కంపార్టుమెంటులోని జన సమ్మర్ధం ఆ అరుపులు అతని మనసులోని వ్యధను మరింత అధికం చేశాయి. కళ్ళు మూసుకున్నాడు. అతనికి గతం మళ్ళా ప్రత్యక్షమైంది.


title: 27 డౌన్

text: "రైలు ప్రయాణానికీ సంజయ్‌కూ మొదటి నుంచీ ఒక అవినాభావ సంబంధం వుంది. అసలు అతను పుట్టడమే రైల్లో పుట్టాడు. రైల్వేటౌన్ అనబడే భుసావల్‌లో ఇంజన్ డ్రైవరుగా పనిచేస్తున్న తండ్రి అదుపాజ్ఞల్లో పెరిగాడు. పట్టాల మీద నడిచే రైలులా ఎప్పుడూ తండ్రి చెప్పే మార్గాన్నే అనుసరించడానికి అలవాటు పడిపోయాడు. రైలు ప్రమాదంలో తండ్రి అవిటివాడయ్యే సరికి అంత వరకు రైలు మీద సంజయ్‌కు ఉన్న ఆసక్తి కాస్త అంతమైపోయింది. ఐనా రైలు మాత్రం అతని జీవితంలో ముఖ్యప్రాత పోషిస్తూనే వుంది."


title: 27 డౌన్

text: "తండ్రి ఛాయలకు దూరంగా బొంబాయిలోని ఒక ఆర్ట్ స్కూల్‌లో చదువుకోడానికి సంజయ్‌కు అవకాశం లభించినా అతని కోరిక పూర్తిగా నెరవేరలేదు. తనకోసం రైల్వేలో టిక్కెట్ ఎక్జామినర్ ఉద్యోగం సంపాయించి అందులో చేరమని తండ్రి ఒక ఆంక్ష విధించే సరికి ఇష్టం లేకపోయినా మళ్ళా ఆ రైలే అతనికి శరణ్యం అయింది."


title: 27 డౌన్

text: "రైల్లో షాలిని అనే అమ్మాయితో పరిచయం అయ్యింది. ఇద్దరూ ఒకరికొకరు ఆకర్షితులయ్యారు. వాళ్ళ మధ్య ప్రేమ ప్రభావం బలీయమవుతున్నా సంజయ్ మనసులోని తండ్రి మాత్రం అతనిని భయకంపితుడ్ని చేయసాగాడు. షాలిని అతని బలహీనతను గ్రహించినప్పటికీ ఏమీ అనలేకపోయింది. పూనాలోని తన కుటుంబ సభ్యులకు ఒకసారి సంజయ్‌ను పరిచయం చేసేటప్పుడు అతడు అవివాహితుడని చెప్పడానికి ఆమెకు భయం వేసి తన ఆఫీసులోనే పనిచేస్తున్నాడని, పెళ్ళయిందనీ చెప్పింది. షాలిని తను ఒక్కతే ఉద్యోగం చేస్తూ కుటుంబసభ్యులందరినీ పోషించాలి. పైగా తమ వివాహానికి సంజయ్ తండ్రి అసమ్మతి తెలియజేస్తే ఆయనను ఎదిరించి సంజయ్ తనను స్వీకరిస్తాడన్న నమ్మకం ఆమెకు కలగలేదు."


title: 27 డౌన్

text: "కొన్నాళ్ళకు సంజయ్ వివాహాన్ని యమున అనే అమ్మాయితో నిశ్చయించాడు సంజయ్ తండ్రి. ఆ పెళ్ళి తనకిష్టం లేదని సంజయ్ ఎంత మొత్తుకున్నా ఆయన వినలేదు. యమున పల్లెటూరి పిల్ల. కట్నంగా తనతో తీసుకొచ్చిన గేదేలూ ఆమే ఒక్కలాగే కనిపించారు సంజయ్‌కి. ఆమెతో అతని జీవితం దుర్భరమే అయింది."


title: 27 డౌన్

text: "రైలుస్టేషన్‌లో ఒకసారి సంజయ్‌కి షాలిని తటస్థపడింది. అతనిలో అశాంతి చెలరేగింది. ఎక్కడైనా దూరంగా పారిపోదామన్న ఉద్దేశంతోనే ఈ రైలెక్కాడు."


title: 27 డౌన్

text: అతని గతాన్ని, జ్ఞాపకం చేస్తూ, రైలు బెనారస్‌వరకూ వచ్చి ఆ స్టేషన్‌లో ఆగిపోయింది. ఆ రైలుకు అదే గమ్యస్థానం కావడంతో సంజయ్ దిగిపోక తప్పలేదు. కాశీలోని తీర్థయాత్రికులలో కలిసి ఎక్కడెక్కడో తిరిగాడు. అనుకోకుండా ఒక వేశ్య ఇంటికి తీసుకుపోబడ్డాడు. ఎక్కడికి వెళ్ళినా అతని శూన్యమే వెంటాడసాగింది. జీవితంలో అనుకున్నవేవీ సాధించలేకపోతున్న తను చిట్టచివరికి ఒక ఖాళీ రైలు పెట్టెలో చనిపోయినట్లు నిద్రలో ఓ భయంకరమైన కల కనేసరికి అతనికేదో జ్ఞానోదయమయ్యింది. 'జీవితానికి భయపడి పారిపోకూడదు. దాన్ని ధైర్యంగా ఎదిరించాలి ' అన్న దృఢ నిశ్చయానికి వచ్చి తిరిగి ఇంటి ముఖం పట్టాడు. అక్కడ తన భార్యలోనూ, ఆ ఇంటి వాతావరణంలోనూ ఏ మార్పూ కనబడలేదు. ఆతృతగా షాలినిని చూద్దామని వెళ్ళాడు. అక్కడ ఆమె నిస్సహాయంగానే కనిపించేసరికి ఆమెను కలుసుకోవడానికి కూడా వెనుకాడాడు. పట్టాలమీద నడిచే రైలు (27 డౌన్) లాగే సంజయ్ కూడా యాంత్రికంగా జీవితాన్ని కొనసాగించక తప్పలేదు.


title: శ్రీ భాష్యం విజయసారథి

text:
శ్రీ భాష్యం విజయసారథి ( జ. మార్చి 12, 1937 ) సంస్కృత భాషా పండితుడు. ప్రతిభ, పరిశోధన, విశ్లేషణ, వ్యాఖ్యాన రీతుల్లో దేశవ్యాప్తంగా ఖ్యాతి పొందిన కవి. ఎన్నో ఉన్నతమైన రచనలు చేసి వాఖ్యానమూర్తిగా పేరొందారు. ఆయన అమర భాషలో ఆధునికుడు. ఆయనకు తెలంగాణ సంస్కృత వాచస్పతి గా పేరుంది.
ఇతను మార్చి 12, 1937 కరీంనగర్ జిల్లాలో చేగూర్తి గ్రామంలో జన్మించారు.


title: శ్రీ భాష్యం విజయసారథి

text: అమ్మ నుంచి సంస్కృత బాషా, సంగీతం నేర్చుకున్న ఆయన ప్రతి విషయాన్ని ప్రశ్నించడం మొదలు పెట్టారు. పదకొండవ ఏటనే "శారదా పంథాకిని", 16 ఏట వ "శవారి పరివేదన", 17 ఏట "మనోహరం" రచించారు. మందాకినీ కవిగా మన్నలు పొందిన ఆయన వందకు పైగా సోత్రాలు, సుప్రభాతాలు, దేశభక్తి రచనలు, అధిక్షేప కవితలు, ఆప్త లేఖలు, ఖండకావ్య పరంపర, అనువాద రచనలు, వర్ణన కావ్యాలు రచించారు. "భారత భారతి" కావ్య సంపుటిలో అరవై శ్లోకాలు రచించి అందులో దేశ స్వాతంత్ర్య సమగ్రతను పరిరక్షించడం కోసం ముందుడాలని సూచించింది ఈ కావ్యం. ఆయన అఖిల భారత స్థాయిలో ముంబై, కోల్కత్తా, నాగపూర్, ఢిల్లీ అనేక నగరాల్లో కవి సమ్మేళనాల్లో పాల్గొన్నారు. గత ముపై ఏళ్లుగా మానేరు నది నది తీరాన కరీంనగర్లో బొమ్మకల్ రోడ్లలో "యజ్ఞవరాహ క్షేత్రాన్ని" ఏర్పాటు చేసి వేదాల్లోని మౌలిక జ్ఞానాన్ని ప్రాచుర్యం లోకి తెస్తున్నారు.


title: స్వాజీల్యాండ్

text: స్వాజీల్యాండ్ (ఆంగ్లం: ) దక్షిణ ఆఫ్రికా దేశాన్ని ఆనుకొని ఉన్న ఒక చిన్న దేశం. ఈ దేశానికి ఈశాన్యాన మొజాంబిక్ ఉండగా, చుట్టూ దక్షిణ ఆఫ్రికా కలదు. 19వ శతాబ్దంలో ఈ దేశపు విస్తరణకు, ఐకమత్యానికి కృషి చేసిన అప్పటి రాజు రెండవ మ్స్వాతి పేరు వలన ఈ దేశానికి స్వాజీల్యాండ్ అని, ఈ దేశ ప్రజలకు స్వాజీలు అని పేరు వచ్చినది. ఈ దేశపు అధికారిక భాష, స్వాతి.


title: స్వాజీల్యాండ్

text: ఉత్తరం నుండి దక్షిణం వరకు స్వాజీల్యాండ్ 200 కి.మీ (120 మైళ్ళు) విస్తరించి ఉండగా, తూర్పు నుండి పడమర వరకు 130 కి.మీ (81 మైళ్ళు) విస్తరించి ఉన్నది. ఆఫ్రికా ఖండంలోని అతి చిన్న దేశాలలో స్వాజీల్యాండ్ కూడా ఒకటి. అయినా, దీన్ వాతావరణం, భూగోళిక పరిస్థితులు చల్లని ఎత్తైన పర్వతాల నుండి లోతట్టు వేడి ప్రదేశాలతో చాలా వైవిధ్యంగా ఉంటాయి. ఇక్కడి జనాభాలో ప్రధానంగా స్థానిక స్వాజీలు కలరు. వీరు తమ రాజ్యాన్ని 18వ శతాబ్దపు మధ్యలో, మూడవ న్గ్వానే నాయకత్వంలో స్థాపించుకొన్నారు. ప్రస్తుత సరిహద్దులు 1881 లో జరిగిన ఆఫ్రికా కోసం పెనుగులాట (Scramble for Africa) సమయంలో గీయబడినవి. రెండవ బోయర్ యుద్ధం తర్వాత 1903 నుండి 1967 వరకు స్వాజీల్యాండ్ బ్రిటీష్ ప్రొటెక్టరేటు గా కొనసాగినది. మరల స్వాజీల్యాండ్ స్వతంత్రాన్ని 6 సెప్టెంబరు 1968లో సాధించుకొన్నది.


title: దేవి మహాత్మ్యం

text: దేవి మహాత్మ్యం అమ్మవారిని ఈ సృష్టి మూలకర్త గానూ పరమోత్కృష్టమైన శక్తి స్వరూపిణి గానూ కీర్తించే హిందువుల పవిత్ర గ్రంథం. ఇది మార్కండేయ పురాణంలో ఉంది. ఇది సా.శ 400-600 మధ్యలో సంస్కృతంలో రాయబడింది. దేవి మహాత్మ్యమునే దుర్గ సప్తశతి అని కూడా వ్యవహరిస్తారు. ఇందులో పదమూడు అధ్యాయాలు, ఏడు వందల శ్లోకాలు ఉన్నాయి. దేవి భాగవత పురాణం, దేవి ఉపనిషత్తుల లాంటి శాక్తేయ ఉపనిషత్తులతో పాటు దేవి మహాత్మ్యం కూడా శాక్తేయ సాంప్రదాయంలో ముఖ్యమైన గ్రంథం.


title: బండారు రామారావు

text: బండారు రామారావు ప్రముఖ రంగస్థల నటుడు, నాటక సమాజ నిర్వాహకుడు మరియు ఉపాధ్యాయుడు.


title: బండారు రామారావు

text: రామారావు 1932, ఆగష్టు 12న సుబ్బయ్య, సుబ్బమ్మ దంపతులకు ప్రకాశం జిల్లా, అద్దంకిలో జన్మించాడు.


title: బండారు రామారావు

text: రామారావు తండ్రి సుబ్బయ్య భాగవతాలు చెప్పేవాడు. దాంతో చిన్నప్పటినుండే రామారావుకు కళలపట్ల ఆసక్తి కలిగి నాటకాలలో నటించడం ప్రారంభించాడు. 1952 వరకు దుద్దుకూరు బాలమిత్ర నాటకసమాజలు ప్రదర్శించిన నాటకాలలో నటించిన రామారావు, ఒంగోలు లో డాలు బెంజిమన్, గడ్డం రామానుజులు, యాదల రాజశేఖర్, జి.వి. శేషు, జి. ఆదయ్య వంటి ప్రముఖులతో కలిసి శ్రీ రామ నాట్యమండలిని స్థాపించాడు.


title: బండారు రామారావు

text: వేమూరి గగ్గయ్య, రేలంగి, ధూళిపాళ సీతారామశాస్త్రి పులిపాటి వెంకటేశ్వర్లు, షణ్ముఖి ఆంజనేయ రాజు, ఈలపాట రఘురామయ్య , బందా కనకలింగేశ్వరరావు, బుర్రా సుబ్రహ్మణ్యశాస్త్రి, అద్దంకి మాణిక్యరావు, చెంచు రామారావు, రేబాల రమణ వంటి నటులతో నటించాడు. శ్రీ కృష్ణుడు, హరిశ్చంద్ర పాత్రలు రామారావుకు విశేష ఖ్యాతిని తెచ్చిపెట్టాయి. గుంటూరు సమీపంలోని చెరుకుపల్లి లో శ్రీకృష్ణరాయబారంలోని పడకసీనుకు సంబంధించిన శ్రీకృష్ణపాత్రకు నిర్వహించిన పోటీలో బండారు రామారావుకు ప్రథమ బహుమతి లభించింది. ఈ పోటీలకు సుప్రసిద్ధ నటుడు మాధవపెద్ది వెంకట్రామయ్య న్యాయనిర్దేతగా వ్యవహరించాడు.రామారావు 1977లో మరణించాడు.


title: నందగిరి వెంకటరావు

text: నంద‌గిరి వెంక‌ట‌రావు( 1909-1985) తెలంగాణ  తొలిత‌రం తెలంగాణ క‌థ‌కుల్లో అగ్ర‌గ‌ణ్యుడు. గిరి అనే క‌లంతో అనేక క‌థ‌లు రాశారు. 1935లోనే ప్ర‌థ‌మ అఖిలాంధ్ర క‌థ‌కుల స‌మ్మేళ‌నాన్ని హైద్రాబాద్ లో నిర్వహించారు.  ఆంద్ర‌మ‌హాస‌భ నాయ‌కుడిగా, తెలంగాణ సాయుధ‌పోరాట‌కాలంలో జైలుకెళ్ళిన స్వాతంత్ర్య స‌మ‌ర‌యోధుడిగా, జ‌డ్జ్ గా, గ్రంథాల‌యోద్య‌మ‌కారునిగా, స్త్రీవిద్య ప్ర‌చార‌కుడిగా నంద‌గిరి సేవ‌లు చిరస్మ‌ర‌ణీయమైన‌వి.


title: నందగిరి వెంకటరావు

text: ప్ర‌తిఫ‌లం, నూర్జ‌హాన్, త‌ప్పేమి?, జ‌రిగిన క‌థ..లాంటి క‌థ‌ల్లో హైద్రాబాద్ తెహ‌జీబ్ ను తెలియ‌జెప్పారు. ఈయ‌న రాసిన సితార, చ‌లం రాసిన ఓ పువ్వు పూసింది కంటే మిన్న‌గా ఉంద‌ని విమ‌ర్శ‌కుల అభిప్రాయం. ప‌టేలు గారి ప్ర‌తాపం పేరుతో తెలంగాణ సాయుధ‌పోరాటానికి 15 ఏళ్ళ ముందే స్పూర్తినినింపే క‌థ‌ను ర‌చించారు. ఈయ‌న ర‌చించిన ఇత‌ర క‌థ‌లు హుస్సేన్ బీ, కామాక్షి క‌థ‌లు.


title: నందగిరి వెంకటరావు

text: నంద‌గిరి ఇందిరా దేవి ఇత‌ని భార్య.


title: రినైజెన్స్

text: రినైజెన్స్ (ఆంగ్లం: ) ఐరోపా చరిత్రలో 14-17వ శతాబ్దాలలో మధ్య యుగాలకు, ఆధునిక చరితకు వారధిగా నిలిచిన చిత్రకళా కాలావధి. ఇటలీ లో కళా ఉద్యమంగా సాగి తర్వాతి తరాలలో ఐరోపా ఖండం అంతటా విస్తరించినది.


title: రినైజెన్స్

text: శాస్త్రీయ గ్రీకు తత్త్వం నుండి రినైజెన్స్ దానికై అదే మానవతావాదం యొక్క రూపాంతరాన్ని నిర్వచించుకొన్నది. ఇదే ఈ కళ మూలస్తంభము. ఉదాహరణకు, ప్రోటాగరస్ అనే తత్త్వవేత్త మనిషే మిగతా అన్నింటికీ కొలబద్ద (Man is the measure of all things) అని చాటాడు. ఈ ఆలోచనాధోరణే కళ, నిర్మాణం, రాజకీయాలు, శాస్త్రీయ రంగం మరియు సాహిత్యం లో కనబడసాగింది. తైలవర్ణ చిత్రాలలో దృష్టి కోణాన్ని చిత్రీకరించగలగటం, కాంక్రీటు తయారీ యొక్క జ్ఙానం దీని ఫలితాలు.


title: రినైజెన్స్

text: కళా ఉద్యమంగా రినైజెన్స్ ల్యాటిన్ మరియు వ్యావహారిక సాహిత్యంలో నూతన ఒరవడులను సృష్టించినది. ఫ్రాన్సిస్కో ప్రెట్రార్కా వెలికి తీసిన శాస్త్రీయ మూలాల ఆధారంగా పాండిత్యము, సరళ కోణ చిత్రీకరణ వలన వాస్తవానికి దగ్గరగా ఉండే చిత్రపటాలు, నిదానంగా అయిననూ విద్యా సంస్కరణలకు విస్తారంగా ఒనగూర్చాయి. రాజకీయాలలో దౌత్యపరమైన ఆచారవ్యవహారాలను, శాస్త్రాలలో పరిశీలన ప్రేరకతార్కికం (Inductive Reasoning)ల పై ఆధారపడేలా ప్రభావితం చేశాయి. రినైజెన్స్ పలు రంగాలలో విప్లవాలను సృష్టించిననూ, సామాజిక మరియు రాజకీయ తిరుగుబాట్లకు దోహదపడినా బహుముఖప్రజ్ఙాశాలురైన లియొనార్డో డావిన్సి, మైఖెలేంజిలో వంటి వారిపై చూపిన కళాప్రభావానికే ఎక్కువ గుర్తింపుకు నోచుకొన్నది.


title: రినైజెన్స్

text: రినైజెన్స్ ఫ్లారెన్స్ లో 14వ శతాబ్దంలో ప్రారంభమైనది.


title: కబ్బన్ పార్కు

text: కబ్బన్ పార్కు బెంగుళూరు నగరం మధ్యలో ఉన్న ఒక ఉద్యానవనం. దీన్ని 1870లో అప్పటి మైసూరు రాష్ట్రానికి ముఖ్య ఇంజనీరుగా పనిచేస్తున్న రిచర్డ్ సాంకే ప్రారంభించాడు. మొదట్లో వంద ఎకరాల్లో ప్రారంభమైన ఈ ఉద్యానవనం తరువాత విస్తరించి ప్రస్తుతం సుమారు 300 ఎకరాలకు వ్యాపించింది. అనేక వైవిధ్యమైన వృక్ష, పుష్ప జాతులకు ఈ పార్కులో ఉన్నాయి. దీని చుట్టూ అందంగా నిర్మించిన భవనాలు, ఆవరణ లోపల ప్రముఖుల విగ్రహాలు ఉన్నాయి.


title: కబ్బన్ పార్కు

text: మొదట్లో ఈ పార్కును 1870 లో మైసూరు నగర కమీషనరుగా పనిచేస్తున్న "సర్ జాన్ మీడే" పేరు మీదుగా "మీడే పార్కు" అని పిలిచేవారు. తరువాత అదే పదవిలోనే అత్యధిక కాలం కమీషనరు గా పనిచేసిన మార్క్ కబ్బన్ పేరు మీదుగా కబ్బన్ పార్కు అని పేరు పెట్టారు. 1927లో మైసూరు మహరాజా చామరాజేంద్ర ఒడయార్ పాలన రజతోత్సవాల సందర్భంగా ఈ పార్కుకు "శ్రీ చామరాజేంద్ర పార్కు" అని పేరు మార్చారు. ఈ పార్కు ఈయన హయాంలోనే నెలకొల్పబడింది.


title: స్థిరమతి

text: ఆచార్య స్థిరమతి క్రీ.శ. 6 వ శతాబ్దానికి చెందిన భారతీయ బౌద్ధ పండితుడు మరియు సన్యాసి. యోగాచార సంప్రదాయకుడు. 'అభిధర్మ' మీద విశేష కృషి చేసాడు. ప్రసిద్ధ బౌద్ధ తత్వవేత్త 'వసుబందు' యొక్క నలుగురు ప్రధాన శిష్యులలో ఒకనిగా పేర్కొనబడ్డాడు. ఇతను రాసిన వ్యాఖ్యలలో ముఖ్యమైనవి 'త్రింశికాభాష్యం', 'మధ్యాంత విభాగ సూత్రా భాష్య టీక'.


title: స్థిరమతి

text: క్రీ.శ. 470-550 ప్రాంతంలో జీవించిన స్థిరమతి గురించిన విశేషాలు ఎక్కువగా తెలియవు. మొదట్లో గుజరాత్‌లోని వల్లభి విశ్వవిద్యాలయంలోను ఆచార్యుడుగా ఎక్కువకాలం గడిపిన స్థిరమతి ఆ తరువాత నలందా విశ్వవిద్యాలయంలోను కొంతకాలం వున్నాడని తెలుస్తుంది. గుణమతి శిష్యుడు. బౌద్ధ వాజ్మయంలో ఇతను యోగాచార తాత్వికుడైన వసుబందువుకు ఆదర్శ శిష్యుడుగా పేర్కొనబడ్డాడు. అభిధర్మ' మీద అసాధారణ ప్రజ్ఞ కనపరిచిన స్థిరమతి ఈ రంగంలో గురువుని మించిన శిష్యునిగా పేరుపొందాడు. తన గురువు రచించిన గ్రంధాలకు బృహత్ వ్యాఖ్యలు రచించాడు.


title: స్థిరమతి

text:
స్థిరమతి భారతదేశంలో జన్మించినప్పటికీ, భారతీయ బౌద్ధ సాహిత్యంలో ఇతని ప్రస్తావన ఎక్కువగా కనిపించదు. ఇతని గురించిన విశేషాలు టిబెట్, చైనా ఆధారాల నుండి మాత్రమే తెలుస్తున్నాయి. టిబెటిన్ చరిత్రకారుల ప్రకారం స్థిరమతి భారతదేశంలో దండకారణ్యంలో శూద్రుని కొడుకుగా జన్మించాడని, బౌద్ధ తత్వవేత్త వసుబందు ఇతని గురువని తెలుస్తుంది. భారతదేశంలో పర్యటించిన ప్రసిద్ధ చైనీయ యాత్రికుడు 'హుయాన్ త్సాంగ్', 'ఇత్సింగ్' లు స్థిరమతి ప్రసిద్ధ బౌద్ధ తత్వవేత్తలలో ఒకడని, అతను గుణమతి శిష్యుడని పేర్కొన్నారు. హుయాన్ త్సాంగ్ శిష్యుడైన 'కూజి' (kuji) (632-682) ప్రకారం స్థిరమతి దక్షిణ భారత దేశంలో లాట (గుజరాత్) దేశానికి చెందినవాడని, వయస్సులో కాస్త పెద్ద వాడైనప్పటికి ఆచార్య ధర్మపాలునికి సమకాలికుడని తెలిపాడు. దీనిని బట్టి టిబెటిన్ చరిత్రకారులు పేర్కొన్నవిధంగా స్థిరమతిని వసుబండు శిష్యునిగా భావించడం కన్నా, చైనీయ చరిత్రకారులు పేర్కొన్న ప్రకారం గుణమతి శిష్యునిగా ఎంచడమే సమంజసం. అయితే స్థిరమతిని సాంప్రదాయికంగా వసుబందుని ఆదర్శ శిష్యుడిగా భావిస్తారు.
స్థిరమతి కాలం నిర్ణయించడంలో రెండు అభిప్రాయాలున్నాయి. హకుజు (Ui Hakuju) స్థిరమతి కాలాన్ని క్రీ.శ. 470-550 గా సూచిస్తే, ఎరిక్ ఫ్రావాల్నర్ (Erich Frauwallner) క్రీ.శ. 510-570 గా సూచించాడు. అయితే గుణమతి, ధర్మపాలుని కాలాలు, హుయన్ త్సాంగ్ గణనలు మొదలైనవి పరిగణనలోనికి తీసుకొంటే స్థిరమతి కాలాన్ని క్రీ.శ. 470-550 గా నిర్ణయించడం సమంజసంగా వుంటుంది.


title: స్థిరమతి

text: ఆచార్య స్థిరమతి మౌలికంగా వ్యాఖ్యాత. అతను స్వతంత్ర రచనలేవీ చేయలేదు. ఇతని వ్యాఖ్యలలో రెండు (త్రింశికాభాష్యం, మధ్యాంత విభాగ సూత్రా భాష్య టీక) మాత్రమే సంస్కృతంలో లభిస్తున్నాయి. మిగిలినవి టిబెటిన్ భాషానువాద రూపంలో లభిస్తున్నాయి.


title: స్థిరమతి

text: స్థిరమతికి తన సమకాలికుడైన ధర్మపాలునికి వచ్చినంత పేరు ప్రఖ్యాతులు రాలేదు. దీనికి కారణం అతని రచనలు చైనా భాషలో అనువాదం కాకపోవడమే. యోగాచారంపై స్థిరమతి యొక్క అభిప్రాయాలకు చైనీయ బౌద్ధులు చేసిన వివరణలు అసంపూర్తిగాను, అసంబద్డంగాను వుండటంతో ఆతను యోగాచార తత్వానికి చేసిన తోడ్పాటు అంతగా గుర్తింపుకు నోచుకోలేదు. అదేవిధంగా అసంగుడు, వసుబందు లాంటి బౌద్ధ తత్వవేత్తల యోగాచార కృతులపై పెట్టినంత దృష్టిని, ఆధునిక పండితులు స్థిరమతి కృతులపై పెట్టలేదు. దీనికి కారణం స్థిరమతి మౌలికంగా స్వతంత్ర రచనలు చేయకపోవడం. దానితో వారు అతనిని స్వతంత్ర భావాలు లేనివానిగా ఎంచి కేవలం మూల గ్రంధాలపై చేసిన వ్యాఖ్యాత గానే గుర్తించారు. అయితే స్థిరమతి ప్రతిభావంతుడైన తత్వవేత్త. ఇతని రచనలలో యోగాచార తత్వ సంబంధమైన వ్యాఖ్యలు చాలా ముఖ్యమైనవి. ఇతను ప్రధానంగా యోగాచార సంబందిత భావాలను విశిదీకరించడంలో, వాటిని క్రమబద్ధీకరించడంలో తన దృష్టిని కేంద్రీకరించాడు. యోగాచార (విజ్ఞానవాదం) సంప్రదాయంపై ఇతను రచించిన వ్యాఖ్యలు 'మధ్యాంత విభాగ సూత్రా భాష్య టీక', 'సూత్రాలంకార వృత్తి భాష్యం'లు మహాయాన బుద్ధత్వం, సంబోధి, ధర్మదాతు, బుద్ధమార్గానికి లక్ష్య సాధన మొదలగున భావాలను వివరణాత్మకంగా తెలియచేస్తాయి.


title: నిజం (2003 సినిమా)

text: నిజం 2003 లో తేజ దర్శకత్వంలో విడుదలైన సినిమా. మహేష్ బాబు, తాళ్ళూరి రామేశ్వరి, గోపిచంద్ ఇందులో ప్రధాన పాత్రధారులు. ఈ సినిమాలో నటనకు గాను మహేష్ బాబుకు ఉత్తమ నటుడిగా, తాళ్ళూరి రామేశ్వరికి ఉత్తమ సహాయనటిగా నంది పురస్కారం లభించింది.


title: నిజం (2003 సినిమా)

text: సిద్ధా రెడ్డి (జయప్రకాష్ రెడ్డి) ఒక మాఫియా నాయకుడు. అతని కుడిభుజం దేవుడు (గోపీచంద్). దేవుడి మల్లి (రాశి) అనే అమ్మాయిని ప్రేమిస్తుంటాడు. ఆ అమ్మాయి మీద చేయి వేసినందుకు దేవుడు సిద్ధారెడ్డిని చంపేసి తానే ఆ ముఠాకు నాయకుడవుతాడు. వెంకటేశ్వర్లు (రంగనాథ్) ఒక నిజాయితీ గల ఫైర్ ఆఫీసరు. తన భార్య శాంతి (తాళ్ళూరి రామేశ్వరి), కొడుకు సీతారాం (మహేష్ బాబు) తో కలిసి ఆనందంగా జీవితం గడుపుతుంటాడు. ఒకసారి దేవుడు మార్కెట్ ను తగులబెట్టిస్తాడు. అప్పుడు వెంకటేశ్వర్లు తన సిబ్బందితో సహా వచ్చి మంటలు ఆర్పిస్తాడు. కానీ అది ఇష్టం లేని దేవుడు మంటలపై కిరోసిన్ పోసి మరింత తగులబెట్టాలనుకుంటాడు. దాంతో వెంకటేశ్వర్లు అతన్ని కొడతాడు.


title: నిజం (2003 సినిమా)

text: వెంకటేశ్వర్లు మీద కక్షతో అతన్ని ఓ తప్పుడు కేసులో అరెస్టు చేయిస్తాడు దేవుడు. సీతారాం తన తండ్రిని ఎలాగైనా బయటకు తీసుకురావాలని చాలా మంది అధికారుల చుట్టూ తిరుగుతాడు. కానీ వాళ్ళందరూ లంచం లేనిదే పనిజరగదని చెబుతారు. దేవుడి సూచనల మేరకు ఓ సి. ఐ వెంకటేశ్వర్లును చంపించేస్తాడు. అతని భార్య శాంతి తన భర్త మరణానికి కారణమైన వారి మీద ఎలాగైనా పగ సాధించాలనుకుంటుంది. అప్పటి దాకా అమాయకుడుగా ఉన్న తన కొడుకు సీతారాంను అనేక రకాలుగా శిక్షణనిచ్చి ఒక పద్ధతి ప్రకారం వెంకటేశ్వర్లు మృతికి కారణమైన వారిని ఒక్కొక్కరిని మట్టుబెడుతూ వస్తారు. పోలీసులు ఎంత ప్రయత్నించినా ఎటువంటి ఆధారాలు దొరక్కుండా జాగ్రత్తపడతారు.


title: పకిడె అరవింద్

text: ప‌కిడే అర‌వింద్ తెలంగాణ రాష్ట్రానికి చెందిన ప్రముఖ యువ చరిత్రకారుడు.


title: పకిడె అరవింద్

text: అరవింద్ స్వస్థలం జనగామ జిల్లాలోని రఘునాథపల్లి మండలానికి చెందిన కంచ‌న‌ప‌ల్లి అనే మారుమూల గ్రామం. మార్చి 15, 1995లో లీల, సత్యనారాయణ దంపతులకు మొదటి సంతానంగా జన్మించాడు. తల్లిదండ్రులిద్దరూ వ్యవసాయదారులు. అరవింద్ కు ఒక తమ్ముడున్నాడు. వారిది సాధారణ మధ్య తరగతి కుటుంబం.


title: పకిడె అరవింద్

text: అర‌వింద్ బాల్యమంతా కంచనపల్లిలోనే గడిచింది. కంచనపల్లిలోని జేసుతిరు హృదయ ఉన్నత పాఠశాలలో పదవ తరగతి దాకా చదివాడు. ఐదవ తరగతి చదువుతున్న కాలంలో పద్మ మేడం, అల్లం అనిల్ రెడ్డి సార్ ల సోషల్ స్టడీస్ బోధన వల్ల అరవింద్ కు సోషల్ సబ్జెక్ట్ మీద ఇష్టం, ఆసక్తి ఏర్పడ్డాయి. ఎనిమిదవ తరగతి చదువుతున్నప్పటి నుండి గ్రంథాలయానికి వెళ్ళడం, పుస్తకాలు బాగా చదవటం అతనికి అలవాటయ్యింది. 2005 నుండి పత్రికా పఠనం కూడా అలవడింది.


title: పకిడె అరవింద్

text: పదవ తరగతి తర్వాత హనుమకొండలోని ఏకశిలా జూనియర్ కాలేజిలో ఎం. పి.సి. కోర్సులో చేరాడు. అరవింద్ కు చిన్న‌ప్ప‌టి నుంచి పురాత‌న క‌ట్ట‌డాలు, చారిత్ర‌క ప్ర‌దేశాలు అంటే ఎంత‌గానో ఇష్టం. ఈ క్ర‌మంలోనే అర‌వింద్ ఇంట‌ర్మీడియ‌ట్ చ‌దువుతున్న కాలంలో వరంగల్ జిల్లాలోని చారిత్రక ప్రాంతాల‌కు తరచుగా వెళ్తూ ఉండేవాడు. దీంతో వాటిపై అత‌నికి ఇంకా ఆస‌క్తి క‌లిగింది. ఆ ఆసక్తే తర్వాత తర్వాత పరిశోధనగా మారింది. అందులో భాగంగానే తెలంగాణ రాష్ట్రంలో ఉన్న పురాత‌న క‌ట్ట‌డాలు, చారిత్ర‌క ప్ర‌దేశాల గురించి తెలుసుకోవ‌డం మొద‌లు పెట్టాడు.


title: పకిడె అరవింద్

text: ఇంటర్మీడియట్ తర్వాత అరవింద్ డిగ్రీ చేయదలచి హన్మకొండలోని యూనివర్సిటీ ఆర్ట్స్ అండ్ సైన్స్ కళాశాలలో బి.ఎ. (జర్నలిజం) కోర్సులో చేరాడు. ఆ కోర్సులో జర్నలిజం మెళకువలు నేర్చుకుని తన పరిశోధనలను ప్రింట్ మీడియా, ఎలక్ట్రానిక్ మీడియా ద్వారా జనప్రాచుర్యంలోకి తీసురావడం మొదలుపెట్టాడు.


title: పకిడె అరవింద్

text: వ‌రంగల్‌లో ఉన్న అత్యంత పురాత‌న చారిత్రక ప్రదేశాల గురించి తెలిసిన అతి త‌క్కువ మందిలో అర‌వింద్ ఒక‌డు. ప్రాచీన దేవాలయాలు, చెరువులను సందర్శించి అక్కడ లభించిన శాసనాలను గమనించాడు, విలువైన సమాచారాన్ని సేకరించాడు. అప్పటి నుండే పురావస్తు శాస్త్రవేత్తలు, చరిత్రకారులు అరవింద్‌కు పరిచయమయ్యారు. తన పరిశోధనా క్రమంలోనే క్రమక్రమంగా అర‌వింద్ జనప్రాచుర్యంలో లేని100కు పైగా పురాతన క‌ట్ట‌డాల‌ను, చారిత్ర‌క ప్ర‌దేశాల‌ను గుర్తించాడు. అర‌వింద్ అలా చారిత్ర‌క క‌ట్ట‌డాలు, ప్ర‌దేశాల‌ను గుర్తించేందుకు ఎన్నోపుస్తకాల, కొంత మంది ఆర్కియాల‌జిస్టుల మరియు ఇంటర్నెట్ సహాయం తీసుకునేవాడు.


title: పకిడె అరవింద్

text: జ‌య‌శంక‌ర్ జిల్లా మంగ‌పేట మండ‌లం మ‌ల్లూరు కొండ‌ప్రాంతంలో అర‌వింద్ 8 కిలోమీట‌ర్ల పొడవున్న ఓ పురాత‌న గోడ‌ను కూడా క‌నుగొన్నాడు. 2016లో వరంగల్ అర్బన్ జిల్లాలోని శివనగర్ ప్రాంతంలో మరుగున పడిపోయిన ఓ కాకతీయుల కాలంనాటి అంతస్తుల మెట్లబావిని గుర్తించి వెలుగులోకి తీసుకొచ్చాడు. అరవింద్ కృషిని చూసి జిల్లా కలెక్టర్ కాట ఆమ్రపాలి సహకారాన్ని అందించారు. ఆ సహకారంతో ఆ బావిని పునరుద్ధరించి, పర్యాటక ప్రదేశంగా తీర్చిదిద్దడంలో విశేష కృషిచేసాడు. వరంగల్ ప్రాంతంలో ఏడు కోటలు ఉన్నాయనే విషయాన్ని ప్రపంచానికి వెల్లడించాడు.ఇలాంటి క‌ట్ట‌డాలు, ప్ర‌దేశాలు ఇంకా ఎన్నింటినో అర‌వింద్ గుర్తించి వెలుగులోకి తీసుకొచ్చాడు.


title: పకిడె అరవింద్

text: తన పరిశోధనల నిమిత్తం తెలంగాణ రాష్ట్రవ్యాప్తంగా ఇప్పటివరకు 573 ప్రదేశాల్లో అనేక పర్యాయాలు పర్యటించాడు అరవింద్. ముఖ్యంగా వరంగల్ గ్రామీణ జిల్లా, వరంగల్ (పట్టణ) జిల్లా, జయశంకర్ భూపాలపల్లి జిల్లా, జనగామ జిల్లా , మహబూబాబాదు జిల్లా, కరీంనగర్ జిల్లా , నల్లగొండ జిల్లా, యాదాద్రి జిల్లా , ఖమ్మం జిల్లా మొదలగు జిల్లాల్లో అతని పరిశోధనలు విరివిగా కొనసాగాయి. వరంగల్ ప్రాంత వాసి కావడం, ఎక్కువగా కాకతీయులకు సంబంధించిన చరిత్రను అధ్యయనం చేసిన వ్యక్తి కావడం మూలంగా ఎక్కువగా కాకతీయులు ఏలిన ప్రాంతాల్లో పర్యటించి కాకతీయుల కట్టడాలను, చారిత్రక విశేషాలను వెలుగులోకి తీసుకొచ్చాడు అరవింద్.


title: పకిడె అరవింద్

text: వరంగల్ సందర్శిని అనే శీర్షికతో వరంగల్ ఆకాశవాణి కేంద్రం నుండి 13కి పైగా రేడియో ప్రసంగాలు చేసాడు అరవింద్. అలాగే 93.5 RED F.M. వరంగల్ కేంద్రం వారు నిర్వహించిన ముఖాముఖి కార్యక్రమంలో పాల్గొని తన అనుభవాలతో పాటు చారిత్రక అంశాలను వెల్లడిస్తూ ఇంటర్వ్యూ ఇచ్చాడు. 2017లో T-SAT టీవీ ఛానల్ Interaction With Young Historian శీర్షికతో నిర్వహించిన ముఖాముఖి కార్యక్రమంలో పాల్గొని చారిత్రక అంశాలను వెల్లడిస్తూ, తన పరిశోధనా యాత్రలోని అనుభవాలను, అనుభూతులను పంచుకుంటూ ఇంటర్వ్యూ ఇచ్చాడు.


title: పకిడె అరవింద్

text: అనేకచోట్ల తెలంగాణ పురావస్తు శాఖ, పర్యాటక శాఖలు నిర్వహించిన సెమినార్ లలో వక్తగా పాల్గొన్నాడు. అంతేకాకుండా అనేక స్వచ్ఛంద సంస్థలు నిర్వహించిన రక్తదాన శిబిరాలు, వన సంరక్షణ, బుక్ ఫెయిర్, ఉచిత పుస్తకాల పంపిణీ మొదలగు సామాజిక సేవా కార్యక్రమాలలో చురుకుగా పాల్గొన్నాడు.


title: పకిడె అరవింద్

text: వివిధ పత్రికలలో కూడా అతను రాసిన పరిశోధనా వ్యాసాలు ప్రచురితమయ్యాయి. వాటిలో నమస్తే తెలంగాణ బతుకమ్మ సంచికలో ప్రచురితమైన కొండపర్తి గ్రామ చారిత్రక కథనం, సాక్షి దినపత్రికలో ప్రచురితమైన భూపాలపల్లి జిల్లా ప్రాంతాల్లోని డాల్మన్ సమాధుల గురించిన కథనం ప్రముఖుల ప్రశంసలందుకున్నాయి. అంతేకాకుండా అతను 'వరంగల్ ముచ్చట' పేరుతో స్వీయ వెబ్సైట్ ను నిర్వహిస్తూ ఇప్పటివరకు దాదాపు 220కి పైగా కథనాలను ప్రచురించాడు. వాటిలో మహనీయులు, చరిత్ర, సంస్కృతి, సాహిత్యం మొదలగు అంశాలకు సంబంధించిన కథనాలున్నాయి.


title: పకిడె అరవింద్

text: వరంగల్ అంటే 'ఆలయాల నగరం(City of Temples)' అని, కాకతీయులంటే 'నీళ్ళకు నడకలు నేర్పినవారు' అని భావించే అరవింద్ వరంగల్ అర్బన్ జిల్లాలో మరుగున పడిపోయిన కాకతీయుల కాలంనాటి 50 ఆలయాలు/మెట్లబావులను గుర్తించి, అనేక పర్యాయాలు ఆయా ప్రదేశాలను సందర్శించి వాటి పునరుద్ధరణకు అయ్యే ఖర్చులు, అవసరమైన పర్యాటక సౌకర్యాల వివరాలతో ఒక నివేదిక రూపొందించి అధికారులకు అందజేశాడు.


title: కాలిఘాట్ చిత్రకళ

text: కాలిఘాట్ చిత్రకళ భారతదేశం లో ఉద్భవించిన ఒక చిత్రకళా ఉద్యమం. ఇది 19వ శతాబ్దంలో కలకత్తా లోని కాళికాదేవి మందిర ప్రాంగణాలలో ఉద్భవించినది. ఈ శైలిలో చిత్రీకరించిన చిత్రపటాలను భక్తులు వారికి ఆప్తులకు బహుమతులుగా తీసుకెళ్ళటం తో వీటి ప్రత్యేకత సర్వత్రా వ్యాపించినది. కేవలం దేవతలే కాక ఈ శైలిలో అనేక ఇతర నేపథ్యాలు కూడా చిత్రీకరించబడినవి.


title: కాలిఘాట్ చిత్రకళ

text: 19వ శతాబ్దంలో బెంగాల్ లో ఒకే ఒక శైలిలో చిత్రకళ సాగేది. సాంప్రదాయిక పద్ధతులలో వస్త్రపు చుట్టలపై చిత్రీకరించబడే ఈ చిత్రపటాలకు గ్రామాలలో మంచి ప్రజాదరణ ఉండేది. వీటిపై దేవతల చిత్రపటాలను చిత్రీకరించేవారు. ఈ చిత్రాలను పట అని, వీటిని చిత్రీకరించే గ్రామస్తులను పటువ లని వ్యవహరించేవారు. పండగలకు, ఇతర ముఖ్య ఉత్సవాలకు పటువలు ఈ చిత్రాలను ప్రదర్శిస్తూ, వాటిని వివరించే గీతాలను ఆలపించేవారు. హైందవ దేవతల కథలను చిత్రపటాలు, గేయాలల రూపంలో తెలుపుతున్ననూ, వీరు ఇస్లాం మతాన్ని పాటించేవారు.


title: కాలిఘాట్ చిత్రకళ

text:
అప్పటికే రాజకీయంగా బలపడిన బ్రిటీషువారు ఇక్కడి కళ, సాహిత్యం మరియు సంగీతాలపై ఆసక్తి కనబర్చటం మొదలుపెట్టారు. ఐరోపా శైలి కళలను నేర్పటానికి ఇక్కడ కళాశాలలను నెలకొల్పారు. కలకత్తాలో 'The Calcutta School of Art' నెలకొల్పి పటువలను ఆకర్షించారు. హైందవ దేవతల చిత్రపటాలకు కాలిఘాట్ గుడి వద్ద ఎక్కువ గిరాకీ ఉండటంతో పటువలు ఆ చుట్టుప్రక్కలలోనే నివసించేవారు. మెల్లగా సరిక్రొత్త సాంకేతిక విధానాలను తెలుసుకొని ఇవి వారి ఆదాయాన్ని పెంచగలవని కనుగొన్నారు. అలా వారి కళ రూపాంతరం చెంది కాలిఘాట్ శైలి చిత్రకళ ఉద్భవించినది.
కాలిఘాట్ శైలి బెంగాలీ మూలాలకు బ్రిటీషు సాంకేతిక విలువలు అద్దిన సొబగులతో తూర్పు-పడమరల సంగమంగా విలసిల్లుతూ సర్వత్రా ప్రశంసలకు నోచుకొన్నది. కాలిఘాట్ కళాకారులు కాళిని చిత్రీకరించటానికే ఎక్కువ మక్కువ చూపిననూ దుర్గా దేవి, లక్ష్మీ దేవి, అన్నపూర్ణలను కూడా దుర్గాదేవి పూజకై చిత్రీకరించేవారు. సీత-రాములు, రాధ-కృష్ణులు, హనుమంతుడు వంటి దేవతలను కూడా చిత్రీకరించేవారు. కాలిఘాట్ చిత్రకారులకు అత్యంత ప్రీతిపాత్రమైన నేపథ్యం, చైతన్య మహాప్రభు మరియు అతని శిష్యుల చిత్రపటం. వీరు చిత్రీకరించిన కులవృత్తులు, వివిధ రకాల దుస్తులలో కనబడే మనుషులు భక్తులను అమితంగా ఆకర్షించేవి. సమకాలీన సందర్భాలను కూడా కాలిఘాట్ చిత్రకారులు నేపథ్యంగా ఎంచుకొనబడినవి. టిప్పు సుల్తాన్, ఝాన్సీ లక్ష్మీబాయి వంటి స్వాతంత్ర సమర యోధుల చిత్రపటాలను చిత్రీకరించి స్వాతంత్రోద్యమానికి తమ వంతు కృషి చేశారు.
కాలిఘాట్ శైలి చిత్రకళ చాలా సులభతరం. దైనందిన జీవితంలోని కార్యకలాపాలను ఆవిష్కరించటంలో ఈ శైలికి సాటి లేదు.
1. http://chitrolekha.com/kalighat-paintings-review/


title: పి.వి. రమణ

text: పి.వి. రమణ (ఆగష్టు 15, 1939 - జనవరి 27, 2004) ప్రముఖ నాటక రచయిత, పరిశోధకుడు, సమీక్షకుడు, న్యాయ నిర్ణేత మరియు నాటకరంగ అధ్యాపకుడు. ఆధునిక తెలుగు నాటకరంగం గురించి సాధికారికంగా, సమగ్రంగా విశ్లేషించగలిగినవారిలో ఒకరైన రమణ తెలుగు సాంఘిక నాటకం అనే అంశంపై ఉస్మానియా విశ్వవిద్యాలయం లో పరిశోధన చేసి డాక్టరేట్ పొందాడు.


title: పి.వి. రమణ

text: రమణ 1939, ఆగష్టు 15న సికింద్రాబాద్ లో జన్మించాడు.


title: పి.వి. రమణ

text: 1953లో పల్లెపడుచు నాటకంలోని కామేశం పాత్ర ద్వారా నటుడిగా రంగ ప్రవేశం చేసిన రమణ అనేక నాటకాలలో ప్రధాన పాత్రలలో నటించాడు.


title: పి.వి. రమణ

text: గ్రంథాలు:


title: పి.వి. రమణ

text:
వ్యాసాలు:
దాదాపు 50కిపైగా కథలు వివిధ వార, మాసపత్రికలో ప్రచురించిన పి.వి.రమణ 2004, జనవరి 27 న మరణించాడు.


title: మాగుంట దయాకర్

text: మాగుంట దయాకర్ ఒక నవలా రచయిత, చిత్రకారుడు మరియు తెలుగు చలన చిత్ర దర్శకుడు. ఇతని అసలు పేరు ఎం.వి. సుబ్బారెడ్డి. ఇతను హైదరాబాదులో “క్రియేటివ్ పెయింటింగ్ స్కూల్” అనే చిత్రలేఖన శిక్షణాలయాన్ని నడిపేవారు. రచన వ్యాసంగం పట్ల కూడా ఆసక్తి ఉన్న దయాకర్, దాదాపు 35 నవలలు కూడా రచించారు. అలాగే తను రచించిన “రెండు గుండెల చప్పుడు” నవలను తానే దర్శక, నిర్మాతగా వ్యవహరించి సినిమాగా రూపొందించారు. ప్రస్తుతం దయాకర్ హైదరాబాదులోని శ్రీనగర్ కాలనీలో నివసిస్తున్నారు.


title: మాగుంట దయాకర్

text: ఆరోతేది అర్దరాత్రి


title: మాగుంట దయాకర్

text: అగ్నివర్షిణి


title: మాగుంట దయాకర్

text: బాస్


title: మాగుంట దయాకర్

text: సెల్ నెంబరు 202


title: మాగుంట దయాకర్

text: చీకట్లో చివరి క్షణం


title: మాగుంట దయాకర్

text: ఈ క్షణం చాలు


title: మాగుంట దయాకర్

text: ఇండియా గేటు


title: మాగుంట దయాకర్

text: కనిష్క


title: మాగుంట దయాకర్

text: కిల్లర్


title: మాగుంట దయాకర్

text: మానవ మృగం


title: మాగుంట దయాకర్

text: మరణం శరణం గచ్చామి


title: మాగుంట దయాకర్

text: నగ్న నగరం


title: మాగుంట దయాకర్

text: నిమిషానికి 600 సెకెండ్లు


title: మాగుంట దయాకర్

text: రక్త శాసనం


title: మాగుంట దయాకర్

text: రౌద్ర


title: మాగుంట దయాకర్

text: షాడో సర్కిల్


title: మాగుంట దయాకర్

text: టెర్రర్ టెర్రర్


title: మాగుంట దయాకర్

text: ప్రైమ్ మినిస్టర్


title: మాగుంట దయాకర్

text: ది వార్ ఆఫ్ అవంతి


title: మాగుంట దయాకర్

text: తెల్ల చీకటి


title: మాగుంట దయాకర్

text: What Am I Missing In My Painting?


title: మాగుంట దయాకర్

text: If You Love Your Work, It Will Lead To Failure.


title: మాగుంట దయాకర్

text: Every Day Experiences of a Struggling Artist


title: మాగుంట దయాకర్

text: How To Kill Your Children’ Creative Desire?


title: మాగుంట దయాకర్

text: The Character Of A Creator. Do You Have It In You?


title: దక్కను శైలి చిత్రకళ

text: దక్కను శైలి చిత్రకళ (ఆంగ్లం నైరుతి భారతదేశం లో 1347లో బహమనీ రాజ్యము ఏర్పడినప్పుడు అభివృద్ధి చెందిన ఒక సూక్ష్మ చిత్రకళ. దక్కను సుల్తానుల (బీజాపూరు, గోల్కొండ, అహ్మద్ నగర్, బీదరు) కాలం నుండి 1687 లో కుతుబ్ షాహీ వంశము అంతమయ్యే వరకు ఈ శైలి విలసిల్లినది.


title: దక్కను శైలి చిత్రకళ

text:
ముఘల్ శైలి చిత్రకళ అభివృద్ధికి తోడ్పడిననూ, 16వ శతాబ్దం ద్వితీయార్థంలో ఈ కళ దక్కను పీఠభూములలో రూపాంతరం చెందుతూ తనకంటూ ఒక ప్రత్యేకత సంతరించుకొన్నది. తొలుత బహమనీ సామ్రాజ్యము ఆదరణ పొందిన ఈ శైలి చిత్రకళ అటు తర్వాత అహ్మద్ నగర్, బీజాపూరు, బీదరు మరియు గోల్కొండ సుల్తానులను కూడా మంత్రముగ్ధులను చేసినది.
16, 17వ శతాబ్దాలలో పలు దఫాలుగా హఠాత్పరిణామాలుగా పరిణతి చెందుతూ, చాలకాలం స్థితప్రజ్ఙంగా ఉంటూ 18, 19వ శతాబ్దాలలో ముఘల్ పాలన వరకు ఈ శైలి విలసిల్లినను, నిజాం ల నూతన పోకడలతో కనుమరుగైనది. ఇస్లామిక్, తుర్కిష్, పర్షియన్ సంప్రదాయాలను పాటించినను దక్కని శైలిని పాటించబడినది.


title: క్రూగర్ నేషనల్ పార్క్

text:
క్రూగర్ నేషనల్ పార్క్ (ఆంగ్లం: ) స్థానిక, అంతర్జాతీయ పర్యాటకులను విశేషంగా ఆకర్షించే దక్షిణ ఆఫ్రికా లో గల అత్యంత విశాలమైన వన్యప్రాణి సంరక్షక కేంద్రం.
ఇది ఆఫ్రికా ఖండంలో కూడా అతి పెద్ద అరణ్యము. దీని వైశాల్యము 19,485 చ.కి.మీ.లు. దీనికి తూర్పున మొజాంబిక్, ఉత్తరాన జింబాబ్వే దేశాలు కలవు.


title: క్రూగర్ నేషనల్ పార్క్

text: ప్రతి సంవత్సరం దాదపు పదిలక్షల పర్యాటకులు ఈ పార్కును సందర్శిస్తుంటారు. ఇందులో దాదాపు 2,000 రకాల మొక్కలు, 507 జాతుల పక్షులు, 147 క్షీరదాలు, 114 సరీసృపాలు, 49 రకాల చేపలు కలవు. బిగ్ ఫైవ్ (Big Five) గా వ్యవహరించబడే సింహము, ఏనుగు, ఖడ్గమృగము, అడవి దున్న మరియు చిరుతపులి లను చూడవచ్చును.


title: క్రూగర్ నేషనల్ పార్క్

text: Self-Drive (స్వంత స్వారీ) క్రూగర్ ప్రత్యేకత. పర్యాటకుల వద్ద కారు/జీపు ఉన్నచో వారే పార్కు మొత్తం చుట్టేయవచ్చును. అధిక రుసుముతో స్థానిక ల్యాండ్రోవర్లు/గైడ్లతో పార్కును పర్యటించవచ్చును.


title: క్రూగర్ నేషనల్ పార్క్

text: ప్రాచీనులు ఇక్కడ 15,00,000 ఏళ్ళ క్రితమే నివసించినట్లు ఆధారాలు కలవు. బుష్ మెన్ అనే జాతి ప్రజలు 10,00,000 ఏళ్ళ క్రితం నివసించారు. 200 వ సంవత్సరంలో ఉత్తర దిశ నుండి వచ్చిన న్గుని భాష మాట్లాడే ప్రజలు బుష్ మెన్ లను తరిమికొట్టారు. 800 సంవత్సరానికల్లా మొజాంబిక్ లో ఏర్పడ్డ నౌకాశ్రయాన్ని ఉపయోగించుకొని అరబ్లు బానిసల కొరకు ఈ ప్రదేశం పై దండెత్తసాగారు. కొందరు అరబ్బులు ఇక్కడే స్థిరపడి ఉత్తర భాగంలో ఉన్న ఇనుము దోచుకొన్నారు. థులమేలా అనే ప్రదేశంలో 1250 నుండి 1700వ సంవత్సరం వరకు వెలువడిన దాదాపు 200 గనులను కనుగొనవచ్చును.


title: క్రూగర్ నేషనల్ పార్క్

text: ఈ ప్రదేశాన్ని మొట్టమొదట అన్వేషించినది నెదర్లాండ్స్ దేశానికి చెందిన ఫ్రాన్సోయిస్ డీ క్యూపర్. 1725లో ఇతను యునైటెడ్ ఈస్ట్ ఇండియా కంపెనీ తరఫున "కేప్ కాలనీ వలస" పేరుతో ఒక బృందానికి నాయకత్వం వహించాడు. అయితే ఈ వలసను స్థానిక జాతీయులు గొమోండ్వానే లో ఎదుర్కొని వీరిని తరిమేశారు.


title: క్రూగర్ నేషనల్ పార్క్

text: 1838 లో Voortrekkerexpeditions (Pioneer Expeditions) తరఫున లూయీస్ ట్రెగార్డ్ట్ మరియు హాన్స్ వాన్ రెన్స్బర్గ్ లోవెల్డ్ ప్రాంతాన్ని అన్వేషించటానికి వచ్చారు. 1845 లో జోవో అల్బాసినీ అనే పద్ధెనిమిది ఏళ్ళ ఇటాలియన్ ఇక్కడ నివసించిన యూరోపియన్లలో ప్రథముడిగా నిలిచాడు. చిన్న వ్యాపారాన్ని ప్రారంభించాడు. అప్పుడే ఇక్కడ యుద్ధవాతావరణం నెలకొన్నది.


title: క్రూగర్ నేషనల్ పార్క్

text: సెప్టంబరు 1873 లో పిలిగ్రింస్రస్ లో, 1881 లో బార్బర్టన్ లో స్వర్ణం కనుగొనబడినది. సింహాలు, మొసళ్ళు మరియు మలేరియా బెడద ఉన్ననూ అదృష్టాన్ని వెదుక్కొంటూ అన్ని దేశాల వారు ఇక్కడికి పోటెత్తారు. ఈ భారీ వలసలతో, వేటతో, జంతు చర్మాలు, కొమ్ముల పరివర్తకంతో ఇక్కడి వన్యప్రాణులకు ప్రాణహాని మొదలైనది.


title: క్రూగర్ నేషనల్ పార్క్

text: 1869లో సోకిన వైరస్ వలన చాలా జంతువులు మృత్యువాత పడ్డాయి. భవిష్యత్తులో వేటగాళ్ళ కోసం ట్రాన్స్వాల్ నేషనల్ కౌన్సిల్ చిన్నపాటి గేం రిజర్వ్ (సఫారీ) ను ఏర్పాటు చేయటానికి నిర్ణయించినది. 1898 లో సాబీ గేం రిజర్వ్ కొరకు విరాళాలు వచ్చినవి, కానీ అంతలోనే రెండవ బోయర్ యుద్ధం జరిగినది. యుద్ధం తర్వాత (1902లో) అప్పటి మేజర్ జేమ్స్ స్టీవెన్సన్-హ్యామిల్టన్ ఈ పార్కుకు నాయకతవం వహించాడు. కొద్ది నెలలలోనే సాబీ మరియు ఆయిల్ ఫాంట్స్ నది మధ్యలో ప్రదేశాన్ని కూడా పార్కులో చేర్చటం జరిగినది.


title: క్రూగర్ నేషనల్ పార్క్

text: ఉత్తరభాగంలో ఉన్న షింగ్వెడ్జి గేం రిజర్వ్ ను 1903లో పార్కులో చేర్చారు. క్రూక్స్ కార్నర్ అనే త్రికోణాకారపు భాగం కూడా ఇందులోనిదే. ఈ త్రికోణాకారపు భాగానికి మొజాంబిక్, దక్షిణ ఆఫ్రికా మరియు జింబాబ్వే లు సరిహద్దులు. 19వ శతాబ్దంలో ఈ ప్రదేశం వేటగాళ్ళకు, ఆయుధ అక్రమ రవాణాదార్లకు, శరణార్థులకు, అనాథలకు భూతల స్వర్గముగా వెలిగినది. ఒక దేశపు రక్షకభటులు విజృంభించినపుడు, నది ద్వారా, ఇంకో దేశానికి తప్పించుకు పారిపోవుటకు చాలా అనువుగా ఉండేది. 1920లో లింపోపో ప్రాంతంలో రక్షకభటుల కళ్ళకు చిక్కక, ఏనుగు దంతాలను వేటాడే సిసిల్ బర్నార్డ్ (బ్వెకెన్యా)కు ఇచ్చట ఒక శిలాఫలకమును ఆవిష్కరించబడిననూ, అతనే ఒక రేంజర్ గా మారిపోవటం, ఒక రక్షకభట ఉపకార్యాలయాన్ని ఇక్కడ నిర్మించబడటం, హాస్యాస్పదం.


title: క్రూగర్ నేషనల్ పార్క్

text: సుదీర్ఘకాలంగా వేటాడబడటం వలన ఈ వన్యప్రాణి సంరక్షక కేంద్రంలో మిగిలిన వన్యప్రాణులు చాలా తక్కువగా ఉండేవి. లోవెల్డ్ ప్రదేశం మలేరియాకు, తెల్ల దొరల శ్మశానవాటికగా పేరుగాంచినందుకు స్టీవెన్సన్ అందరి ఉద్యోగులను అక్కడి నుండి తొలగించాడు. అతను, అతని అనుచరులు ఇతర సాధుజంతువులను రక్షించటానికి, వాటి సంఖ్య అభివృద్ధి చెందటానికి క్రూర మృగాలనన్నింటినీ అంతమొందించటం మొదలు పెట్టారు.


title: క్రూగర్ నేషనల్ పార్క్

text: 1912 లో ఈ వన్యసంరక్షక కేంద్రంలో ఒక రైల్వే లైను వేయబడినది. ఈ రైల్వే లైను వేయటం వలన స్టీవెన్సన్ పర్యాటకులను మధ్యాహ్న భోజనానికి ఆకర్షితులు చేయగలిగారు. 1916 లో ఈ కేంద్రం భవిష్యత్తు సంరక్షక కేంద్రంగా పరిశీలించబడినది. 1926 లో బ్రిటీషు పరిపాలక వ్యవస్థ దీనిని పాల్ క్రూగర్ పేరుపై నామకరణం చేయటం సమంజసమని దక్షిణ ఆఫ్రికా మొట్టమొదటి జాతీయ వనంగా పేర్కొనటం ఎంతైన అవసరమని నిర్ణయించినది. 1927 లో తొల్దొలుత పర్యాటకులు £ 1.00 ప్రవేశ రుసుముతో సందర్శనార్థం అనుమతించబడ్డారు. ఆ సంవత్సరం అతి తక్కువ కార్లు వనాన్ని సందర్శించిననూ 1935వ సంవత్సరానికి 26,000 వేల మంది పర్యాటకులు ప్రవేశ ద్వారాలను దాటారు.


title: క్రూగర్ నేషనల్ పార్క్

text: అత్యధిక పర్యాటకులు క్రూర మృగాలను దర్శించటానికి ఔత్సాహికులు అవ్వటం స్టీవెన్సన్-హ్యామిల్టన్ కు సంభ్రమాశ్చర్యాన్ని కలిగించినది. ఈ పరిణామాంతో అతను క్రూరమృగాలను సంహరించటం ఆపివేశాడు. 1946 లో పదవీవిరమణ చేసి, 1957లో తుదిశ్వాస విడిచారు.


title: క్రూగర్ నేషనల్ పార్క్

text: 1960వ దశకంలో చేపట్టిన వన్యప్రాణులకు త్రాగునీరు (Water for Wildlife) ప్రాజెక్టుతో వన్యప్రాణుల సంతతిలో అభివృద్ధి కనబడినది. దాదాపు 300 గాలిమరలు ఉద్యానవనంలో స్థాపింపబడ్దాయి. వివిధ ప్రదేశాలలో ఏర్పాటు చేయబడ్డ జలద్వారాలు వన్యప్రాణులను వనంలోకి ఆకర్షించాయి. అయితే ఇది ప్రకృతివిరుద్ధ ధర్మమని, ప్రకృతిని బంధించరాదని, దానికై దానిని వదిలివేయటమే సరియైన నిర్ణయమని తర్వాతి కాలంలో పార్కు యాజమాన్యం భావించినది.


title: క్రూగర్ నేషనల్ పార్క్

text: 1991 లో నేషనల్ పార్క్స్ కౌన్సిల్ కు రాబ్బీ రాబిన్సన్ చీఫ్ ఎగ్జిక్యూటివ్ గా నియమింపబడ్డాడు. రాబిన్సన్ క్రూగర్ నేషనల్ పార్క్ ను ఆధునిక దక్షిణ ఆఫ్రికాగా రూపాంతరం చేయాలని ప్రయత్నించాడు. పశ్చిమ సరిహద్దుల్లోని తీగలను తొలగించాడు. ప్రక్క దేశాలలో ఉన్న గేం రిజర్వ్ ల నుండి జంతువులు ధారాళంగా ఇందులోకి వచ్చేలా చేశాడు.


title: క్రూగర్ నేషనల్ పార్క్

text: 1998 లో క్రూగర్ నేషనల్ పార్క్ తొట్టతొలి చీఫ్ ఎగ్జిక్యూటివ్ గా డేవిడ్ మబుండ అనే ఒక నల్ల జాతీయుని ఎన్నుకొనబడటం జరిగినది. 2003 లో మబుండ ప్రకారం వనం చుట్టు ప్రక్కల నివసించే నిరుపేదల సహాయ సహకారాలతో, స్థిరత్వానికి భవిష్యత్తులో అత్యధిక ప్రాధ్యాన్యం ఇవ్వబడుతుంది. గణాంకాల ప్రకారం ఒక మిలియను ప్రజలు 181 స్థిరనివాసాలలో ఈ కేంద్రంలో 60% భూమిపై హక్కు కలిగి ఉన్నారు. పార్కు దక్షిణభాగాన్ని వ్యాకరణించటంతో ఈ సంఘాలకు పర్యావరణ-పర్యాటక ప్రదేశాలను పంచవచ్చని తేలినది (ఉదా: వన్యప్రాణి పర్యటనలు, ప్రవేశ నియంత్రణ, భోజనశాలలు, మార్గనిర్దేశక పర్యటనలు 4 X 4 త్రోవలు, అటవీ శిబిరాలు మరియు హోటళ్ళు).


title: సవితా మహర్షి

text:
విష్ణు సహస్రనామము ప్రకారము "సవితా" అనగా "సమస్త జగత్తును ఉత్పన్నము చేయువాడు"
ఓం సవిత్రే నమః | ॐ सवित्रे नमः | OM Savitre namaḥ


title: సవితా మహర్షి

text:
విష్ణుః సర్వస్య జగతః ప్రసవాత్ సవితేర్యతే ।
ప్రజానాన్తు ప్రసవనాత్ సవితేతి నిగద్యతే ॥
సర్వ జగత్తును ప్రసవించును కావున విష్ణువు "సవితా".
ధామకార్యం హి క్రియతే యేనాస్య జగతః సదా ।
ప్రజానాన్తు ప్రసవనాత్ సవితేతి నిగద్యసే ॥ 15 ॥
వెలుగు కావలిసిన ఈ జగత్తుయొక్క స్థితి నీచే నిర్వహింపబడుచున్నది. ప్రజల ప్రసూతికి కారణమగుటచే "సవితా" యని నీవు పిలువబడుతావు.


title: సవితా మహర్షి

text:
సవితా మహర్షి (సామవేదం సృష్టికర్త) సామవేదం నుండే సంగీతము పుట్టింది.
చరిత్రకారులు కె.యస్.సింగ్(2003:1144) ఆయన గ్రంధాలలో ఇ విధముగా వివరించారు.పురాణాల ప్రకారము సవితా మహర్షి సామవేదం సృష్టికర్త అని వేదమాత గాయత్రి సవితా మహర్షి కుమార్తే మరియు గాయత్రి దేవికి మరియొక పేరు "గాయత్రి(సవితా, సావిత్రి)" అని ఆయన వివరించినారు.


title: సవితా మహర్షి

text: చరిత్రకారులు యల్.కె.అనంత కృష్ణ అయ్యర్ (1981:364) ఇ విధముగా రాసినారు.తమిళులు బ్రాహ్మణ వంశంలో జన్మించినారు వారి కుల వృత్తి వైద్యము అని వ్రాసినారు.


title: సవితా మహర్షి

text: వైధిక సర్గ ప్రకారం : సవితా మహర్షి సామవేదం సృష్టి కర్త, వాయు యజుర్వేదం సృష్టికర్త అని వారిద్దరు ధన్వంతరి బ్రాహ్మణులు అని వైధిక సర్గలో విశదికరించినారు


title: సవితా మహర్షి

text: "మహా ఉపనిషత్ ములస్తంభ గ్రంధం (1896:94)]" ప్రకారము "నారద మహముని మరియు సరస్వతి దేవి" నాలుగు వేదములలో సిద్ధహస్తులు అని మరియు వారిరువురు "ధన్వంతరికులు" అని వివరించినారు.


title: సవితా మహర్షి

text: __ మూలస్తంభ పురాణం


title: సవితా మహర్షి

text: ఓం భూర్భువః సువః తత్ సవితుర్వరేణ్యం భర్గో దేవస్య ధీమహి థియో యో నః ప్రచోదయాత్


title: సవితా మహర్షి

text: భూః, భువః సువహ అనగా భూమి, ఆకాశము మరియి పాతాళము అని అర్థము. ఈ మూడు భువనములకు సవితా దేవి ప్రాణశక్తిని ప్రసాదిస్తుంది అని ఈ గాయత్రి మంత్రము చెబుతుంది. అయితే ఈ త్రిభువనములే మన త్రిపురములు అని ఇంతకు మునుపటి అధ్యాయములలో తెలుసుకునియున్నాము. త్రయంబకేశ్వరి స్థల దేవత కాగా సవితా దేవి విశ్వాంతరాళములకు దేవత. అలా ఇద్దరూ త్రిభువనములకు ప్రాణదాతలే అవుతున్నారు అని గ్రహించవలెను.


title: సవితా మహర్షి

text:
ఋగ్వేదము
 తద్ దేవస్య సవితుర్ వార్యమ్ మహద్ వృణీమహే అసురస్య ప్రచేతసః |


title: సవితా మహర్షి

text: ఋగ్వేదము


title: ఆంధ్ర నాటక సమాఖ్య

text: ఆంధ్ర నాటక సమాఖ్య తెలుగు నాటకరంగం లోని వివిధ సమాజాలన్నింటిని ఒకచోట సమన్వయపరచాలన్న ఉద్దేశ్యంలో స్థాపితమైన సంస్థ.


title: ఆంధ్ర నాటక సమాఖ్య

text: ఆంధ్ర నాటక సమాఖ్య 1954 ఆగస్టులో రాజమండ్రి లో బలరాజ్సహానీ చేతులమీదుగా ప్రారంభించబడింది. 1954, ఆగస్టు 7న జరిగిన మహాసభలో ఈ నాటక సమాఖ్య ఆధ్యక్షుడిగా కొప్పరపు సుబ్బారావు, ప్రధాన కార్యదర్శిగా గరికపాటి రాజారావు ఎన్నికయ్యారు.


title: ఆంధ్ర నాటక సమాఖ్య

text: 1956, జనవరి 28 నుంచి 30 వరకు మూడు రోజులపాటు స్థానం నరసింహారావు ప్రధానాచార్యుడిగా రామమోహన గ్రంథాలయ హాలులో నాటక తరగతులు నిర్వహించారు. ఈ తరగతులకు వివిధ నాటకసంస్థల నుంచి 115 మంది విద్యారులు హాజరవ్వగా, కూర్మా వేణు గోపాలస్వామి, ఆచార్య ఆత్రేయ, శ్రీనివాస చక్రవర్తి, భాగవతుల కుటుంబరావు, జమ్మలమడక మాధవరామశర్మ, కొప్పరపు సుబ్బారావు, గరికపాటి రాజారావు వంటివారు నాటకరంగానికి సంబంధించిన వివిధ విషయాలు బోధించారు. ఈ తరగతులకు ప్రతిరాత్రీ రూపశిల్పి కుమార్ ఆహార్యం మీద తరగతులు నిర్వహించాడు. కుమార్ బోధనకు శాశ్వత రూపమివ్వడానికి 'ఆహార్యం' అనే పేరుతో చిన్న పుస్తకం ప్రచురించింది.


title: ఆంధ్ర నాటక సమాఖ్య

text: 1978, జనవరి 17 నుంచి 22 వరకు ఆరు రోజులపాటు రాజమండ్రిలోని వీరేశలింగం హైస్కూలులో మరోసారి నాటక శిక్షణ తరగతులు నిర్వహించింది. ఇందులో కె.వి. గోపాలస్వామి, శ్రీనివాస చక్రవర్తి, వి. కుమార్, వి. రోహిణి, నండూరి రామకృష్ణమాచార్యులు, దివాకర్ల వేంకటావధాని, పోణంగి శ్రీరామ అప్పారావు, కొర్రపాటి గంగాధరరావు, గరికపాటి రాజారావు, చాగంటి సన్యాసిరాజు, గిడుగు సీతాపతి లు ఈ శిక్షణా తరగతులు నిర్వహించారు. కొప్పరపు సుబ్బారావు, గరికపాటి రాజారావుai గతించడంతో ఈ సమాఖ్య అంతరించింది.


title: ధోలావీరా

text: ధోలావీరా గుజరాత్ లోని కచ్ జిల్లా, భచావ్ తాలూకా, ఖదిర్‌బెట్ వద్ద ఉన్న పురావస్తు క్షేత్రం. ఈ స్థలానికి 1 కిలోమీటరు దక్షిణంగా ఉన్న ధోలావీరా అనే గ్రామం పేరిట ఈ పేరు వచ్చింది. ఈ గ్రామం రాధన్‌పుర్ నుండి 165 కి.మీ. దూరంలో ఉంది. స్థానికంగా కోటాడ టింబా అని కూడా పిలిచే ఈ స్థలంలో సింధు లోయ నాగరికతకు చెందిన పట్టణ శిథిలాలు ఉన్నాయి. ఈ స్థలం కర్కట రేఖపై ఉంది. హరప్పా క్షేత్రాల్లోని ఐదు పెద్ద వాటిలో ఇది ఒకటి. భారత్‌లో సింధు లోయ నాగరికతకు చెందిన ప్రముఖ స్థలాల్లో ఒకటి. దీన్ని, సమకాలీన పట్టణాల్లోకెల్లా అత్యంత ఘనమైనదిగా భావిస్తారు. ఇది రాన్ ఆఫ్ కచ్‌లోని కచ్ ఎడారి వన్యప్రాణి సంరక్షణాలయంలోని ఖదిర్బెట్ దీవిలో ఉంది. 48 హెక్టార్ల చతుర్భుజాకారపు ఈ పట్టణం, ఉత్తరాన మన్‌సార్, దక్షిణాన మన్‌హర్ అనే రెండు వాగుల మధ్య నెలకొని ఉంది. ఈ స్థలంలో సా.పూ 2650 నుండి జనావాసాలు ఉన్నాయి. సా.పూ. 2100 నుండి క్షీణించడం మొదలై, కొన్నాళ్లపాటు పూర్తిగా నిర్జనమైపోయి, తిరిగి సా.పూ. 1450 లో జనావాసాలు మొదలయ్యాయి.


title: ధోలావీరా

text: ఈ స్థలాన్ని 1967-1968 లో భారత పురాతత్వ సర్వే సంస్థ యొక్క అప్పటి డైరెక్టరు జనరల్ జె.పి.జోషి కనుగొన్నారు. ఇది అతి పెద్దవైన హరప్పా క్షేత్రాల్లో ఐదవది. 1990 నుండి పురాతత్వ సర్వే సంస్థ ఇక్కడ తవ్వకాలు జరిపింది. సంస్థ అభిప్రాయం ప్రకారం, "సిందు లోయ నాగరికత మూర్తిమత్వానికి ధోలావీరా కొత్త కోణాలను చేకూర్చింది"


title: ధోలావీరా

text: ఇతర హరప్పా క్షేత్రాల్లో పెద్దవి ఇవి: హరప్పా, మొహెంజో దారో, గనేరివాలా, కలిబంగాన్, రూప్‌నగర్, లోథాల్.


title: ధోలావీరా

text:
ఆర్.ఎస్. బిష్త్ ధోలావీరాలో విలసిల్లిన నాగరికతను కింది ఏడు దశలుగా నిర్వచించాడు:
1989 లో భారత పురాతత్వ సర్వే సంస్థ ఆర్.ఎస్.బిష్త్ నేతృత్వంలో తవ్వకాలు మొదలుపెట్టింది. 1990 2005 మధ్య 13 తవ్వకాలు జరిపింది. ఈ తవ్వకాలలో పట్టణ ప్రణాళిక, వాస్తు రీతులు, వెలుగులోకి వచ్చాయి. అనేక ముద్రలు, పూసలు, జంతువుల ఎముకలు, బంగారం, వెండి, మట్టి ఆభరణాలు, మట్టి కుండలు, కంచు పాత్రలు లభించాయి. పురావస్తు శాస్త్రవేత్తల అంచనా ప్రకారం, ధోలావీరా దక్షిణ గుజరాత్, సింధ్, పంజాబు, పశ్చిమాసియాల్లోని జనావాసాల మధ్య ప్రధాన వర్తక కేంద్రంగా ఉండేది.


title: ధోలావీరా

text: లోథాల్ కంటే పురాతనమైనది ధోలావీరా. ఇది చతుర్భుజాకారంలో 771.1 మీ. పొడవు, 616.85 మీ. వెడల్పూ కలిగి, 48 హెక్టార్లలో విస్తరించి ఉంది. హరప్పా, మొహెంజో దారోల్లాగా కాకుండా, ఈ పట్టణాన్ని ఒక జ్యామితి ప్రకారం నిర్మించారు. దీనిలో మూడు విభాగాలున్నాయి – ఒక కోట, మధ్య పట్టణం, దిగువ పట్టణం. కోట, మధ్య పట్టణం రెంటికీ కూడా స్వంతంగా రక్షణ నిర్మాణాలు, ద్వారాలు, వీధులు, బావులు, విశాలమైన బహిరంగ స్థలాలూ ఉన్నాయి. పట్టణపు నైఋతి భాగం దాదాపు అంతటా విస్తరించి ఉన్న కోట, పటిష్ఠంగా నిర్మితమై ఉంది. కోటకు జమిలి బురుజుల ద్వారా రక్షణ కల్పించారు. దీనికి పక్కనే ముఖ్యమైన అధికారులు నివసించే బెయిలీ అనే ప్రాంతం ఉంది. గోడలకు ఆవల, మరొక ఆవాస స్థలం కూడా దొరికింది. ధోలావీరాలో కొట్ట్టొచ్చినట్లు కనిపించే విశేషమేమిటంటే ఇక్కడి నిర్మాణాలన్నీ రాతితో కట్టినవే కావడం. మిగతా అన్ని సింధు లోయ స్థలాలు దాదాపు అన్నిటిలోనూ - హరప్పా, మొహెంజో దారోలతో సహా - నిర్మాణాలన్నీ ఇటుకలతో కట్టారు.


title: ధోలావీరా

text: "ధోలావీరాలోని హరప్పన్లు నీటి పొదుపు కోసం, నిల్వ చెయ్యడం కోసం అభివృద్ధి చేసిన వ్యవస్థలు సామాన్య శక పూర్వం మూడో సహస్రాబ్దిలో వారు సాధించిన ఉత్కృష్టమైన జల సాంకేతికతకు అద్దం పడతాయి" అని ఆర్.ఎస్.బిష్త్ చెప్పాడు. ధోలావీరా ప్రత్యేకత, పూర్తిగా రాతిలో నిర్మించిన కాలువలు, తటాకాలతో కూడిన నీటి పొదుపు వ్యవస్థ. ఇది ప్రపంచంలో ఇతర ప్రదేశాల్లో ఉన్న వ్యవస్థలన్నిటి కంటే కూడా ప్రాచీనమైనది. పట్టణంలో పెద్ద పెద్ద తటాకాలున్నాయి; వాటిలో మూడింటిని తవ్వకాల్లో వెలికి తీసారు. వర్షపు నీటిని పట్టి నిలువ చేసేందుకుగానీ, దగ్గర్లో ప్రవహిస్తున్న వాగుల నుండి నీటిని మళ్ళించి నిలువ ఉంచేందుకు గానీ ఈ తటాకాలను వాడారు. ఏళ్ళ పాటు వర్షాలు పడని ఎడారి ప్రదేశమైన కచ్ ప్రాంతపు పరిస్థితులకు అనుగుణంగా వీటిని నిర్మించినట్లు తెలుస్తూనే ఉంది. దగ్గర్లో ఉత్తరం నుండి దక్షిణానికి ప్రవహించే వాగుకు అనేక చోట్ల ఆనకట్టలు నిర్మించి, నీటిని నిలువ చేసారు.


title: ధోలావీరా

text: ధోలావీరా మూడవ దశలో ఇక్కడి పౌరులు 16 లేదా అంతకంటే ఎక్కువ జలాశయాలను వివిధ పరిమాణాల్లో నిర్మించారు. వీటిలో కొన్ని ఇక్కడి నేల వాలును ఉపయోగించుకుని నిర్మించారు. ఈ వాలు ఈశాన్యం నుండి ఆగ్నేయానికి 13 మీటర్ల వరకూ ఉంది. మిగతా జలాశయాలను భూమిని తవ్వి లేదా రాతిని తొలిచీ నిర్మించారు. ఇటీవలి తవ్వకాలలో రెండు పెద్ద జలాశయాలు కోటకు తూర్పున ఒకటి, దక్షిణాన మరొకటీ, బయట పడ్డాయి.


title: ధోలావీరా

text: రాతిని నిట్టనిలువుగా తొలిచి ఈ జలాశయాలను నిర్మించారు. ఇవి 7 మీ. లోతున, 79 మీ. పొడవునా ఉన్నాయి. ఇవి పట్టణపు అంచున ఉన్నాయి. కోట, స్నానఘట్టం పట్టణానికి మధ్యన ఎత్తైన ప్రదేశంలో ఉన్నాయి. ఒక పెద్ద బావి నుండి నీటిని తరలించేందుకు ఒక కాలువ నిర్మించి దాన్ని ఒక జలాశయానికి కలిపారు. స్నానఘట్టం లోనికి దిగేందుకు మెట్లు నిర్మించారు.


title: ధోలావీరా

text: 2014 అక్టోబరులో తవ్వకాలు జరిపి 73.4 మీ పొడవు, 29.3 మీ. వెడల్పు, 10 మీ. లోతూ కలిగిన ఒక చతుర్భుజాకారపు దిగుడుబావిని వెలికి తీసారు. ఇది మొహెంజో దారో లోని స్నానఘట్టం కంటే మూడు రెట్లు పెద్దది


title: ధోలావీరా

text: ధోలావీరా మూడవ దశకు చెందిన ముద్రలపై జంతువుల బొమ్మలు మాత్రమే ఉండి, ఎటువంటి లిపీ లేదు. సింధు ముద్రల తయారీ తొలిదశలో ముద్రలు ఇలా ఉండేవని ఇవి సూచిస్తున్నాయి.


title: ధోలావీరా

text: ఈ స్థలంలో ఉన్న ఒక పెద్ద చక్రాకార నిర్మాణం, సమాధిగానీ స్మారక నిర్మాణం గానీ అయి ఉండవచ్చని భావిస్తున్నారు. దానిలో అస్థిపంజరాలుగానీ, ఇతర మానవ అవశేషాలు గానీ ఏమీ లేనప్పటికీ ఇలా భావిస్తున్నారు. ఈ నిర్మాణంలో చక్రంలోని ఆకుల్లాగా మట్టి గోడలున్నాయి. మెత్తటి రాతిలో చెక్కిన, తలా కాళ్ళూ లేని ఒక మగమనిషి రూపం, తూర్పు ద్వారం వద్ద నడకదారిలో ఉంది. ఖనన నిర్మాణాలు అనేకం కనిపించాయి (వీటిలో ఒక్కదానిలోనే మానవ ఎముకలు ఉన్నాయి), ఈ నిర్మాణాలతో పాటు మట్టి కుండలు, మట్టి ముద్రలు, గాజులు, ఉంగరాలు, పూసలు, చెక్కిన ప్రతిమలూ కూడా కనిపించాయి.


title: ధోలావీరా

text: రాతిలో నిర్మించిన ఏడు అర్థగోళాకార నిర్మాణాలను ధోలావీరాలో కనుగొన్నారు. వీటిలో రెండింటిలో వివరంగా తవ్వకాలు జరిపారు. ఒకటి ఆకులున్న చక్రంలాగా ఉండగా, రెండవది ఆకుల్లేని చక్రం లాగా ఉంది. వాటిలో ఖనన సంబంధమైన మట్టికుండ లున్నప్పటికీ, అస్థిపంజరాలేమీ కనబడలేదు. ఒక్క సమాధిలో మాత్రం ఒక అస్థిపంజరం, ఒక రాగి అద్దమూ కనిపించాయి. రాగి తీగకు పూసలను గుదిగుచ్చి తయారు చేసిన ఒక గొలుసు (దానికి రెండు చివర్లా కొక్కేలు కూడా ఉన్నాయి), ఒక బంగారు గాజు, బంగారు, ఇతర పూసలు కూడా ఒక అర్థగోళాకార నిర్మాణంలో దొరికాయి.


title: ధోలావీరా

text: ఈ అర్థగోళాకార నిర్మాణాలు తొలి బౌద్ధ స్థూపాలను పోలి ఉన్నాయి. తవ్వకాలు జరిపిన పురాతత్వ సర్వే సంస్థ "ఆకులున్న చక్రం, ఆకుల్లేని చక్రాల డిజైన్‌లు శతపథ బ్రాహ్మణం, సులభ సూత్రాలలో ఉదహరించిన శరారత చక్ర సితి, సప్రాధి చక్ర సితిలను గుర్తుకుతెస్తాయి" అని అభిప్రాయపడింది.


title: ధోలావీరా

text: రంగు వేసిన మట్టి కుండలు, చతురస్రపు ముద్రికలు, సింధులిపి లేని ముద్రికలు, 3 మీ. పొడవైన సైన్‌బోర్డు మొదలైనవి ధోలావీరాలో లభించాయి. రాతిలో చేసిన కూర్చున్న భంగిమలో ఉన్న ఒక పురుషుని ప్రతిమ కూడా లభించింది. అది హరప్పాలో దొరికిన నాణ్యమైన రెండు రాతి శిల్పాలతో పోల్చదగినది. పెద్ద జాడీలు కూడా దొరికాయి. చాలా పెద్ద కంచు సుత్తి, పెద్ద శానం ఒకటి, ఒక కంచు అద్దం, ఓ బంగారు తీగ, బంగారు చెవిపోగు, రంధ్రం కలిగిన బంగారు గోళీలు, రాగి గాజులు, లింగాకృతిలో ఉన్న రాళ్ళు, సింధు లిపిలో ఉన్న చతురాస్రపు ముద్రికలు, ఓ గుండ్రటి ముద్రిక, మూపురం కలిగిన జంతువులు, రంగులద్దిన మట్టి పాత్రలు, సూక్ష్మ రంధ్రాలు కలిగిన జాడీలు, మట్టి గ్లాసులు, బల్లాస్టు రాళ్ళతో చేసిన శిల్పాకృతులు, ఆకురాళ్ళు, మోర్టార్లు, మొదలైనవి కూడా ఈ స్థలంలో దొరికాయి. వివిధ పరిమాణాల తూనికరాళ్ళు కూడా దొరికాయి.


title: ధోలావీరా

text: లోథాల్, ధోలావీరాలను మక్రాన్ తీరంలోని సుట్‌కాగొన్ దోర్ను కలుపుతూ ఒక తీరపు రహదారి ఉండేదని భావన.


title: ధోలావీరా

text: హరప్పన్లు మాట్లాడిన భాష గురించి తెలియదు. వారి లిపిని ఇంతవరకూ చదవలేకపోయారు. దానిలో 400 ప్రాథమిక గుర్తులు అనేక రూపాల్లో ఉన్నాయని భావిస్తున్నారు. ఈ గుర్తులు పదాలను, పద బంధాలనూ కూడా సూచిస్తూ ఉండవచ్చు. రాత కుడి నుండి ఎడమకు రాసేవారు. శాసనాలు ఎక్కువగా ముద్రల మీద (రాతిలో) చిరు ముద్రికల (మట్టిపై ముద్రికలను వత్తగా ఏర్పడిన ఆకృతి) మీదా ఉన్నాయి.కొన్ని శాసనాలను రాగి పలకల మీద, కంచు పాత్రలు, మట్టి, రాయి, పింగాణితో చేసిన చిన్న చిన్న వస్తువులు కూడా ఉన్నాయి. ఈ ముద్రలను వాణిజ్యానికి, అధికారిక కార్యకలాపాల కోసం కూడా వాడి ఉండవచ్చు. మొహెంజో దారో లోను, ఇతర సింధు లోయ నాగరికత స్థలాల వద్దా లిఖిత వస్తువులెన్నో దొరికాయి.


title: ధోలావీరా

text: పట్టణపు ఉత్తర ద్వారం పక్కన ఉన్న ఒక గదిలో, "ధోలావీరా సైన్‌బోర్డు" అని పిలిచే సైన్‌బోర్డు ఒకదాన్ని కనుగొన్నారు. ఈ స్థలంలో దొరికిన వస్తువుల్లో అత్యంత విశిష్టమైన వాటిలో ఇది ఒకటి. ఒక పెద్ద చెక్కపై జిప్సమ్‌తో పది పెద్ద సంకేతాలను అమర్చిన పలక అది. ఒకానొక సమయంలో ఆ పలక బోర్లాపడినట్లుగా తెలుస్తోంది. దీని చెక్క శిథిలమైందిగానీ అక్షరాలు మాత్రం అలాగే ఉండిపోయాయి. పలక మీది అక్షరాలు అక్కడ ఉన్న గోడల కోసం వాడిన ఇటుకలను పోలి ఉన్నాయి. ఒక్కో అక్షరం 37 సెం.మీ. ఎత్తుతో ఉన్నాయి. చెక్క పలక 3 మీటర్ల పొడవు ఉంది. ఈ శాసనం సింధు లిపిలో దొరికిన అతి పెద్ద వాటిలో ఒకటి. ఒక సంకేతం నాలుగు సార్లు ఉంది. ఇది, దాని పెద్ద సైజూ, బహిరంగంగా ప్రదర్శించిన విధానమూ మొదలైన వాటి ఆధారంగా సింధు లిపి పూర్తి స్థాయి అక్షరాస్యతను సూచిస్తోందని పురావస్తు శాస్త్రవేత్తలు భావిస్తారు. నాలుగు పెద్ద సంకేతాలు చిత్రించిన ఒక ఇసుకరాయి కూడా ఇక్కడ కనిపించింది. హరప్పా క్షేత్రాలన్నింటిలో ఇలాంటి వాటిలో ఇదే మొదటిదని భావిస్తున్నారు.


title: హరి శివకుమార్

text: హరి శివకుమార్ ప్రఖ్యాత తెలుగు సాహిత్యకారుడు మరియు చరిత్రకారుడు.


title: హరి శివకుమార్

text:
19-04-1942లో జన్మించిన శివకుమార్ డిగ్రీ వరకు వరంగల్లో చదివి పిజి తెలుగు హైదరాబాద్ లో చేశారు. ఉస్మానియా విశ్వవిద్యాలయం నుంచి కేతన రచనలపై పరిశోధనకు పిహెచ్డి పట్టా అందుకున్న శివకుమార్ కాకతీయ విశ్వవిద్యాలయంలో తెలుగు అధ్యాపకుడుగా పనిచేశారు. తెలుగు శాఖాధిపతిగా, బోర్డ్ ఆఫ్ స్టడీస్ చైర్మన్ గా పలు బాధ్యతలు నిర్వర్తించారు. హరి శివకుమార్ వద్ద 13 మంది ఎంఫిల్, 7 గురు పిహెచ్డి చేసారు.
వీరి తండ్రి హరిరాధాకృష్ణమూర్తి, భద్రకాళి దేవాలయ పునరుద్ధరణలో కీలక భూమిక పోషించారు. చిన్ననాటి నుంచే భద్రకాళి అమ్మవారిపై భక్తితో పాటు వరంగల్ చరిత్రపై ఆసక్తి కలిగిన శివకుమార్ ఆ తర్వాత కాకతీయులకు సంబంధిన మరుగున పడిన చరిత్రను వెలుగులోకి తెచ్చారు.
వేయిస్తంభాల దేవాలయం, రామప్ప ఆలయాల శతాబ్ది ఉత్సవాల ప్రాధాన్యాన్ని ప్రపంచానికి తెలియచేసిన మహోన్నత చరిత్ర శోధకులు ఆయన. గద్వాల సంస్థానము- సాహిత్యసేవ, వ్యాసలహరి వంటి గ్రంథాలు ఆయనలోని సాహిత్యకోణాన్ని ఆవిష్కరిస్తే, కాకతీయ వైభవం, వేయిస్తంభాల దేవాలయం చరిత్ర, శ్రీ భద్రకాళి దేవాలయం చరిత్ర, శ్రీ కాశీవిశ్వేశ్వర రంగనాథుల ఆలయాలు వంటివి ఆయనలోని చరిత్రకారుడిని ఆవిష్కరించాయి. ఆయనలోని సాహిత్యకారుడు మంత్ర శాస్త్ర అర్థ విశ్లేషకుడు కూడా. మహామృత్యుంజయ పాశుపత తంత్రం, శ్రీ దుర్గా తంత్రమ్, శ్రీ సర్పతంత్రం వంటి మంత్ర శాస్త్ర గ్రంథాలు ఇందుకు నిదర్శనం. శివకుమార్ అనువాదకులు కూడా. కంచి పరమాచార్య భారతీతీర్థుల వారి ప్రబోధాత్మక సంభాషణలను ఆంగ్లం‌నుంచి తెలుగులోకి అనువాదం, మహాత్మా త్రైలింగ స్వామి జీవితము- ఉపదేశమ్ అనే గ్రంథాన్ని హిందీ నుంచి తెలుగులోకి అనువదించారు. సద్గురు కందుకూరి శివానందమూర్తికి శిష్యుడుగా ఆయనతో కలిసి చారిత్రక చర్చలు చేస్తూ భారతీయ చరిత్ర పై సునిశిత విశ్లేషణ చేసేవారు. వరంగల్ అసలు చరిత్ర భావి తరాలకు తెలియాలన్న సంకల్పంతో 2016 లో ‘ఓరుగల్లు అసలు చరిత్ర’ అనే పుస్తకం వ్రాశారు.
2013లో తెలుగు విశ్వవిద్యాలయ కీర్తి పురస్కారాన్ని అందుకున్న హరిశివకుమార్ ఎన్నో సన్మానాలు, సత్కారాలు పొందారు .
కొంతకాలం అనారోగ్యంతో బాధపడి 2017 ఆగస్టు 5న వరంగల్‌లోని స్వగృహంలో కన్నుమూశారు.


హరి శివకుమార్


title: కంపెనీ శైలి చిత్రకళ

text: కంపెనీ శైలి చిత్రకళ (ఆంగ్లం: , హిందీ: कंपनी कलम्) భారతీయ చిత్రకారుచే చిత్రించబడ్డ భారతీయ-ఐరోపా శైలులు సమ్మిళితమై ఉన్న చిత్రపటాలు. 18 మరియు 19వ శతాబ్దాలలో వీటి చిత్రకారులు బ్రిటీషు ఈస్ట్ ఇండియా కంపెనీ లోని ఐరోపాకు చెందిన కళాపోషకుల కొరకు వీటిని చిత్రీకరించేవారు. సాంప్రదాయిక రాజపుట్ శైలి చిత్రకళ మరియు ముఘల్ శైలి చిత్రకళలకు పాశ్చాత్య అంశాలైన దృష్టికోణం, పరిమాణము మరియు మాంద్యములను మేళవించటంతో ఈ శైలి ఉద్భవించినది. వీటిలో చాలావరకు సూక్ష్మ చిత్రకళలే అయిననూ చారిత్రక చిత్రాలు, మొక్కలు మరియు పక్షులు మాత్రం వాస్తవిక పరిమాణాలలో చిత్రీకరించబడేవి.


title: కంపెనీ శైలి చిత్రకళ

text: బ్రిటీషు వారి ముఖ్య నివాస స్థానాలైన కలకత్తా, మద్రాసు, ఢిల్లీ, లక్నో, పాట్నా మరియు తంజావూరు లోని మరాఠా సభలు ఈ శైలి చిత్రకళకు అభివృద్ధి కేంద్రాలయ్యాయి. రూపచిత్రాలు, ప్రకృతి దృశ్యాలు, స్థానిక ప్రజల/నృత్యకారుల/పండుగల సన్నివేశాలు చిత్రించే అంశాలుగా ఎంచుకొనబడేవి. వివిధ కులాల ప్రజలు, ప్రత్యేకించి వారి వస్త్రధారణలో సున్నిత భేధాలు చిత్రీకరించబడ్డాయి. ఇవే ఇప్పటి చరిత్రకారులకు సామ్రాజ్యవాద మనస్తత్త్వాన్ని విశ్లేషించటానికి ఉపయోగపడుతున్నాయి. జంతు/వృక్షశాస్త్రపు అంశాలు, శృంగార భంగిమలు తెల్లదొరల ఆదేశానుసారం చిత్రించబడేవి. ముందువైపు నుండి చిత్రీకరించబడే నిర్మాణ అంశాలకు జనాదరణ ఉండేది. భారతదేశాన్ని సందర్శించటానికి వచ్చే ఐరోపా కళాకారులు (రొమాంటిక్ శైలి లో) చిత్రీకరించినట్లు కాక వీటిని నిర్మాణ కోణం నుండి చిత్రీకరించటం జరిగేది. సాంకేతికతలలో భేధాలున్ననూ చాలా మటుకు చిత్రాలు ఆకృతి యొక్క పారదర్శకత, మృదుత్వ లక్షణాలు, వెడల్పాటి హస్తఘతాలకు అనువుగా ఉండే నీటి వర్ణ చిత్రాలే ఉండేవి.


title: కంపెనీ శైలి చిత్రకళ

text: సాధారణంగా చిత్రపటాలు కాగితం పైనున్ననూ, అరుదుగా (ప్రత్యేకించి ఢిల్లీలో) ఏనుగుదంతాలపై కూడా చిత్రపటాలు వేసేవారు.


title: కంపెనీ శైలి చిత్రకళ

text: ఛాయాచిత్రకళ ఈ శైలికి చావుదెబ్బ కొట్టినది. 19వ శతాబ్దపు ద్వితీయార్థంలో ఇతర శైలులకు పోటిగా నిలిచేందుకు పాశ్చాత్య శైలులు ప్రస్ఫుటంగా కనబడేలా ఆధునిక శైలులు అభివృద్ధి చేయబడ్డాయి.


title: కందుకూరి అంబికా వరప్రసాదరావు

text: కందుకూరి అంబికా వరప్రసాదరావు రంగస్థల నటుడు, నాటక సమాజ నిర్వాహకుడు మరియు న్యాయవాది.


title: కందుకూరి అంబికా వరప్రసాదరావు

text: అంబికా వరప్రసాదరావు 1884లో ఏలూరు లో జన్మించాడు


title: కందుకూరి అంబికా వరప్రసాదరావు

text: ధార్వాడ కంపెనీ నాటక ప్రదర్శనలు చూసిన వరప్రసాదరావు ధాత్రీ సభ అనే పేరుతో ఒక నాటక సంస్థను ప్రారంభించి హిందీ, తెలుగు నాటకాలు ప్రదర్శించాడు. కొంతకాలం తరువాత ముంజులూరి కృష్ణారావు తో కలిసి ది గ్రేట్ఇండియన్ థియేటర్ అనే నాటకసమాజం స్థాపించి, ఆ సంస్థలో తాను కూడా పాత్రలు ధరించాడు. నాటక సమాజాన్ని కట్టుదిట్టంగా నడిపాడు. వేదం వేంకటరాయ శాస్త్రి రచించిన ప్రతాపరుద్రీయం నాటక ప్రదర్శనకు వీరి సమాజానికి మంచి పేరు తెచ్చింది. ప్రతాపరుద్రీయం లో పేరిగాని పాత్రలో నటించి, అచ్చంగా తెలంగాణా రజకుడనిపించేలా తన ప్రతిభను ప్రదర్శించాడు.60 సంవత్సరాలకు పైగా నాటకరంగానికి సేవలందించిన వరప్రసాదరావు 1964, సెప్టెంబరు 20న మరణించాడు.


title: గాయత్రి (మలయాళ సినిమా)

text: గాయత్రి 1973వ సంవత్సరానికిగాను మలయాళ భాషలో ఉత్తమ ప్రాంతీయ చిత్రంగా 21వ జాతీయ చలనచిత్ర పురస్కారాలలో ఎంపికైన సినిమా.సహస్రామ శాస్త్రి గారిది వైదిక సాంప్రదాయాలను తు.చ.తప్పకుండా అనుసరిస్తూ వస్తున్న కుటుంబం. చాలీచాలని సంపాదనతో కుటుంబాన్ని నిర్వహించడం చాలా కష్టంగా వున్నా, తమ ఆచార వ్యవహారాలలో మాత్రం ఎటువంటి లోటుపాట్లు రాకూడదని ఆయన, ఆయన కొడుకు శంకరశాస్త్రి భావిస్తూ ఉంటారు.


title: గాయత్రి (మలయాళ సినిమా)

text: ఆ గ్రామంలోని చిన్న చిన్న దేవాలయాలలో అర్చనలు, ఆరాధను వంటివి ఏమైనా సహస్రామశాస్త్రి గారి చేత చేయించడం, శంకరశాస్త్రి తర్పణాలు చేయించడం జరిగితేనే వాళ్ళింట్లో వంట కార్యక్రమం ఉంటుంది. లేనప్పుడు ఆ రోజు గడవడం అన్నది వాళ్ళకు ఒక సమస్యే అవుతుంది. ఐనా సహస్రామశాస్త్రి గారికి తమ ఆర్థిక పరిస్థితిపై ఎటువంటి చింతాలేదు. చివరి వరకు తమ బ్రాహ్మణ సంప్రదాయాలను కాపాడుకుంటూ రావడమే ఆయన జీవితాశయం.


title: గాయత్రి (మలయాళ సినిమా)

text: శంకరశాస్త్రి కొడుకు రాజామణి, కూతురు కనకం మారుతున్న యువతరానికి ప్రతినిధులు. జీవితాలకు ప్రయోజనదాయకం కాని ఈ సనాతన సంప్రదాయాల పట్ల రాజామణికి నమ్మకం లేదు. అందువల్లనే అతను తన తండ్రి, తాతగారి పద్ధతులను అనుసరించడం లేదు. మనుషుల మధ్య భేదాలను సృష్టించే ఈ కులాలు, మతాలు ఇవన్నీ కొందరు స్వార్థపరులల్లిన కుట్రలని అతని నమ్మకం. రాజామని చెల్లెలు కనకానికి కూడా ఇవే అభిప్రాయాలున్నాయి.


title: గాయత్రి (మలయాళ సినిమా)

text: ఆమె 'అప్పు ' ను ప్రేమించింది. బట్టలుతకడం అప్పు వృత్తి. అప్పుకు కనకమంటే ప్రాణం. ఆ ప్రేమికులిద్దరూ తమ జీవితాల్లోని వసంతోదయం కోసం ఎదురు చూడసాగారు. వాళ్ళిద్దరూ ఒకరినొకరు ప్రేమించుక్కుంటున్న వార్త తెలిసేసరికి సహస్రామశాస్త్రి, శంకరశాస్త్రి కనకం మీద పిడుగులా విరుచుకు పడ్డారు. "ఒక బ్రాహ్మణ కన్య చాకలివాడ్ని ప్రేమించడమా?" అని గర్జించారు.


title: గాయత్రి (మలయాళ సినిమా)

text: ఆచారమనే ఆ అగ్నిపర్వతాల జ్వాలాకీలికలను కనకం కన్నీళ్ళు చల్లార్చలేక పోయాయి. కనకం ఎంత మొత్తుకున్నా వినకుండా ఒక వయసుమళ్ళిన బ్రాహ్మణుడితో ఆమె వివాహం జరిపించడానికి సహస్రామశాస్త్రిగారు అన్ని ఏర్పాట్లు చేయసాగారు. ఫలితంగా కనకం ఆ రోజు రాత్రే తన ప్రేమికుడు అప్పుతో కలిసి వూరు విడిచి వెళ్ళిపోయింది. ఆనాటి నుంచి 'లేచిపోయిన దాని కుటుంబం' అంటూ ఊళ్ళో వాళ్ళు సహస్రామశాస్త్రి కుటుంబాన్ని హేళన చేయసాగారు. ఇంతకాలంగా వాళ్ళకు ఎటువంటి సహాయం చేయడానికీ ముందుకురాని ఇతర బ్రాహ్మణ కులస్తులు ఈ సంఘటనతో ఒక్కసారిగా వాళ్ళను 'చెడిపోయిన వాళ్ళు'గా, 'అంటరాని వాళ్ళు'గా పేర్కొంటూ తమ కులం నుంచి 'వెలి' వేసినట్లుగా ప్రకటించారు.


title: గాయత్రి (మలయాళ సినిమా)

text: సహస్రామశాస్త్రి గారు ఈ అవమానాన్ని భరించలేక మనోవ్యాధితో ఒక రోజు కన్నుమూశారు. పాపం శంకరశాస్త్రికి ఇప్పుడు మరో సమస్య ఎదురైంది. తమ కులంలోంచి వెలివేసిన బ్రాహ్మణులు అందరూ సహస్రామశాస్త్రి శవాన్ని మోయడానికి తిరస్కరించారు. చివరి వరకూ బ్రాహ్మణ సాంప్రదాయాలు తనను కాపాడుతాయనే కలలుకన్న సహస్రామశాస్త్రికి అవి కలలుగానే మిగిలిపోయాయి.


title: గాయత్రి (మలయాళ సినిమా)

text: ఒక్కో నిమిషం గడుస్తూవుంది. శవం అలాగే వుంది. శంకరశాస్త్రి తీవ్రమైన సందిగ్ధంలో పడి నలిగిపోతున్న తరుణంలో... ఆ శవాన్ని మోసుకు వెళ్ళడానికి హఠాత్తుగా ఊళ్ళో వాళ్ళు కొందరు ముందుకు వచ్చారు. వాళ్ళలో ఒక వ్యక్తి మహమ్మదీయుడు. ఒకరు క్రైస్తవుడు. మరొకరు బట్టలుతికే వ్యక్తి. వాళ్ళు సహస్రామశాస్త్రిలా మనిషిలోని కులాన్ని చూడలేదు. మనిషినే చూశారు.


title: దిక్కట్ర పార్వతి

text: దిక్కట్ర పార్వతి 1973వ సంవత్సరానికిగాను తమిళ భాషలో ఉత్తమ ప్రాంతీయ చిత్రంగా 21వ జాతీయ చలనచిత్ర పురస్కారాలలో ఎంపికైన సినిమా.రాజాజీ తమిళంలో వ్రాసిన దిక్కట్ర పార్వతి అనే ఒక చిన్నకథ ఆధారంగా ఈ సినిమా నిర్మించబడింది.


title: దిక్కట్ర పార్వతి

text: ఒక పల్లెటూళ్ళో కురుప్పన్ చిన్న వ్యవసాయదారుడు. తని భార్య పార్వతి. వాళ్ళిద్దరిదీ అనుకూలవంతమైన దాంపత్యం. వాళ్ళకూ అందరిలాగే పేదరికం ప్రధాన సమస్యే అయినా, ముందు ముందు మంచి రోజులు వస్తాయనీ, కష్టాలను అధిగమిస్తే బంగారు భవిష్యత్తు తమదే అవుతుందనీ కలలు కంటూ వుంటారు.


title: దిక్కట్ర పార్వతి

text: వాళ్ళు మంచివాళ్ళు కాబట్టి వూళ్ళో వాళ్ళకు కూడా ఆ దంపతులంటే మంచి అభిప్రాయమే వుంది. ఇబ్బందుల్లో ఆదుకోవడానికి చుట్టు పక్కల వాళ్ళు కూడా వెనుకాడే వారు కాదు.


title: దిక్కట్ర పార్వతి

text: కురుప్పన్ ఆ వూళ్ళోని ఖాదర్‌ఖాన్ దగ్గర కొంత డబ్బు అప్పుగా తీసుకుని రెండెడ్లు, బండి కొని ఆ వూరి సరుకులను పొరుగూరికి రవాణా చేయడం, తద్వారా డబ్బు సంపాయించడం ప్రారంభించాడు.


title: దిక్కట్ర పార్వతి

text: ఒకరోజు పొరుగూరు నుండి తిరిగి వస్తూవుంటే కరుప్పన్ తన మిత్రుడి బలవంతం కొద్దీ మొదటిసారిగా కల్లు ఎలా వుంటుందో రుచి చూశాడు. ఆ రోజు భార్యముందు పెద్ద తప్పు చేసిన వాడిలాగే ప్రవర్తించాడు.


title: దిక్కట్ర పార్వతి

text: రెండవరోజు వద్దనుకుంటూనే మళ్ళా త్రాగాడు. క్రమక్రమంగా అతని బండి కల్లు దుకాణం దగ్గరకు వచ్చేసరికి ఆగిపోసాగింది. అలా చూస్తూండగానే పార్వతి కట్టుకున్న ఆశాసౌధాలు కూలిపోసాగాయి. చివరికి తమకున్న ఒకే ఒక బిడ్డ జబ్బుపడి, ప్రాణాపాయస్థితిలో వుంటే సమయానికి స్వయంగా మందు తీసుకొచ్చి అందజేయలేనంత మత్తులో పడిపోయాడు కురుప్పన్.


title: దిక్కట్ర పార్వతి

text: బిడ్డను, సంఘంలో పరపతినీ పోగొట్టుకున్న పార్వతి జీవితం దుర్భరమైంది. మరోప్రక్క అప్పులిచ్చినవాళ్ళ ఒత్తిడి ఎక్కువైంది. ఇల్లు గడవడానికి ఆమె కూలిపని కూడా చేయవలసి వచ్చింది.


title: దిక్కట్ర పార్వతి

text: అవకాశాలు లభిస్తే పేదవాళ్ళ దీనస్థితిని తమ వినోదానికి ఎరగా వాడుకునే ధనికులు ప్రతిచోటా వుంటారు. ఎప్పుడో పార్వతి మీద కన్ను వేసిన ఖాదర్‌ఖాన్ కొడుకు ఇస్మాయిల్ సమయం కోసం ఎదురు చూస్తూ ఒక రోజు, భర్త లేనప్పుడు ఆమె ఇంట్లోకి ప్రవేశించాడు. తాగుబోతుగా మారి తనను హింసిస్తున్న భర్త, దుర్భర దారిద్ర్యం, చీకటి మయమైన భవిష్యత్తు ఆమెను నిస్సహాయురాలిగా చేశాయి. అప్పుడే వచ్చిన కురుప్పన్ ఆ దృశ్యాన్ని చూసి, ఆగ్రహావేశంతో ఇస్మాయిల్‌ను కత్తితో పొడిచి చంపడానికి ప్రయత్నించాడు.


title: దిక్కట్ర పార్వతి

text: ఫలితంగా పార్వతి న్యాయస్థానంలో కూడా నిలబడవలసి వస్తుంది. న్యాయస్థానాలు ఎప్పుడూ బాహ్యదృష్టితోనే విచారణ జరుపుతాయి కానీ ఇటువంటి పార్వతుల జీవితాలు ఎందుకిలా నాశనమవుతున్నాయి, వాళ్ళ గమ్యం ఏమిటి?, వాళ్ళకెలా న్యాయం జరగాలి? అని విచారించలేవు. భర్తకు జైలు శిక్షపడడం, తనను కుటుంబ సభ్యులెవ్వరూ ఆదరించకపోవడంతో ఈ విశాల విశ్వంలో దిక్కులేని పార్వతి తన స్థానాన్ని అన్వేషిస్తూ బయలుదేరుతుంది. చివరికి అంతు తెలియని ఆమె జీవిత గమ్యానికి అంతమే కనిపిస్తుంది.


title: దిక్కట్ర పార్వతి

text: సాంఘిక జీవితంలో మద్యపానం సృష్టించే తీవ్రమైన పరిణామాలను ప్రతిబింబించే ఈ సినిమాను నవతరంగ్ బ్యానర్‌పై ఎం.లక్ష్మీకాంతరెడ్డి, హెచ్.వి.సంజీవరెడ్డి నిర్మించినారు. ఈ చిత్రానికి ఫిలిం ఫైనాన్స్ కార్పొరేషన్ ఋణ సహాయం లభించింది. ఈ చిత్రాన్ని రాజాజీ జన్మించిన హోసూరు సమీపంలోని దొరపల్లి అగ్రహారంలో రాజాజీ కథలో ఉద్దేశించిన ప్రదేశాలలోనే 18 రోజులలో షూటింగ్ జరిపారు.


title: నా ఆటోగ్రాఫ్

text: నా ఆటోగ్రాఫ్ 2004 లో ఎస్. గోపాల రెడ్డి దర్శకత్వంలో విడుదలైన చిత్రం. ఇది ఓ తమిళ చిత్రానికి పునర్నిర్మాణం. ఇందులో రవితేజ, భూమిక, గోపిక ప్రధాన పాత్రల్లో నటించారు.


title: నా ఆటోగ్రాఫ్

text: కథానాయకుడు శీను (రవితేజ) తన పెళ్ళిపత్రికలు తీసుకుని హైదరాబాదు నుంచి కాకినాడకు బయలుదేరుతూ తన గురించి చెప్పడంతో కథ మొదలవుతుంది. శీను ఒక పోస్టు మాస్టరు (పరుచూరి వెంకటేశ్వరరావు) అబ్బాయి. బడికి వెళ్ళే సమయంలో విమల అనే అమ్మాయిని ఆరాధిస్తాడు. పదో తరగతి పూర్తి కాగానే విమల తండ్రి ఆమెకు పెళ్ళి చేసేస్తాడు. శీను డిగ్రీ చదువుకు వచ్చేసరికి తండ్రికి కేరళకు బదిలీ అవుతుంది. అక్కడ లతిక (గోపిక) అనే అమ్మాయి ప్రేమలో పడతాడు.


title: కాట ఆమ్రపాలి

text: కాట ఆమ్రపాలి తెలంగాణ కేడర్ కు చెందిన 2010 బ్యాచ్ ఇండియన్ అడ్మినిస్ట్రేటివ్ సర్వీస్ ఆఫీసర్. ఆమె "యువ డైనమిక్ ఆఫీసర్"గా పేరుగాంచింది. ఆమె వరంగల్ అర్బన్ జిల్లా కలెక్టర్ గా నియమించబడిన తొలి మహిళ IAS అధికారి.


title: కాట ఆమ్రపాలి

text: ఆమ్రపాలి 1982, నవంబరు 4న ఆంధ్రప్రదేశ్ లోని విశాఖపట్నంలో కాట వెంకట్ రెడ్డి, పద్మావతి దంపతులకు జన్మించింది. ఆమె తండ్రి ఒక విశ్రాంత ప్రొఫెసర్. ఆయన ఆంధ్ర విశ్వవిద్యాలయంలో ఆర్థిక శాస్త్ర బోధకుడిగా పనిచేశారు. ఆమె పాటశాల విద్యాభ్యాసమంతా విశాఖపట్నంలోని సాయి సత్య మందిర్ స్కూల్ లో జరిగింది. తర్వాత ఆమె చెన్నైలోని "ఐఐటి మద్రాస్" నుండి ఇంజనీరింగ్ లో పట్టభద్రురాలైంది. "IIM” బెంగుళూరు నుండి మాస్టర్స్ ఇన్ బిజినెస్ అడ్మినిస్ట్రేషన్ లో పట్టభద్రురాలైంది. యూనియన్ పబ్లిక్ సర్వీస్ కమిషన్ పరీక్షలో ఆల్ ఇండియా 39 వ ర్యాంక్ ను సాధించి, ఐఏఎస్ కు ఎంపికైన అతి పిన్నవయస్కుల్లో ఒకరు ఆమె.


title: కాట ఆమ్రపాలి

text: ముస్సోరిలోని లాల్ బహదూర్ శాస్త్రి నేషనల్ అకాడమీ ఆఫ్ అడ్మినిస్ట్రేషన్ లో పరిపాలనా శిక్షణను పూర్తి చేసిన తరువాత ఆమె తన పరిశీలనలో శిక్షణ పొందింది. ఆ తర్వాత ఆమె ముందుగా వికారాబాద్ సబ్‌కలెక్టర్‌గా పనిచేసి, ఆ తరువాత స్త్రీ, శిశు సంక్షేమ శాఖ హైదరాబాద్‌లో పనిచేశారు. 2015 జనవరి నుంచి ఆమె రంగారెడ్డి జిల్లా జాయింట్ కలెక్టర్‌గా వ్యవహరించారు. ఆ తర్వాత 2016లో తెలంగాణలో కొత్త జిల్లాల ఏర్పాటుతో ఆమెకు పదోన్నతి కల్పిస్తూ వరంగల్ అర్బన్ కలెక్టర్‌గా ప్రభుత్వం నియమించింది.


title: ఎదిరె చెన్నకేశవులు

text: ఎదిరె చెన్నకేశవులు కవి, జర్నలిస్ట్, రచయిత మరియు సాహితీవేత్త. తెలంగాణ తొలితరం కథరచయిత.


title: ఎదిరె చెన్నకేశవులు

text: చెన్నకేశవులు 1918, ఆగష్టు 15 న నారాయణ, బాలకృష్ణమ్మ దంపతులకు మహబూబ్ నగర్ లో జన్మిచారు. ప్రాధమిక విద్య మహబూబ్ నగర్ లోనే జరిగింది.


title: ఎదిరె చెన్నకేశవులు

text: విద్యార్ధి దశలోని ఆంధ్ర బాల సంఘాన్ని స్థాపించారు. జర్నలిస్ట్ గా గోల్కొండ పత్రికకు వెన్నుదన్నుగా ఉన్నారు. "నేత" అనే వార పత్రికకు సంపాదకుడిగా ఉన్నారు. ప్రసిద్ది గాంచిన హిందీ పత్రిక "మిలాప్" కు ప్రతినిధిగా ఉన్నారు. "సహకార సహజీవనం" సంపుటిని ప్రారంభించారు. "అభ్యుదయ రచయిత" అనే కథ సంపుటి సుజాత పత్రికలో 1950లో ప్రచురితం అయింది. ఇతను తొమ్మిది కథలు వ్రాసారు. రాష్ట్ర గ్రంధాలయ సంఘానికి సహా వ్యవస్థాపకుడిగా ఉండేవారు. చేనేత ఉద్యమకారుడు. హైదరాబాద్ కేంద్ర చేనేత సహకార సంఘానికి సహా వ్యవస్థాపకులుగా ఉన్నారు.


title: ఎస్.కె. ఆంజనేయులు

text: ఎస్.కె. ఆంజనేయులు (ఏప్రిల్ 8, 1925 - సెప్టెంబరు 11, 2005) ప్రముఖ రంగస్థల నటుడు, రచయిత, దర్శకుడు.


title: ఎస్.కె. ఆంజనేయులు

text: ఆంజనేయులు 1925, ఏప్రిల్ 8న జన్మించాడు. 1945లో నిజాం స్టేట్ రైల్వేలో ఉద్యోగంలో చేరాడు.


title: ఎస్.కె. ఆంజనేయులు

text: సాంఘిక, చారిత్రక, పౌరాణిక నాటకాలలో నటించి, దర్శకత్వం చేపట్టిన ఆంజనేయులు, 1962లో సారంగధర నాటకానికి దర్శకత్వం వహించి అనేకసార్లు ప్రదర్శింపజేశాడు. 1987లో ఆంధ్రజ్యోతి నిర్వహించిన నాటిక రచనా పోటీలలో రాధికా స్వాంతం నాటికకు ప్రథమ బహుమతి, విశాఖ సాహితీ సేవా సమితి ట్రస్ట్ నిర్వహించిన నాటక రచనల పోటీలలో స్మృతి ప్రతీక నాటికకు తృతీయ బహుమతి అందుకున్నాడు. 1952లో లక్ష్మీపతి సహకారంతో హైదరాబాద్ లో విశ్రుతీ నాట్యమండలిని స్థాపించి అనేక నాటకాల్ని ప్రదర్శించాడు. 1955 నుంచి వందకుపైగా నాటక పరిషత్తులకు న్యాయనిర్ణేతగా వ్యవహరించాడు.


title: ఎస్.కె. ఆంజనేయులు

text: 2005, సెప్టెంబర్ 11 న హైదరాబాద్ మరణించాడు.


title: బర్గర్ కింగ్

text: బర్గర్ కింగ్ అనేది ఒక అంతర్జాతీయ ఆహార సంస్థ. దీనిని 1954 లో అమెరికాలోని ఫ్లోరిడా రాష్ట్రం, మయామి లో ప్రారంభించారు.


title: బర్గర్ కింగ్

text: కింగ్ యొక్క అభిమాన ప్రత్యేకతలలో బర్గర్ యొక్క మొత్తం ప్రపంచం ఒకటి హాంబర్గర్ "వూపర్" అని పిలువబడుతుంది.


title: బర్గర్ కింగ్

text: బర్గర్ కింగ్ ఆస్ట్రేలియా లో వారి పనిని విస్తరించాలని నిర్ణయించినప్పుడు, వారి వ్యాపారాన్ని చిన్న చిన్న పట్టణ ఆహార దుకాణం యొక్క రన్నర్ ట్రేడ్ మార్క్ చేసినట్లు తెలుసుకున్నారు. వాస్తవానికి, పెర్త్ లో స్థాపించబడిన బర్గర్ కింగ్ కోపోరేషన్ యొక్క మొదటి ఆస్ట్రేలియన్ ఫ్రాంఛైజ్, "Matelaina Jack" అని పేరు పెట్టబడింది, పేరు మార్చబడింది మరియు ఫ్రాంచైజ్ జాక్ కౌయిన్. జాక్ ప్రస్తుత బర్గర్లు వర్గం అలాగే ఒక ఆస్ట్రేలియన్ నిపుణుడు, బర్గర్ ఆస్సీ విక్రయించటం నిర్ధారించుకోండి. ఈ బర్గర్ ఆస్ట్రేలియన్ అభిమాన చేప మరియు రుద్దడం రుచి ఆధారంగా, గుడ్లు, బేకన్, ఉల్లిపాయలు మరియు బీట్రూటు మరియు మాంసం, సాస్ మరియు టమోటాతో కలిపి ఉంటుంది.


title: బరాక్ 8

text: బరాక్ 8 (హీబ్రూలో మెరుపు అని అర్థం) భారత దేశాల సంయుక్త క్షిపణి. ఇది సుదూర లేదా మధ్యమ శ్రేణి భూమి నుండి గాల్లోకి పేల్చే క్షిపణి రకానికి చెందినది. దీన్ని విమానాలు, హెలికాప్టర్లు, నౌకా విధ్వంసక క్షిపణులు, మానవరహిత విమానాలు, బాలిస్టిక్ క్షిపణులను,క్రూయిజ్ క్షిపణులను, యుద్ధవిమానాలనూ ఎదుర్కొనేలా తయారుచేసారు. ఈ క్షిపణి యొక్క భూస్థిత, సాగర స్థిత కూర్పులు రెండూ కూడా ఉనికిలో ఉన్నాయి.


title: బరాక్ 8

text: బరాక్ 8 ని ఇజ్రాయిల్ ఏరోస్పేస్ ఇండస్ట్రీస్, భారత రక్షణ పరిశోధన అభివృద్ధి సంస్థలు, ఇజ్రాయిల్ ఆయుధాలు సాంకేతిక వ్యవస్థల నిర్వహణ సంస్థ, ఎల్టా సిస్టమ్స్, రఫేల్, మరికొన్ని ఇతర కంపెనీలు కలిసి సంయుక్తంగా తయారు చేసాయి. భారత్ డైనమిక్స్ లిమిటెడ్ సంస్థ ఈ క్షిపణులను తయారు చేస్తుంది.


title: బరాక్ 8

text: బరాక్ 8, బరాక్ 1 పై ఆధారపడి మెరుగైన సీకరుతో తయారు చేసిన క్షిపణి. దీని పరిధిని పెంచి సుమారుగా మధ్య పరిధి నౌకా వ్యవస్థలైన RIM-162 ESSM లేదా SM-2 స్టాండర్డ్ కు దగ్గరగా ఉంటుంది. 2009 జూలై 30 న ఇజ్రాయిల్ బరాక్ 2 క్షిపణిని జయప్రదంగా పరీక్షించింది. దీని రాడారు వ్యవస్థ 360 డిగ్రీల చూపు కలిగి, దాడికి వచ్చే శత్రు క్షిపణులను నౌకకు అతి దగ్గరలో - 500 మీటర్ల దూరంలో- కూల్చగలదు. ఒక్కో బరాక్ వ్యవస్థ (క్షిపణి కంటెయినరు, రాడారు, కంప్యూటర్లు, స్థాపన) సుమారు $2.4 కోట్లు ఉంటుంది. 2009 నవంబరులో ఉన్నతీకరించిన బరాక్ 8 ఆకాశ రక్షక వ్యవస్థను సరఫరా చేసేందుకు ఇజ్రాయిల్ భారత్‌తో $1100 కోట్లకు ఒక ఒప్పందం కుదుర్చుకుంది. 2017 మేలో భారత నౌకాదళం లోని నాలుగు నౌకల కోసం $63 కోట్ల ఆర్డరు వేసింది.


title: బరాక్ 8

text: బరాక్ 8 4.5 మీ. పొడవు, 0.225 మీ. వ్యాసం కలిగి  at missile body, and 0.54 meters at the booster stage, రెక్కల వెడల్పు 0.94 మీ. కలిగి 275 కిలోల బరువు కలిగి ఉంటుంది. ఈ బరువులో 60 కిలోల వార్‌హెడ్ కూడా చేర్చి ఉంటుంది. ఈ వార్‌హెడ్ సమీపంలోకి రాగానే పేలుతుంది. క్షిపణి గరిష్ఠ వేగం మ్యాక్ 2,  గరిష్ఠ పరిధి 70 కి.మీ., పరిధిని తరువాతి కాలంలో 100 కి.మీ కు పెంచారు. బరాక్ 8 లో డ్యుయల్ పల్స్ రాకెట్ మోటారు, థ్రస్ట్ వెక్టర్ కంట్రోలు ఉన్నాయి. లక్ష్యాన్ని ఛేదించే లోపు అధిక స్థాయిలో విన్యాసాలు చెయ్యగలదు. అంత్య దశలో రెండవ మోటారు జ్వలిస్తుంది. ఈ దశలో యాక్టివ్ రాడార్ సీకరు చేతనమై, శత్రు లక్ష్యంపై గురిపెడుతుంది. ఆధునిక ఆకాశ రక్షణ వ్యవస్థతో చేర్చినపుడు, బరాక్ 8 ఏకకాలంలో బహుళ లక్ష్యాలకు గురిపెట్టగలదు.


title: బరాక్ 8

text: ఇజ్రాయిల్ ఏరోస్పేస్ ఇండస్ట్రీస్ బరాక్ 8 "ఉన్నతమైన సుదూర పరిధి గల క్షిపణి రక్షక, ఆకాశ రక్షక వ్యవస్థ" అని వివరిస్తూ దానికి కింది ప్రధాన విశేషాలున్నాయని తెలిపింది:


title: బరాక్ 8

text: ఎమ్‌ఆర్ శామ్, ఈ క్షిపణి యొక్క భూస్థిత రూపం. దీనిలో కమాండ్ కంట్రోల్ వ్యవస్థ, ట్రాకింగ్ రాడార్, క్షిపణి, మొబైల్ లాంచర్ వ్యవస్థలు ఉంటాయి. ఒక్కో లాంచరులో 8 క్షిపణులుంటాయి. వీటిని క్యానిస్టరు కాన్ఫిగరేషనులో ప్రయోగిస్తారు. ఈ వ్యవస్థలో అడ్వాన్స్డ్ రేడియో ఫ్రీక్వెన్సీ సీకర్ కూడా ఉంటుంది.


title: బరాక్ 8

text: భారత సైన్యం ₹17,000 కోట్లతో ఐదు రెజిమెంట్లకు ఆర్డరు వేసింది. దీనిలో 40 లాంచర్లు, 200 క్షిపణులూ ఉంటాయి. వీటిని 2023 నాటికి మోహరిస్తారు.


title: బరాక్ 8

text: బరాక్ 8 యొక్క ER (ఎక్స్టెండెడ్ రేంజి) రూపం అభివృద్ధిలో ఉందని తెలిసింది. దీని పరిధి 150 కి.మీ. వరకు పెంచుతారు. లాంచి సమయంలో ఉండే క్షిపణి పొడవును 4.5 మీ. నుండి 6 మీ. కు పెంచుతారు. బూస్టరును విసర్జించాక ఉండే పొడవు మౌలిక బరాక్-8 కంటే కొద్దిగా చిన్నదిగా ఉంటుంది. క్షిపణి వ్యాసము, రెక్కల పరిమాణం మాత్రం మారవు.


title: బరాక్ 8

text: ఈ క్షిపణిని భారత నౌకాదళపు విశాఖపట్నం తరగతి విధ్వంసక నౌకలపై మోహరిస్తారుబరాక్ 8 ని ఇజ్రాయిల్ నేవీ తమ సార్ 5 కార్వెట్‌లలో మోహరించింది.. భారత నౌకాదళం తమ కోల్‌కతా తరగతి డిస్ట్రాయర్లలో ఈ క్షిపణిని మోహరించింది.


title: అట్లాంటిక్ విమానం కూల్చివేత ఘటన

text: పాకిస్తాన్ నౌకాదళానికి చెందిన అట్లాంటిక్ విమానాన్ని భారత వాయుసేన విమానాలు కూల్చివేసిన ఘటనే అట్లాంటిక్ విమానం కూల్చివేత ఘటన. 1999 ఆగస్టు 10 న 16 మంది ప్రయాణీకులతో కూడిన పాకిస్తాన్ వాయుసేనకు చెందిన బ్రెగెట్ అట్లాంటిక్ గస్తీ విమానం భారత గగనతలాన్ని అతిక్రమించగా, భారత వాయుసేనకు చెందిన మిగ్ 21 విమానాలు దాన్ని కూల్చివేసాయి. కార్గిల్ యుద్ధం ముగిసిన నెలలోపే జరిగిన ఈ సంఘటన అప్పటికే ఉద్రిక్తంగా ఉన్న రెండు దేశాల సంబంధాలను మరింత తీవ్రతరం చేసాయి.


title: అట్లాంటిక్ విమానం కూల్చివేత ఘటన

text: పాకిస్తాన్ సైన్యం, తమ దేశంలో ఉన్న విదేశీ దౌత్యవేత్తలను సంఘటన స్థలానికి తీసుకువెళ్ళి చూపించింది. ఆ విమానం సరిహద్దును అతిక్రమించి ఉండొచ్చని దౌత్యవేత్తలు భావించారు. భారత ప్రతిచర్య సమర్ధనీయం కాదని కూడా వాళ్ళు భావించారు.


title: అట్లాంటిక్ విమానం కూల్చివేత ఘటన

text: తరువాత పాకిస్తాన్ ఈ సంఘటనను అంతర్జాతీయ న్యాయస్థానానికి తీసుకువెళ్ళి, భారత్ నుండి నష్ట పరిహారం ఇప్పించాలని కోరింది. ఈ కేసును విచారించే అధికార పరిధి తమకు లేదని చెబుతూ కోర్టు ఆ కేసును కొట్టివేసింది.


title: అట్లాంటిక్ విమానం కూల్చివేత ఘటన

text: ఫ్రాన్సు తయారుచేసిన బ్రెగెట్ అట్లాంటిక్ విమానం - 29 స్క్వాడ్రనుకు చెందిన అట్లాంటిక్-91- పాకిస్తానుకు చెందిన ముఖ్యమైన విమానాల్లో ఒకటి. దీన్ని ప్రధానంగా గస్తీకి, నిఘాకూ వాడుతారు. సింద్‌లోని మెహ్రాన్ నౌకా స్థావరం నుండి ఉ 9:45 (భారత కాలమానం) కు బయలుదేరిన అట్లాంటిక్-91, భారత సరిహద్దును సమీపిస్తూండగా భారత భూస్థిత రాడార్లు దాన్ని పసిగట్టాయి. దానిని అడ్డగించేందుకు, భారత వాయుసేన యొక్క 45 వ స్క్వాడ్రనుకు చెందిన రెండు మిగ్-21 విమానాలు కచ్ లోని నలియా వైమానిక స్థావరం నుండి బయలుదేరాయి. అనేక ప్రయత్నాల తరువాత, పాకిస్తాన్ విమానాన్ని కూల్చివేయమని ఆ రెండు విమానాలకు ఆదేశాలందాయి. భారత కాలమానం ప్రకారం ఉ 11:17 గంటలకు, అంటే అట్లాంటిక్-91 విమానం గాల్లోకి ఎగిరిన రెండు గంటలకు, మిగ్ విమాన పైలట్ పి.కె. బుందేలా దానిపై ఇన్‌ఫ్రారెడ్ హోమింగ్ R-60 (గాల్లోంచి-గాల్లోకి ప్రయోగించే) క్షిపణిని పేల్చాడు. అది అట్లాంటిక్-91 యొక్క ఎడమ ఇంజన్ను ఛేదించింది.  దీంతో విమానం నియంత్రణ కోల్పోయి, గింగిరాలు తిరుగుతూ సుమారు 11:30 గంటల సమయంలో  ప్రదేశంలో కూలిపోయింది. విమానంలో ఉన్న 16 మందీ (పాకిస్తాన్ నౌకాదళానికి చెందిన ఐదుగురు ఆఫీసర్లతో సహా) మరణించారు.


title: అట్లాంటిక్ విమానం కూల్చివేత ఘటన

text: 1971 నాటి భారత పాక్ యుద్ధం తరువాత పాకిస్తాన్ నౌకాదళం ఒక విమానాన్ని కోల్పోవడంగానీ, ఇంతమంది ప్రాణాలను కోల్ఫోవడం గానీ ఇదే ప్రథమం.


title: అట్లాంటిక్ విమానం కూల్చివేత ఘటన

text: ఈ ఘటన రెండు దేశాల మధ్యా వాద ప్రతివాదాలకు దారితీసింది. విమానం నిరాయుధంగా ఉందని, విమాన శకలాలు పాకిస్తాన్ భూభాగంలోనే పడ్డాయని, అది భారత గగన తలాన్ని అతిక్రమించలేదనీ పాకిస్తాన్ వాదించింది. పాకిస్తాన్ వాదనల ప్రకారం, ఆ విమానం శిక్షణ కార్యకాలాపాల  నిమిత్తమై పాకిస్తాన్ గగనతలంలోనే ఎగురుతోంది. మరణించిన సైనికుల సంస్మరణలో పాల్గొన్న పాకిస్తాన్ ప్రధాని, ఈ కూల్చివేతను ఆటవిక చర్యగా వర్ణించాడు.


title: అట్లాంటిక్ విమానం కూల్చివేత ఘటన

text: భారత వైమానిక దళం, "ఈ విమానం అంతర్జాతీయ ప్రోటోకోల్‌కు అనుగుణంగా స్పందించలేదు. పైగా సంఘర్షణాత్మకంగా వ్యవహరించింది", అని చెప్పింది. విమాన శకలాలు విస్తారమైన ప్రదేశంలో పడే అవకాశముందని కూడా వాయుసేన తెలిపింది. భారత వర్గాలు, పాకిస్తాన్ సమాచార శాఖ మంత్రి ఆ విమానం నిఘా పనులలో ఉందని ప్రకటించాడని తెలిపింది. 1991 లో భారత పాకిస్తాన్‌లు కుదుర్చుకున్న ద్వైపాక్షిక ఒప్పందాన్ని ఈ విమానం ఉల్లంఘించిందని కూడా భారత్ ఆరోపించింది. ఈ ఒప్పందం ప్రకారం, సైనిక విమానం ఏదీ కూడా సరిహద్దుకు 10 కి.మీ. దూరం లోపు రాకూడదు. (అట్లాంటిక్ దాడిచేసే విమానం కాదని పాకిస్తాన్ వాదించింది). అసలు ఇతర వాయుసేనలకు చెందిన శిక్షణ విమానాలన్నీ సరిహద్దుకు చాలా దూరంగా, స్పష్టంగా గుర్తించిన శిక్షణ స్థలాల్లో ఎగురుతూండగా ఈ శిక్షణ విమానం సరిహద్దుకు   అంత దగ్గరగా ఎందుకు ఎగురుతోందని భారత్ ప్రశ్నించింది. భారత్ వాదన ఇంకా ఇలా ఉంది: "అట్లాంటిక్-91 విమానం నౌకాదళానికి చెందినది. సముద్రంపై ఎగరాల్సిన ఈ విమానం భూతలంపై, విదేశీ గడ్డపై ఇంత లోపలికి రావాల్సి వచ్చిందంటే అది నిఘా పనిలో ఉందని తెల్లమౌతోంది". సంఘటన జరిగిన తరువాతి రోజున భారత్, విమాన శకలాలను దిల్లీ విమానాశ్రయంలో ప్రదర్శించింది. ఈ శకలాలను భారత హెలికాప్టర్లు పాకిస్తాన్ భూభాగం నుండి సేకరించాయని పాకిస్తాన్ వాదించింది.